নীলা ছাগলী পোৱালী-অৰবিন্দ গোস্বামী – ফটাঢোল\nনীলা ছাগলী পোৱালী-অৰবিন্দ গোস্বামী\nচিদানন্দ বৰাদা বৰ সহজ সৰল মানুহ। ব্ৰাহ্মণ কুলত জন্ম নহ’লেও ধূতি-পাঞ্জাৱী পৰিহিত, কপালত শুভ্ৰ চন্দনৰ তিলক ধাৰণ কৰা, দীৰ্ঘ টিকনি বিশিষ্ট বৰাদা ব্ৰাহ্মণতকৈয়ো কোনোগুণে কম নহয়। যথেষ্ট কঠোৰ নীতি-নিয়ম তেখেতৰ নিৰামিষ আৰু পৰিমিত খাদ্য গ্ৰহণ কৰা বৰাদাৰ চেহেৰাও কোনো সত্ৰৰ গোঁসাইতকৈ কম নহয়। এক কথাত দেৱতুল্য চেহেৰা।\nকথাতে কয় বোলে “হস্তীৰো পিছলে পাৱ, সজ্জনৰো বুৰে নাও।”\nবিবাহৰ বন্ধনত কোনোদিন বান্ধ নাখাওঁ আৰু মায়াৰ জালত সোমাই কোনোদিন চটফটাই নাথাকোঁ বুলি একপ্ৰকাৰে ভীষ্ম প্ৰতিজ্ঞা কৰা বৰাদাই অৱশেষত শণিদেৱৰ কোপদৃষ্টিৰ বাবেই হওক অথবা নিজৰ মনৰ ভিতৰত সংগোপনে লুকাই থকা মায়া বান্ধোনৰ বাবেই হওক অৱশেষত বিবাহপাশত আবদ্ধ হ’ল।\nইয়াৰ বাবে অৱশ্যে বৰাদাৰ মাকৰ চকুৰ পানী, দেউতাকৰ দাবি-ধমকি আৰু বন্ধুৰ বেশত থকা কিছুমান চকুচৰহাৰ বৰাদাৰ পিতৃ-মাতৃৰ প্ৰতি মুক্ত সমৰ্থনৰ লগতে কু-পৰামৰ্শ প্ৰদানকে বিবাহৰ মুখ্য কাৰণ বুলিব লাগিব। এনেকুৱা বন্ধু থাকিলে শত্ৰুৰ প্ৰয়োজনেই বা ক’ত!\nএই জনমত হৰি ভকতি অপূৰ্ণ হৈ ৰ’ব বুলি ভাবি বৰাদাৰ বুকুখন মাজে মাজে শোকে খুন্দা মাৰি ধৰে। যি কি নহওক, বৰাদাই অৱশেষত সংসাৰ নামৰ বিশাল সমুদ্ৰত ব’ঠাহীন নাওখন মেলি দিলে।\nবিয়াৰ দুটামান দিনৰ পিছৰ কথা। দুৰ্গা পূজাৰ সময়।বৰাদেৱৰ পত্নীৰনো কি মন গ’ল বোলে মোক ছাগলী পোৱালী এটা লাগে। ছাগলীৰ নাম শুনি বৰাদেউ জাঁপ মাৰি উঠিল।\n: শ্ৰীবিষ্ণু! কি কোৱাহে! এইটো চিজনত তোমাক ছাগলীৰ কি দৰকাৰ হ’ল? কিবা গোঁসানীৰ ওচৰত বলি দিয়াৰ কথা ভাবিছা নেকি? মই তোমাক আগতেই কৈছোঁ- মই বৈষ্ণৱ! হৰিৰ আৰাধনাই…\n: হেৰি হেৰি! পুৱাই আপোনাৰ হৰি ভক্তিৰ গ্ৰন্থখন কিয় মেলিলেনো? মই বলি দিবলৈ নহয়, পুহিবলৈহে ছাগলী পোৱালী এটা বিচাৰিছোঁ। নোৱাৰে যদি নালাগে দিব। ভকতৰ সাজত থাকিলেও আপুনি দেখোন বেপাৰো কৰে। কিন্তু মানুহে আপোনাক বেপাৰী বুলি কমকৈ আৰু ভকত বুলি বেছিকৈ জানে। বোলে টকা-পইচা নথকা মানুহ, তেতিয়াও মই নকওঁ। লোকৰ ঘৈণীয়েকে গিৰিয়েকে জন্মদিনত উপহাৰ দিয়া গাড়ী, স্কুটী দৌৰাই ফুৰিছে, বিউটি পাৰ্লাৰ গৈ বুঢ়ীজনীয়েও চুলি ৰঙা কৰি, ফেচিয়েল নে কিবাবোৰ কৰি আফ্ৰিকান চিম্পাঞ্জীটোৰ নিচিনা ধুনীয়া হ’ব পাৰিছে, হোটেল, ৰেষ্টুৰেণ্টত বহি বহি মুৰ্গীৰ ৰান টানি টানি চোবাইছে। আপুনি আকৌ নতুনকৈ বিয়া পাতি অনা মানুহজনীক পুহিবলৈ ছাগলীৰ পোৱালী এটাও কিনি আনি দিব নোৱাৰে। নালাগে আনি দিব। মই কাইলৈ দেউতালৈ খবৰ দি ছাগলী পোৱালী এটা অনাই ল’ম…\n: হেৰা… হেৰা… ৰ’বাচোন ৰ’বা… একেবাৰে বুলেট ট্ৰেইনৰ স্পীডত কথাখিনি যে ক’লা। মোকো কিবা ক’বলৈ দিবানে?\n: আপোনাক আকৌ কিবা ক’বলৈ মই কেতিয়া মানা কৰিলোঁ!এনেকুৱা মিছা বদনাম নিদিব দেই! আপোনাৰ মানুহজনীৰ প্ৰতি কিবা মৰম থকা হ’লে আগতেই…\n: হেৰা…শুনাচোন শুনা, মোৰ কথাটো এবাৰ শুনি লোৱা।\n: তুমি যিমান স্পীডত বকিবলৈ লাগিছা, মই তাৰ মাজত কিবা মাতিবলৈ সুবিধা পাইছোঁ জানো? মোক দেখোন একো ক’বলৈ তুমি সুবিধাই…\n: অ’ মানে মই এতিয়া বকাহে হ’ল! কথাখিনি কওঁতেই মই বকিবলৈ আৰম্ভ কৰাহে… (শেষৰ “হ’ল” শব্দটো শোকে খুন্দা মাৰি ধৰাত বৰাদাৰ পত্নীয়ে ক’ব নোৱাৰি উচুপি উঠিল)\n: হেৰা হেৰা, শুনাচোন, মোৰ কথা শুনাচোন, নাকান্দিবা। মই কোৱাতো ভুল হ’ল। মই মাফ খুজিছোঁ। তুমি বকা নাই। তুমিনো বকিবানে? মই বুজিছোঁ। তুমি মনৰ কথাখিনি মোৰ আগত ব্যক্ত কৰিছা। মোৰ শব্দটো ভুল হৈ গ’ল।নাকান্দিবাচোন, মই তোমাক ছাগলী পোৱালী এটা আজিয়েই আনি দিম। ধেৎতেৰি! আজি কিয় জানো মুখেৰে শব্দবোৰ বাৰে বাৰে ভুলকৈ ওলাইছে! আজিয়েই নহয় এতিয়াই আনি দিম। মানে মই ছাগলী পোৱালী আনিবলৈ গ’লোঁৱেই।\nএইবুলি বৰাদাই চোতালতে থকা চাইকেলখন লৈ ছাগলী পোৱালী বিচাৰি ওলাই গ’লেই। আধা ঘণ্টামান সময়ৰ ভিতৰতে বৰাদা ঘূৰি আহিল। বৰাদাৰ চাইকেলৰ সন্মুখত বস্তাৰে মেৰিওৱা এটা ধুনীয়া বগা ছাগলী পোৱালী। ধুনীয়া ছাগলী পোৱালীটো দেখি বৰাদেৱৰ পত্নী উধাতু খাই দৌৰি আহিল। বৰাদাই হাস্যবদনে বস্তাৰ গাঁথিবোৰ খুলি ছাগলী পোৱালীটো মুক্ত কৰি কোলাত লৈ পত্নীলৈ আগবঢ়াই দিলে।বৰাদেউৰ পত্নীয়েও হাঁহি মাৰি বগা ছাগলী পোৱালীটো লৈ কপালত চুমা দুটামান আঁকি দিলে।\n: ইমান ধুনীয়া ছাগলী পোৱালীটো! কিমান দাম দি আনিলে?\n: এহ! দামৰ কথা বাদ দিয়া। লোকৰ ঘৈণীয়েকে গাড়ী চলায়, স্কুটী চলায়, বিউটি পাৰ্লাৰ যায়, তুমিতো মোক সেইবোৰ একো বিচৰা নাই! সামান্য ছাগলী পোৱালী এটাহে\n‘দাবী’। ধেৎতেৰি! দিবলৈ কৈছা!\n: পিচে কাৰ ঘৰৰ পৰা আনিলে?\n: ৰহিলাহঁতৰ ঘৰৰ পৰা।\nবৌৱে ছাগলী পোৱালীটো মৃদুকৈ ঠেকেচা এটা মাৰি চোতালতে থ’লে।\n: কোন ৰহিলা? সেই যে আঁহতৰ তলৰ মদপানী বিক্ৰী কৰা ৰহিলাহঁতৰ ঘৰৰ কথা কোৱা নাই জানো!\nবৰাদাই অলপ আচৰিত হৈ বৌৰ ফালে চাই ক’লে,\n: তা…তাৰপৰাই আনিছোঁ। কি হ’লনো?\n: মোক নালাগে সিহঁতৰ ঘৰৰ ছাগলী পোৱালী। আপুনি জানেনে, তাই মোৰ লগত পঢ়িছিল। বেটীৰ ফুটনি কি নাচাবা! গাৰ ছালছটা ভগৱানে বগা দিলে বুলিয়েই নিজকে স্বৰ্গৰ অপেশ্বৰী বুলি ভাবে। পিচে ছালছটা বগা হ’লে কি হ’ব! চৰিত্ৰ ভাল হ’লেহে! সেয়ে মদ বেপাৰীটোলৈ পলাই আহিল। আগতে তাইৰ ফুটনি কি নাচাবা! ধাৰ কৰি হ’লেও ডিজাইন ডিজাইন ড্ৰেচ পিন্ধিব।\n: হেৰা, তাই আগতে কি আছিল, এতিয়া কি কৰে। সেইবোৰ মোৰ কি দৰকাৰ আছে? আৰু মইতো মদপানী খাবলৈ… শ্ৰীবিষ্ণু শ্ৰীবিষ্ণু! আৰু ছাগলী পোৱালীটো মই মূল্য দি আনিছোঁ।\n: মদপানী নাখাই কি হ’ল! আপুনিতো চাগৈ তাইকে চাবলৈ গৈছিল। মইতো ধুনীয়া নহয়েই, ৰহিলাহে ধুনীয়া!\nএইবোৰ অসৎ মানুহৰ ওচৰলৈ গৈ পিছলৈ মদপানী টুপিও খাবলৈ যে নধৰিব কি মানে আছে! আৰু মদপানী খাবলৈ ল’লে চকুৰে পিৰিক-পাৰাককৈ ৰহিলাক যে নাচাব কি গেৰেণ্টি আছে?\n: উঃ! ক’ত মৰোঁগৈ মই! হেৰা, মই বিয়া নাপাতো বুলিয়েই ভাবি আছিলোঁ। মা-দেউতা আৰু মোৰ ৰাহু, কেতু, শণিৰূপী বন্ধুকেইটামানৰ প্ৰৰোচনাত পৰিহে মই এইবোৰ জঞ্জালত সোমালোঁ।\nএনে এটা মানুহৰ ওপৰত তুমি ইমান সন্দেহ কৰানে! ৰহিলা নালাগে কোনো ধুনীয়া ছোৱালীৰ মায়াত মই কেতিয়াও পৰা নাছিলোঁ। ভক্তি মাৰ্গত থকা মানুহ মই। ব্যভিচাৰ মোৰপৰা শতযোজন দূৰত।\n: বাৰু বাদ দিয়ক আপোনাৰ ভক্তিমাৰ্গৰ কথা। মুঠতে মোক এইটো ছাগলী পোৱালী নালাগে। বেলেগ এটা ক’ৰবাৰপৰা আনি দিয়ক।\n: হেৰা, ইমান ধুনীয়া বগা ছাগলী পোৱালীটো তোমাৰ মৰম লগা নাইনে?\n: নাই লগা। মই বগা ছাগলী পোৱালী বেয়া পাওঁ।\n: চোৱা, বগা ছাগলী যদি বেয়া পোৱা তেন্তে সিহঁতৰ ঘৰৰ পৰাই এইটো সলাই ক’লা এটা লৈ আহিম, হ’বনে? গাঁৱত আন কাৰো ঘৰত ছাগলী বিক্ৰী নকৰে। আৰু সিহঁতৰ ঘৰত বগা আৰু ক’লা এই দুইধৰণৰ ছাগলী পোৱালীয়েই আছে।পিছত আকৌ ক’লাটো ভাল নাপাওঁ বুলি নক’বা।\n: কি নোপোৱা?\n: বগা আৰু ক’লা ছাগলী পোৱালী। দুয়োটা ৰঙেই ভাল নাপাওঁ।\n: তেন্তে কি ভাল পোৱানো?\n: নীলা ৰং। মোক নীলা ৰঙৰ ছাগলী পোৱালী এটা আনি দিয়ক। গাঁৱত নাই যদি গাঁৱৰ বাহিৰৰ পৰা বিচাৰি আনি দিয়ক।\nবৰাদাই গা ধুবলৈ বুলি টিউবেলৰ হেণ্ডেল মাৰি পানী উলিয়াই আছিল। পত্নীৰ আজৱ কথা শুনি বৰাদা দমকলৰ পাৰতে পিছল খাই পৰিবলৈ ধৰিছিল। কোনোমতেহে ৰক্ষা পৰিল। বৰাদাই একো নামাতিলে। ইফালে বৰাদেউৰ পত্নীয়ে মুখখন পাম্প দিয়া বেলুনটোৰ নিচিনা ফুলাই ঘৰৰ ভিতৰ সোমাল।বৰাদাই এই দুৰ্ঘোৰ বিপদৰ সময়ৰ বিষ্ণুক চিন্তা কৰাৰ বাহিৰে আৰু আন কোনো উপায় বাকী নাথাকিল। ক’ত বিচাৰিব নীলা ছাগলী!\nএনেকৈয়ে দুই তিনিদিন পাৰ হৈ গ’ল। বৰাদাক পত্নীয়ে দুই তিনিদিন মাতবোলেই কৰা নাই। পত্নীৰ মুখলৈ চাই বৰাদাই তেওঁৰ মুখত অলপ দয়া বিচাৰে। পিচে দয়া দূৰৰে কথা, তেওঁৰ মুখখন দিনক দিনে বেছিহে ফুলিবলৈ ধৰিলে।\nউপায়বিহীন হৈ বৰাদাই এদিন এইবোৰ কথাকে চিন্তা কৰি অন্য এখন গাঁৱৰ বিষ্ণু মন্দিৰ এটাৰ কাষত বহি আছিল।তাহানি তেওঁ নীলা শিয়ালৰ কাহিনী এটা কিতাপত পঢ়িছে। পিচে নীলা ছাগলীৰ কথা তেওঁ কিতাপতো পঢ়িবলৈ পোৱা নাই। বাস্তৱত ক’ৰপৰা নীলা ছাগলী ওলাব! কথাখিনি ভাবি ভাবি বৰাদাই চকু মুদি দিলে। এনেতে…\nবৰাদাই চকু মেলি দেখে যে তেওঁৰ সন্মুখতে নীলা ৰঙৰ এটা ছাগলী পোৱালী। দৃশ্যটো দেখি বৰাদাই নিজৰ চকুকে বিশ্বাস কৰিব নোৱাৰিলে। এবাৰ বৰাদাই যদি চকু দুটা ডাঙৰকৈ মেলি চায়, আনবাৰ আকৌ চকু দুটা মোহাৰি চায়। কি বস্তু এইটো! ছাগলী পোৱালীনে আন কোনো বেলেগ গ্ৰহৰ প্ৰাণী! পিচে পোৱালীটোৱে আকৌ এবাৰ সিহঁতৰ স্বভাৱগত মাতটো মতাত বৰাদেৱে যেন টোপনিৰপৰা সাৰহে পালে।\nবৰাদাই আকাশলৈ চাই ভগৱন্তক প্ৰণাম আৰু ধন্যবাদ জনাই ক’লে,\n: হে প্ৰভু! সঁচাই চমৎকাৰ! তোমাৰ কৃপা হ’লে সকলো সম্ভৱ। তোমাৰ কৃপাতে মই নীলা ছাগলী পোৱালী পাই গ’লো‍ঁ।এইবুলি বৰাদাই মন্দিৰৰফালে মুখ কৰি মাটিত পৰি ভগৱানক সাষ্টাঙ্গে প্ৰণিপাত কৰিলে। পিচে মূৰটো দাঙিয়েই সন্মুখতে মানুহৰ ভৰি দুখনহে দেখা পালে। হঠাৎ ওপৰলৈ নোচোৱাকৈ বৰাদাৰ মনলৈ আহিল,\nবিষ্ণু! স্বয়ং বিষ্ণুৰ পদযুগল নিশ্চয়! কিন্তু বিষ্ণুৱেতো হাৱাই চেণ্ডেল নিপিন্ধে! পলম নকৰি বৰাদাই মূৰ ডাঙি ওপৰলৈ চালে।\nএইজন আকৌ কোন! বিষ্ণু নহয়। কোনোবা আদহীয়া মানুহ এজন।\n: হেৰি! একো চমৎকাৰ হোৱা নাই আৰু চমৎকাৰ নহয়ো। এইটো মোৰ ছাগলী পোৱালী। পিচে টকা দুহেজাৰ দিলে আপোনাক বেচিব পাৰোঁ।\n: পিচে ই নীলা হ’ল কেনেকৈ? আৰু আপুনি কোন?\n: মই হেমন্ত কাকতি, প্ৰখ্যাত বেপাৰী। ই নীলা হোৱাৰ কাহিনীটো বৰ দুখৰ। মোৰ পত্নীয়ে মোক নীলা ছাগলী পোৱালী এটা দাবী কৰিছিল। এতিয়া আপুনিয়েই কওকচোন, মই নীলা ছাগলী ক’ত পাওঁ। যোৱা সপ্তাহত মই এইটো ৰহিলাৰ ঘৰৰ পৰা কিনি আনি ইয়াক নীল পানীত জুবুৰিয়াই জুবুৰিয়াই নীলা কৰি পত্নীক উপহাৰ দিছিলোঁ। এসপ্তাহতে বোলে তেওঁৰ এই ৰংটো ভাল নলগা হ’ল। এতিয়া তেওঁক কলপতীয়া ৰঙৰ ছাগলী পোৱালী এটাহে লাগে। সেয়ে এইটো মই বিক্ৰী কৰিম।\nকথাখিনি শুনি বৰাদাৰ চকুত ঘোৰ আশ্বৰ্য।\n: পিচে আপুনি কলপতীয়া ছাগলী পোৱালী ক’ত পাব?\n: নাজানো। ঈশ্বৰেহে জানে। পিচে আপুনি নীলা ছাগলী পোৱালী কিয় বিচাৰিছে?\n: মোৰো পত্নীয়ে নীলা ছাগলী পোৱালী এটা আনি দিবলৈ দাবী কৰিছে।\nএইবাৰ হেমন্ত কাকতিৰ চকুত দুৰ্ঘোৰ আশ্চৰ্য।\nহঠাৎ যেন দুটি প্ৰাণ এক হৈ পৰিল। লগে লগে দুয়ো দুয়োকে সাৱতি ধৰি হুকহুকাই কান্দি উঠিল। কিছু সময়ৰ পিছত দুয়ো ক্ষান্ত হ’ল। বৰাদাই কাকতিদাৰ হাতত দুহেজাৰ টকা তুলি দিলে। কাকতিদাই বোলে,\n: নালাগে বাপ! আপুনি উদ্ধাৰ হ’লেই মই শান্তি পাম। মোক আৰু একো টকা-সিকা নালাগে।\nকাকতিদাই আলফুলকৈ নীলা ছাগলী পোৱালীটো বৰাদাৰ কোলাত তুলি দি ক’লে,\n: মাজে মাজে সুবিধা বুজি ইয়াক নীল পানীৰে গা ধুৱাই থাকিব।\nবেদনাসিক্ত বৰাদাই মূৰ দুপিয়ালে। থোকাথুকি মাতেৰে বৰাদাই ক’লে,\n: ক’ৰবাত কলপতীয়া ৰঙৰ ছাগলী পোৱালী পালে আৰু পিছত আপোনাৰ পত্নীৰ পছন্দ নহ’লে আনক বিক্ৰী নকৰিব। কি ঠিক! পিছৰবাৰলৈ আকৌ আপোনাৰ দ্বাৰাই মোৰ উদ্ধাৰ হ’ব পাৰে।\nকাকতিদাই মূৰ দুপিয়াই ক’লে,\n: নিশ্চয়। পালে বাৰু আপোনালৈয়ে ৰাখিম।\nবৰাদা ঘৰকৈ যাবলৈ ওলাল। পিচে কাকতিদাহে মন্দিৰৰ কাষতে বহি ৰ’ল। মন্দিৰৰফালে চাই কাকতিদাই সেৱা জনাই প্ৰাৰ্থনা কৰিলে,\n“কিবা চমৎকাৰ কৰা প্ৰভু!”\nপিচে সেইবাৰ একো চমৎকাৰ নহ’ল আৰু কাকতিদাৰ কি হ’ল সেই সম্পৰ্কে কাকতিদাই ভালকৈ জানিব আৰু ক’ব পাৰিব।\n« ছাৰ বুলি মাতিলে বেয়াই লাগে-বিদ্যুত বিকাশ দত্ত\nগােলােকৰ বিয়া, গুণ দাইটি আৰু বাই-ইলেকচন- ডা° প্রাঞ্জল জ্যোতি দত্ত »


হিন্দু বাংলাদেশী : সমুখ সমৰত এ বি ভি পি বনাম অসমৰ জাতীয় সংগঠন\nধৰ্মৰ ভিত্তিত দেশৰ নাগৰিকত্ব প্ৰদানৰ বাবে কেন্দ্ৰৰ বিজেপি চৰকাৰে উত্থাপন কৰা নাগৰিকত্ব সংশোধন বিধেয়ক ( Citizenship Amendment Bill )ক লৈ ‘কিছুমান জাতীয়তাবাদী দল-সংগঠন তথা বুদ্ধিজীৱীয়ে’ ‘অপপ্ৰচাৰ’ চলাইছে বুলি বিজেপিৰ ছাত্ৰ সংগঠন এ বি ভি পিয়ে কালি ২৫ এপ্ৰিলত কৰা মন্তব্যক লৈ অসমৰ বিভিন্ন জাতীয় সংগঠনৰ নেতাই তীব্ৰ প্ৰতিক্ৰিয়া প্ৰকাশ কৰিছে।\nউল্লেখযোগ্য যে অসমৰ প্ৰায়বিলাক জাতীয় সংগঠন তথা বুদ্ধিজীৱীয়ে ‘সৰ্বাত্মক বিৰোধিতা’ কৰা নাগৰিকত্ব সংশোধন বিধেয়কলৈ বিজেপিৰ ছাত্ৰ সংগঠনটোৰ লগতে ৰাজ্যৰ আন হিন্দুত্ববাদী সংগঠনসমূহে ‘পূৰ্ণ সমৰ্থন’ আগবঢ়াইছে।\nচাওক এ বি ভি পিৰ ২৫ এপ্ৰিলৰ সংবাদমেলৰ নৰ্থ ইষ্ট নাও-এ কৰা লাইভ ভিডিঅ’।\nহিন্দু বাংলাদেশীৰ সমৰ্থনত কৰা এ বি ভি পিৰ মন্তব্যক লৈ এবছু, আছু আৰু কৃষক মুক্তি সংগ্ৰাম সমিতিৰ নেতাৰ সৈতে হোৱা নৰ্থ ইষ্ট নাও-ৰ এক্সক্ল্যুছিভ সাক্ষাৎকাৰ।\nপ্ৰমোদ বড়ো, সভাপতি, এবছু : গণতান্ত্ৰিক দেশ সকলোৰে কথা কোৱাৰ স্বাধীনতা আছে। আমিটো খিলঞ্জীয়াৰ অস্তিত্বটো নাইকিয়া কৰিব নোৱাৰো। আমি কেতিয়াও নাগৰিকত্ব সংশোধনী বিধেয়কৰ হৈ অপ-প্ৰচাৰ চলোৱা নাই।\nহিন্দু বাংলাদেশী আৰু অসমীয়াৰ কাজিয়া নলগা বুলি কৈ এ বি ভি পিয়ে ৰাজনীতি কৰিছে।\nখিলঞ্জীয়াৰ অধিকাৰ কি হ’ব এই কথাটো বিধেয়কখনত স্পষ্ট কৰিব লাগে। এই কথাটো বিধেয়কখনত উল্লেখ কৰা নাই। অসমত বা উত্তৰ-পূৰ্বাঞ্চলত বহুতো ক্ষুদ্ৰ ক্ষুদ্ৰ জনগোষ্ঠী আছে, তেনে ক্ষেত্ৰত কোটি কোটি লোকক যদি অনা হয়, তেন্তে এই ক্ষুদ্ৰ ক্ষুদ্ৰ জনগোষ্ঠীসমূহ নিঃশেষ হৈ যাব।\nসেই বিধেয়ক যদি গৃহীত হয়, তেতিয়া জনগোষ্ঠীসমূহে কোনোপধ্যেই ৰাজনীতিত অংশগ্ৰহণ কৰিব নোৱাৰিব।\nহিন্দু বাংলাদেশী বুলি নহয়, হিন্দু মুছলিম দুয়োটাকে আমি নতুনকৈ অনাটো নিবিচাৰো। যিহেতু এন আৰ চি প্ৰক্ৰিয়া হৈ আছে, গতিকে এন আৰ চি প্ৰক্ৰিয়াটো সম্পূৰ্ণ হ’ব দিব লাগে, তেতিয়া ওলাই যাব ইয়াত কি আছে, কি নাই।\nযদি বাংলাদেশত সঁচাকৈয়ে হিন্দু মানুহখিনিৰ সমস্যা হৈছে, তেন্তে ভাৰত চৰকাৰেনো কিয় আলোচনা কৰা নাই।\nএতিয়াটো ভাৰতত ৮০ শতাংশই হিন্দু মানুহ আছে। মুছলিমবিলাক মাত্ৰ ১৪ শতাংশহে আছে। তেন্তে কিয়নো অশান্তি হৈ আছে?\nলুৰীনজ্যোতি গগৈ, সাধাৰণ সম্পাদক, সদৌ অসম ছাত্ৰ সন্থা :\nজাতীয় দল-সংগঠনে অপপ্ৰচাৰ চলাবলৈ কি আছে, তথ্যই কথা কৈ আছে নহয়। বিদেশী অসমলৈ অহাৰ ফলত ভাষাগত কি সমস্যা হৈছে, ৰাজনৈতিক অধিকাৰ ইয়াৰ খিলঞ্জীয়াসকলৰ হাতৰ পৰা গুচি যোৱাৰ যিটো কথা, এইবিলাক কথা অপ-প্ৰচাৰ কৰিবলগীয়া কথা নহয়। ৰাইজটো মূৰ্খ নহয়। অবৈধ বিদেশী প্ৰব্ৰজনৰ পিছত অসমত হোৱা পৰিস্থিতি ৰাইজে দেখিছে, এইটো আমি অপ-প্ৰচাৰ কৰা নাই, ৰাইজৰ বিষয়টোহে আমি প্ৰতিনিধিত্ব কৰিছো।\nঅসমত থকা হিন্দু বিদেশীক ৰক্ষণাবেক্ষণ দিয়াৰ বাবে এই পদক্ষেপ লৈছে।\nভোটবেংক সুৰক্ষিত কৰাৰ বাবেই তেওঁলোকে এনেধৰণৰ কাম-কাজ কৰি আছে। যদি বাংলাদেশত থকা জনজাতীয় অথবা হিন্দু লোকসকল নিপীড়িত অথবা শোষিত হৈ আছে তেন্তে তেওঁলোকে তথ্য দিয়কচোন।\n২০১৪ চনলৈকে অহা হিন্দু বাংলাদেশীৰ আগতে ১৯৭১ চনলৈকে অহাখিনিয়েই সকলো ৰাজ্যতে ভগাই লওকচোন। অসমৰ খিলঞ্জীয়া লোকসকলে পাবলগীয়া সুবিধাখিনি প্ৰথমে ঠিক কৰি লওক।\nঅখিল গগৈ, নেতা, কৃষক মুক্তি সংগ্ৰাম সমিতি : অপপ্ৰচাৰ কোনো জাতীয়তাবাদী দল-সংগঠন অথবা বুদ্ধিজীৱীয়ে কৰা নাই। অপপ্ৰচাৰ কৰিছে এ বি ভি পিকে ধৰি বিজেপিৰ অন্তৰ্ভুক্ত গেৰুৱা বাহিনীটোৱে। তেওঁলোকে হিটলাৰৰ নাজি বাহিনীৰ দৰে অসমত নাগৰিকত্ব সংশোধনী বিধেয়কৰ ওপৰত অপপ্ৰচাৰ চলাইছে।\nএ বি ভি পি বোলা বস্তুটো হ’ল বিজেপি দলৰ এটা অংশ। এ বি ভি পিৰ জন্মই হৈছে কেৱল হিন্দু-মুছলমানৰ ৰাজনীতি কৰিবলৈ।\nএ বি ভি পিয়ে প্ৰচাৰ কৰিছে যে তেওঁলোকে ২০১৪ চনলৈকে অহাসকলক নাগৰিকত্ব দিব বিচাৰে। কিন্তু নাগৰিকত্ব সংশোধনী বিধেয়কখন পঢ়ি চাওক, তাত দেখিব তেওঁলোকে অবৈধ অনুপ্ৰৱেশকাৰীৰ সংজ্ঞাটো বদলাই দিব বিচাৰিছে।\nভোট বেংকৰ স্বাৰ্থতে বিজেপিয়ে হিন্দু বাংলাদেশীক অসমলৈ আনিব খুজিছে।\nযদি অসমৰ ৩ কোটি ১১ লাখ জনসংখ্যাৰ ওপৰত নতুনকৈ ১ কোটি ৭০ লাখ বাংলাদেশী জাপি দিয়া হয়, তেন্তে এটা এটা সমষ্টিত ডেৰ লাখকৈ হিন্দু বাংলাদেশী সোমাব। এইবিলাক হিন্দু বাংলাদেশী যদি অসমলৈ আহে, তেন্তে অসমীয়া ভাষাটো ভাষা হৈ থাকিবনে? অসমৰ ৰাজ্যভাষা তেতিয়া বাংলা হ’ব। গতিকে অসমীয়া ভাষা-সংস্কৃতি ৰক্ষাৰ বাবে অথবা ৰাজনৈতিক, অৰ্থনৈতিক ভেটি সুদৃঢ় কৰিবৰ বাবে প্ৰত্যেকগৰাকী অসমীয়াই নাগৰিকত্ব সংশোধনী বিধেয়কৰ বিৰোধিতা কৰাটো অপৰিহাৰ্য্য হৈ পৰিছে।\nবাংলাদেশৰ পৰা কোনো বড়ো-ৰাভা, হাচঙক আনিব খোজা হোৱা নাই। গোকাট মিছা মাতিছে এ বি ভি পিয়ে। তাৰ পৰা হিন্দু বাংলাদেশীক আনিব খোজা হৈছে। যদি বড়ো, ৰাভা, হাচং ইত্যাদি জনজাতীয় লোক আছেও, সেয়া এখন বা দুখন গাওঁ। এই জনজাতীয় লোকসকলক দেখুৱালে বুলিয়ে আমি ১ কোটি ৭০ লাখ বাংলাদেশীক আনিবলৈ দিম নেকি?


assamese-actress-barsha-rani-bishaya-marriage-know-about-all-in-details-skd– News18 assam\nHome » photogallery » assam »২২ ফেব্ৰুৱাৰীত কইনাৰ সাজ পিন্ধি হোমৰ গুৰিত বহিব বৰষা, ক'ত, কেনেকৈ চিনাকি হৈছিল ভাবী স্বামীৰ সৈতে?\n২২ ফেব্ৰুৱাৰীত কইনাৰ সাজ পিন্ধি হোমৰ গুৰিত বহিব বৰষা, ক'ত, কেনেকৈ চিনাকি হৈছিল ভাবী স্বামীৰ সৈতে?\nবৰষাৰ দৰাৰ নাম ভাস্কৰ বৰুৱা। পেছাত এজন শিক্ষক। ঘৰ যোৰহাটত।\n| January 29, 2021, 17:04 IST\nঅসমৰ জনপ্ৰিয় অভিনেত্ৰী বৰষাৰাণী বিষয়াৰ বিয়া। হয়, ২২ ফেব্ৰুৱাৰীত হোমৰ জুইক সাক্ষী কৰি এটা নতুন জীৱনৰ পাতনি মেলিব অভিনেত্ৰীগৰাকীয়ে। ইতিমধ্যে এই প্ৰসংগত জনপ্ৰিয় অভিনেত্ৰীগৰাকীক মৰম-আশীৰ্বাদেৰে ওপচাই পেলাইছে শুভাকাংক্ষীয়ে। (ফটো : ইনষ্টাগ্ৰাম)\nশিল্পীগৰাকীৰ মধুময় জীৱনৰ কামনা কৰাৰ লগতে বৰষাৰ হ'বলগীয়া জীৱনসংগীক লৈ সৃষ্টি হৈছে কৌতুহলো। যে, কোননো সেইজন সৌভাগ্যৱান! (ফটো : ইনষ্টাগ্ৰাম)\nবৰষাৰ দৰাৰ নাম ভাস্কৰ বৰুৱা। পেছাত এজন শিক্ষক। ঘৰ যোৰহাটত। অৱশ্যে এতিয়ালৈ আনুষ্ঠানিকভাৱে বৰষাৰাণী বিষয়া বা পৰিয়ালে এই সন্দৰ্ভত কোনো কথা প্ৰকাশ কৰা নাই। (ফটো : ইনষ্টাগ্ৰাম)\nউল্লেখযোগ্য যে ইয়াৰ পূৰ্বে অবিনাশ শইকীয়াৰ সৈতে বৰষাৰাণী বিষয়াৰ বিয়া হৈছিল। কিন্তু অতি কম বয়সতে মৃত্যু হৈছিল বৰষাৰ স্বামীৰ। (ফটো : ইনষ্টাগ্ৰাম)\nবেদনাগধূৰ অতীতক একাষৰীয়া কৰি নতুনকৈ এখন সপোনৰ ঘৰ সজাবলৈ আগবাঢ়িছে বৰষাই। আনন্দৰ কথাটো হ’ল বৰষাৰ এই বিয়াত কন্যাদান কৰিব অবিনাশৰ পিতৃয়ে। (ফটো : ইনষ্টাগ্ৰাম)\nএক অগ্ৰণী সংবাদ মাধ্যমৰ আগত বৰষাৰ ভাবী স্বামী ভাস্কৰে প্ৰকাশ কৰা মতে, প্ৰায় ৪ বছৰ পূৰ্বে ইনষ্টাগ্ৰামৰ জৰিয়তে বৰষাৰাণীৰ সৈতে চিনাকি হৈছিল ভাস্কৰ বৰুৱাৰ। টেলিফোনিক সাক্ষাত্কাৰটোত ভাস্কৰ বৰুৱাই শিক্ষকতাৰ লগতে অন্য ব্যৱসায়ৰ সৈতেও জড়িত থকাৰ কথা সদৰি কৰিছে। ভাস্কৰ পদাৰ্থ বিজ্ঞানৰ স্নাতকোত্তৰ। ঘৰত ভগ্নী আৰু তেওঁ। (ফটো : ইনষ্টাগ্ৰাম)\nসংবাদ মাধ্যমত প্ৰকাশ পোৱা মতে, ফটোগ্ৰাফী কৰি ভাল পোৱা ভাস্কৰক বৰষাৰ সৰলতা আৰু স্পষ্টবাদী স্বভাৱে আকৰ্ষিত কৰিছিল। দুয়োখন ঘৰৰ সন্মতিক্ৰমেই তেওঁলোকে এই সিদ্ধান্ত লোৱা বুলিও জনায় ভাস্কৰে। (ফটো : ফেচবুক)\nসংবাদ মাধ্যমত বৰষাৰাণী বিষয়াৰ বিয়াৰ খবৰ প্ৰকাশ পোৱাৰ পিছতে অনুৰাগীসকলে শুভেচ্ছাৰে ওপচাই পেলাইছে অভিনেত্ৰীগৰাকীক। News18 অসমৰ ফালৰ পৰাও বৰষাৰাণী বিষয়া আৰু ভাস্কৰ বৰুৱালৈ এই নতুন সোণালী যাত্ৰাৰ বাবে থাকিল অযুত শুভকামনা। (ফটো : ইনষ্টাগ্ৰাম)


"জীৱন মানেই মিছা সপোনৰ এক মায়াৱী ঘৰ\nযি মনে নিবিচাৰিলেও সময়ত সমাধিস্থ হ'ব অতীত পৃষ্ঠাত নীৰৱে।"\nএকুৰা জুই। লেলিহান শিখাত মোৰ হৃদয় কম্পিত কোলাহল। ধো‌ঁৱা হৈ উৰিছে আজি অনুভৱৰ পৃষ্ঠা বোৰ যেন দিগভ্ৰান্ত পথিক। য'ত ইন্ধন যোগাইছে সংযম হেৰুৱা অনুভৱৰ কল্লোলিত আৰ্তনাদে। হয়তো নুমাব নিদিয়াকৈ উমি-উমি জ্বলি থাকিব অনাদি অনন্তলৈ। সেয়েহে আজি তোমালৈ মই মোৰ মৰম বুলি এবুকু হুমুনিয়াহৰ বাহিৰে একো দিব নোৱাৰাকৈ নিঃস্ব। তুমি হয়তো সুখতেই আছা জীৱন নামৰ নাট্য মঞ্চত আৰু মই------!\nএবটল পেট্ৰোল আৰু এখন সেউজীয়া অৰণ্য। বিনা ঘৰ্ষণৰ বিস্ফোৰণ হৈছে আজি শান্ত জোনাক। মই নাজানো তোমাৰ অনুভৱৰ পৃষ্ঠাত বিশ্লেষণৰ ধাৰাপাতবোৰ আগৰ দৰেই মুখস্থ মাতিব পৰা হৈ আছে নে লীন গৈছে পাহৰণিৰ গৰ্ভত। অৱশ্যে কৰ'বাত খোকোজা লাগিব যদিও সেয়া ক্ষণিকৰ অহংকাৰ নতুবা অৱজ্ঞাৰ নিক্ষিপ্ত শৰ।\nসিদিনা চহৰলৈ গৈছিলোঁ। বৰষুণীয়া বতৰে বাৰে বাৰে স্মৃতিৰ কেনভাচত আঁকিছিলে তুমি গুচি যোৱাৰ দিনটোৰ অনাকংক্ষিত দৃশ্যপট। সেয়া পাঁচ বছৰ আগৰ কথা। মোৰ তল পেটত সামান্য বিষ অনুভৱ হোৱাত তুমি দৌৰি গৈছিলা ডাক্তৰৰ ওচৰলৈ। বৰ কষ্ট হৈছিল হয়তো তোমাৰ; কিন্তু তুমি সন্ধিয়া--! সন্ধিয়া ৰিপোৰ্ট খন হাতত লৈ তুমি কিয় মৌন হৈ ঘৰলৈ উভতি আহিছিলা মই ধৰিব পৰা নাছিলোঁ। ৰাতি অনাহাৰে কোঠালীটোতে পায়চাৰি কৰি মাজে-মাজে কেৱল কাঢ়িছিলা দীঘল হুমনিয়াহ। মোৰ বুকুখনে তৃষ্ণাতুৰ হৈ উঠিছিল তোমাক সাবটি ধৰি তৃপ্তিৰ চুমাৰে পুৰস্কৃত কৰিবলৈ মোক মাতৃত্বৰ গৌৰবত গৌৰৱান্বিত কৰাৰ বাবে; কিন্তু তোমাৰ বাবে মোৰ প্ৰেমাকুল বুকুখন সিদিনা হৈ উঠিছিল মৰুভূমি। যেন একুৰা প্ৰজ্জ্বলিত অগ্নিকুণ্ড। নাজানো কিয়? ৰাতি পুৱা তুমি নিৰুদ্দেশ।\nতাৰ ছমাহ পিছত খবৰ পালোঁ তুমি হেনো আন কাৰোৱাক ভাল পাই বিয়াও পাতিলা। ঘৰ সংসাৰ কৰি আছা বেচ্ সুখতেই। মই সংজ্ঞাহীন। জীয়াই থকাৰ ইচ্ছা সমুলঞ্চে শেষ হৈছিল সিদিনা; কিন্তু নোৱাৰিলোঁ কাৰণ তুমি দি যোৱা এক গধুৰ দায়িত্বত মই বশ্যতা স্বীকাৰ কৰি আজি দুবছৰীয়া সন্তানৰ মাতৃ। তুমি থাকোঁতেই মই এতিয়া তুমিহীন বিধৱা। তুমি যাক এতিয়া জীৱন সংগী কৰিলা তায়ো বৰ মৰমীয়াল ছোৱালী; কিন্তু তাই যে তোমাক দিব নোৱাৰে পিতৃত্বৰ গৌৰৱ। সন্তান জন্ম দিয়াৰ ক্ষমতা হেৰুৱালে তাই কেতিয়াবাই। তুমি হয়তো সেয়া নাজানা। শুনিছোঁ সন্তানৰ আশাত দৌৰিছা ডাক্তৰৰ দুৱাৰে-দুৱাৰে,- লাভ হ'ব জানো? তাই যে সেই ক্ষমতা হেৰুৱালে কেতিয়াবাই। আমি তেতিয়া কলেজত পঢ়ি আছিলোঁ। তাই ভালপোৱা ল'ৰা জনৰ কামনাৰ বলি হৈ অন্তসত্বাহৈ, হৈ পৰিছিলে দিশহাৰা। ময়েই সংগোপনে তাইক চহৰৰ ব্যক্তিগত চিকিৎসালয়ত ভৰ্তি কৰাই সেই কালিমা মচি দিছিলোঁ যদিও ডাক্তৰে মোক জনাইছিলে তাই যে জীৱনত পুনৰবাৰ মাতৃত্বৰ অধিকাৰী হ'ব নোৱাৰিব এই নিৰ্মম সত্যটো। যাৰ বিষয়ে আজিলৈক তায়ো নাজানে।\nআজি মই হৃদ্ ৰোগত আক্ৰান্ত। কেতিয়াবা হৃদয়খন বৰকৈ বিষায়। খোৱা তেলত নহৰু সানি দিবলৈও কোনেৱে নাই। কি কৰিম কোৱা? এফালে তুমিহীন জীৱন আনফালে তুমি দি যোৱা শ্ৰেষ্ঠ উপহাৰ। হৃদয় যন্ত্ৰনাত কঁপি উঠে অনুভৱৰ পঁজা। হয়তো বেছিপৰ নাই সেয়ে আজি তোমালৈ মোৰ শেষ অনুৰোধৰ শেষ পৃষ্ঠা। তুমি ডাক্তৰৰ দুৱাৰে-দুৱাৰে নগৈ পাৰা যদি যাবা অনাথ-আশ্ৰমৰ চোতাললৈ। য'ত এবুকু মৰম, ভালপোৱা মিশ্ৰিত এষাৰ মাত, অলপ স্নেহাকুল পৰশৰ বাবে উদগ্ৰীৱ চিত্তে অপেক্ষাৰত প্ৰতি পল-অনুপলে থাকে নিষ্পাপ মুখবোৰ। হয়তো পাবও পাৰা মনে বিচৰাকৈ পিতৃহীন এটা সন্তান নতুবা তোমাৰ দৰে কোনোৱা অবিবেচক পুৰুষৰ বৈধ ফচল। কিজানি প্ৰায়শ্চিত্তত------। যাৰ তৃষ্ণা তুমি মচিব নোৱাৰা কোনো দিন , কোনো কালেও। বিশেষ নাই।\nছয়া-ময়া এখন উদং পথাৰ\nকবি জনৰ আত্মহত্যা\nনে আঁকে দুনাই এখন হৃদয়ৰ প্ৰতিমা\nজীৱন মানেই এক মিছা স্বপ্নৰ ক্ষন্তেকীয়া আবেগ\nযি মনে নিবিচাৰিলেও অতীতৰ পৃষ্ঠাত সমাধিস্থ হ'ব\nছয়া-ময়া এখন উদং পথাৰ।


ৰাষ্ট্ৰীয় - Khatang Khabar\nপত্নীক ধৰ্ষণ (Marital Rape) কৰাটো অপৰাধ হয় নে নহয়? উচ্চ ন্যায়ালয়ৰ ন্যায়াধীশসকলৰ মাজত বাকযুদ্ধ; পৃথক-পৃথক ৰায়\nদিল্লী উচ্চ ন্যায়ালয়ৰ (Delhi High Court) পত্নীৰ সৈতে ধৰ্ষণৰ (Marital Rape) অপৰাধীকৰণ দাবী কৰা আৱেদনৰ ওপৰত দুই ন্যায়াধীশৰ বিচাৰপীঠে পৃথক-পৃথক...\nনৃশংসতাৰ সীমা পাৰ! সম্পত্তিৰ কাৰণে নিজ সন্তানে নিৰ্মমভাৱে প্ৰহাৰ কৰিলে পিতৃ আৰু ককাক; ভাইৰেল ভিডিঅ’টো চালে আপোনাৰো নিশ্চয়কৈ উঠিব খং, Watch Viral Video\nদিল্লীৰ (Delhi) এটা ভিডিঅ' ভাইৰেল (Viral Video) হৈ আছে যিটো চোৱাৰ পিছত আপুনি এটাই কথা ক'ব 'बाप बड़ा ना भैया...\n১২ মে’ত বিয়া। ইতিমধ্যে ঘৰত চলি আছিল বিয়াৰ প্ৰস্তুতি। বিয়াৰ পূৰ্বে নিজৰ পচন্দৰ বস্তু কেইপদমান কিনিবলৈ মিৰাটলৈ গৈছিল কইনা পিংকী।...\nনাভূত-নাশ্ৰুত ঘটনা! বন্ধুৱে বান্ধৱীৰ ঘৰত খাবলৈ গ’ল ঈদ; কৰিলে সুৰাৰ পাৰ্টী, তাৰ পিছত সুৰাৰ নিচাত বন্ধুৰ চকু পৰিল বান্ধৱীৰ টকা আৰু অলংকাৰৰ ওপৰত, অৱশেষত লোভ সামৰিব নোৱাৰি বন্ধুৱে বিৰিয়ানীৰ সৈতে গিলিলে হীৰাৰ হাৰ, সোণৰ চেইন আৰু ১.৪৫ লাখৰ অলংকাৰ, তাৰ পিছত…\nশেহতীয়াকৈ ঈদৰ উৎসৱৰ (Eid) সমাপ্তি ঘটিছে। ঈদ উপলক্ষে মানুহে খাদ্যত পেট ভৰি বিৰিয়ানী খায়। কিন্তু মঙলবাৰে ৩২ বছৰীয়া এজন লোকে...\nশোকাৱহ! হাঁহি-ফূৰ্তিৰে গৈ আছিল বিয়ালৈ; কিন্তু অতিমাত্ৰা স্পীডে হৈ পৰিল কাল, আদবাটতে দ্ৰুতবেগী ইনোভা বাহনৰ ভয়ংকৰ খুন্দা গছত, ঘটনাস্থলীতে ৬ গৰাকী লোকে হেৰুৱালে প্ৰাণ, দুৰ্ঘটনাটো ইমানেই ভয়ংকৰ আছিল যে বাহনখন সম্পূৰ্ণৰূপে বিধ্বস্ত\nউত্তৰ প্ৰদেশৰ (Uttar Pradesh) ৰামপুৰত (Rampur) এক শোকাৱহ পথ দুৰ্ঘটনা (Horrific Road Accident) সংঘটিত হয়। তাত বিবাহ অনুষ্ঠানলৈ যোৱা ইনোভা...\nআচৰিত ঘটনা! ৰে’ল ৰখাই সুৰাপান কৰিবলৈ গ’ল পাইলট; ৰৈ থাকিল যাত্ৰীসকল, কিন্তু পাইলট নাহিল, এঘণ্টা ৰৈ ৰৈ অৱশেষত যাত্ৰীসকলে লগালে হুলস্থুল, তাৰ পিছত পাইলটক পালে, কিন্তু… সম্পূৰ্ণ ঘটনাটো এনেধৰণৰ…চাওক Viral Video\nSocial Media Viral Video: বিহাৰত (Bihar) সুৰা নিষিদ্ধকৰণ জাৰি কৰাৰ পিছতো লোকসকলে গোপনে সুৰাপান কৰা ধৰা পৰে। কিন্তু সমস্তিপুৰৰ (Samastipur)...\nকৰুণ! বলেৰ’ আৰু টেম্প’ৰ ভয়ংকৰ খুন্দা; দুৰ্ঘটনাটোত ২টি কণমানি শিশুসহ ৮ গৰাকী লোকে থিতাতে হেৰুৱালে প্ৰাণ, দুৰ্ঘটনাটো ইমানেই ভয়ংকৰ আছিল যে দুয়োখন বাহন সম্পূৰ্ণৰূপে বিধ্বস্ত\nউত্তৰ প্ৰদেশৰ (Uttar Pradesh) কাচগঞ্জ জিলাৰ (Kasganj District) বদায়ু-মেনপুৰী ঘাইপথত এখন টেম্প' আৰু এখন বলেৰ' গাড়ীৰ মাজত প্ৰচণ্ড সংঘৰ্ষ হয়...\nনৃশংস! তালিবানী শাস্তিতকৈও হয়তো ভয়ানক; চুৰি কৰাৰ সন্দেহত যুৱকক গছত ওলোটাকৈ ওলোমাই নিষ্ঠুৰভাৱে প্ৰহাৰ, সম্পূৰ্ণ ঘটনাটো এনেধৰণৰ…Watch Viral Video\nWatch Viral Video: বিলাসপুৰত (Bilaspur) চুৰিৰ সন্দেহত এজন যুৱকক নিৰ্মমভাৱে প্ৰহাৰ কৰাৰ এটা ভিডিঅ' পোহৰলৈ (Social Media Viral Video) আহিছে।...\nকোৱা হয় যে কুকুৰৰ বাহিৰে আন কোনো জন্তু অনুগত নাই, ইয়াৰ এক জীৱন্ত উদাহৰণ বিহাৰৰ মধুবনীত দেখা গৈছিল, য'ত এটা...\n‘আজম কেৱল মোৰ হয়’- এই বুলি কয় চাদৰ পৰা জাঁপ প্ৰেমিকাৰ; ভাঙিল কঁকাল, জীৱনত কেতিয়াও খোজ কাঢ়িব নোৱাৰিব, প্ৰেমিক গ’ল জেলত, সম্পূৰ্ণ ঘটনাটো এনেধৰণৰ…\nউত্তৰ প্ৰদেশৰ (Uttar Pradesh) বৰেলীৰ (Bareilly) পৰা এটা ডাঙৰ খবৰ পোহৰলৈ আহিছে। তাত এহাল প্ৰেমিক-প্ৰেমিকা ঘৰৰ (Love Case) মানুহৰ ওপৰত...


Akhil Gogoi : গাঁও অঞ্চলত ঘৰ বান্ধিলেও দিব লাগিব কৰ! অখিল গগৈয়ে ক’লে – এয়া মানি লোৱা নহ’ব - HeadlineAssam.com\nToday Assam News: অখিল গগৈৰ প্ৰশ্ন, অসমীয়াই বিহু পাতিব লাগিলে বিজেপিৰ অনুমতি ল’ব লাগিব নেকি?\nচৰকাৰৰ নতুন নিয়ম৷ নতুন নিয়ম অনুসৰি গাঁও অঞ্চলত গৃহ নিৰ্মাণৰ কৰিলে এতিয়াৰ পৰা ল’ব লাগিব পঞ্চায়ত আৰু গ্ৰামোন্নয়ন বিভাগৰ অনুমতি৷ নতুন চৰকাৰৰ নতুন নিয়ম৷ নতুন নিয়ম অনুসৰি গৃহ নিৰ্মাণৰ অনুমতিৰ বাবদ গাঁওবাসীয়ে ভৰিব লাগিব অতিৰিক্ত ধন৷\nImage – Akhil Gogoi\nAkhil Gogoi – অখিল গগৈৰ প্ৰশ্ন, অসমীয়াই বিহু পাতিব লাগিলে বিজেপিৰ অনুমতি ল’ব লাগিব নেকি? নে অসমীয়াৰ প্ৰতিটো কাম কাজত আৰ আৰ এছ, নাগপুৰৰ অনুমতি লোৱাটো এতিয়া অন্যতম কাম? সেয়ে এই কৰ ব্যৱস্থা প্ৰত্যাহাৰ কৰাৰ দাবী অখিল গগৈৰ৷ অসমৰ খেতিয়কৰ ওপৰত কৰ আৰোপ হ’ব নোৱাৰে৷ কোভিড মহামাৰীয়ে জুৰুলা কৰিছে জনতাক, তাৰ পিছত এই কৰ কিদৰে সম্ভৱ বুলি মন্তব্য কৰে বিধায়কগৰাকীয়ে।\nমালিগাঁৱত মাতৃক হত্যা কৰি পুত্রৰ আত্মসমর্পণ


Mousom Gogoi মৌচম গগৈ Archives - SCIENTIA BOOK SHOP\nHome / Assamese Author অসমীয়া ভাষাৰ সাহিত্যিকসকল / Mousom Gogoi মৌচম গগৈâ€¹Return to Previous Page\nভালপোৱাৰ নীলা চৰাই (বিশ্বৰ ২৮ খন দেশৰ শ্ৰেষ্ঠ প্ৰেমৰ কবিতা) অনুবাদ : মৌচম গগৈBhal Puwar Neela Chorai Published by Sri Pradyut Hazarika LANGUAGE: ASSAMESE RS: 150\nচাণক্যৰ নীতিবচন : মৌচম গগৈChanakyar Nitibachan Author: Mousam Gogoi Language: Assamese Publisher: Banalata Rs. 120\nGOETHER FOUST গ্যেটেৰ ফাউষ্ট : অনুবাদ : মৌচম গগৈ Regular Price Rs. 200 Sale Price Rs. 180 (JYOTI PRAKASHAN)\nJyoti Prakashan, Mousom Gogoi মৌচম গগৈ\nগ্যেটেৰ ফাউষ্ট : অনুবাদ : মৌচম গগৈGOETHER FOUSTAUTHOR: MOUSAM GOGOIPUBLISHED BY: NAGEN SARMAHPUBLICATION: JYOTI PRAKASHANRs. 200\nজীৱনৰ সৌন্দৰ্য : মৌচম গগৈJivanar Soundarrjya Written by Mausom Gogoi Published by Sri Pradyut Hazarika LANGUAGE: ASSAMESE Publication: Banalata RS: 90\nJIWANOR SUKH ARU SANTI জীৱনৰ সুখ আৰু শান্তি : মৌচম গগৈ (REKHA PRAKASHAN)\nজীৱনৰ সুখ আৰু শান্তি : মৌচম গগৈJIWANOR SUKH ARU SANTIAuthor: Mousam GogoiLANGUAGE: ASSAMESEPublication: REKHA PRAKASHANRS: 110\nযুদ্ধ আৰু শান্তি : লিও টলষ্টয় ৰচিত বিশ্ববিখ্যাত উপন্যাস : অনুবাদ :- মৌচম গগৈJUDHA ARU SHANTI Translate to Assamese by Mousam Gogoi Published by Ananta Hazarika LANGUAGE: ASSAMESE Publication: Banalata Prakashan RS: 450\nকৌটিল্যৰ অৰ্থশাস্ত্ৰ অনুবাদ : মৌচম গগৈ Kautilyar Arthashastra Translate by Mousam Gogoi Published by Ananta Hazarika LANGUAGE: ASSAMESE Publication: Banalata RS: 300\nল'ৰালি কাল : মেক্সিম গৰ্কী : অনুবাদ : মৌচম গগৈ Lorali Kal Translated into Assamese by Mousom Gogoi Published by Sri Pradyut Hazarika LANGUAGE: ASSAMESE Publication: Banalata RS: 100\nল'ৰালি কাল : মেক্সিম গৰ্কী : অনুবাদ :- মৌচম গগৈLorali Kal Published by Sri Pradyut Hazarika LANGUAGE: ASSAMESE RS: 100\nমানুহ হোৱাৰ সাধনা : মৌচম গগৈ Manuh Howar Sadhana Author: Mousam Gogoi Language: Assamese Publisher: Banalata Rs: 50\nBanalata Publication, Mousom Gogoi মৌচম গগৈ\nমানুহৰ কিবা ভৱিষ্যত আছেনে ? ১৯৫০ চনৰ নোবেল বঁটা বিজয়ী সাহিত্যিক বাৰ্ট্ৰাণ্ড ৰাছেল অনুবাদ : মৌচম গগৈ MANUHAR KIBA BHOBISHAT AASENA Author: Mousom Gogoi Language: Assamese Publisher: Banalata Rs: 100\nমাদাম বোভাৰী : গুষ্টাভ ফ্লবেয়াৰ : অনুবাদ : মৌচম গগৈ Medam Bovery Author: Mousom Gogoi Language: Assamese Publisher: Banalata Rs: 220\nপাপ আৰু পৰাচিত : ফিয়োদৰ ডষ্টয়েভস্কি : অনুবাদ : মৌচম গগৈ Paap Aru Porasit Written by Fieudor Dostovoyski Published by Sri Pradyut Hazarika LANGUAGE: ASSAMESE Publication: Banalata RS: 60\nপেৰেডাইজ লষ্ট মূল : মিল্টন অনুবাদ : মৌচম গগৈ Paradise Lost AUTHOR: Mausom Gogoi LANGUAGE: ASSAMESE PUBLISHER: Banalata RS: 180\nপ্ৰেম, জীৱন আৰু মৃত্যু : (মোপাছাঁৰ ৩ খন জনপ্ৰিয় উপন্যাসৰ অনুবাদ সংকলন) অনুবাদ : মৌচম গগৈ Prem Jeevan Aru Mrityu Author: Guy De Maupassant TRANSLATED BY: Mousam Gogoi Language: Assamese Publisher: Banalata Rs. 200\nপ্ৰেৰণাময় জীৱন আৰু জীৱনৰ প্ৰেৰণা : অনুবাদ : মৌচম গগৈ Preranamoy Jiban : Jibanar Prerana Published by Ananta Hazarika LANGUAGE: ASSAMESE Publication: Banalata RS: 200\nৰাজনীতি আৰু অশ্লীলতা : ৰাজনীতি আৰু অশ্লীলতাৰ প্ৰেক্ষাপটত ৰচিত এমুঠি বহু বিতৰ্কিত গল্প অনুবাদ : মৌচম গগৈ Rajniti Aru Ashlilata Author: Mousam Gogoi Language: Assamese Publisher: Bnalata Rs. 120\nSONDARYABODH সৌন্দৰ্যবোধ : মৌচম গগৈ (REKHA PRAKASHAN)\nসৌন্দৰ্যবোধ : মৌচম গগৈSONDARYABODHAuthor: Mousam Gogoi LANGUAGE: ASSAMESEPublication: REKHA PRAKASHANRS: 70


দংশন (আয়ান উত্তম) - সাহিত্য ডট অৰ্গ\nদংশন (আয়ান উত্তম)\nনিশা চাৰে দহ বজাত হঠাৎ কাষৰ বৰুৱাৰ ৰুমৰ পৰা বৰুৱানীৰ চিঞৰ এটা ভাঁহি আহিল … চিঞৰ শুনিয়েই দৌৰ মাৰিলোঁ বৰুৱাৰ ৰুমৰ দিশে … ফ্লেটৰ দ্বিতীয় মহলাত বৰুৱা আৰু মোৰ ৰুম … গতিকে চিঞৰটো ঠিক বৰুৱাৰ পাকঘৰৰ কাষৰ পৰাই অহাৰ দৰে লাগিল … কলিং বেলটো বাৰে বাৰে বজোৱা সত্ত্বেও বহুপৰ কোনেও দুৱাৰখন খুলি নিদিলে … পুনৰ কলিং বেলটো বজাবলৈ লওঁতেই বৰুৱাৰ সৰু ল’ৰাটোৱে দুৱাৰখন খুলি দিলে … কি হৈছে একো ধৰিব পৰা নাই … বৰুৱানী খঙত ফোঁপাই আছে আৰু ঘৰৰ বনকৰা ল’ৰা অজয় তলমূৰকৈ পাকঘৰৰ কাষত থিয় হৈ আছে … অনুমান শক্তিৰে একো ধৰিব নোৱাৰি বৰুৱানীক সাহস কৰি সুধিলোঁ— ‘‘বাইদেউ, কিবা হৈছে নেকি? আপোনাৰ চিঞৰ শুনা পালোঁ?’’ বৰুৱানীৰ হঠাৎ সম্বিত ঘূৰি আহিল আৰু মোলৈ পোনপটীয়াকৈ চাই ক’লে— ‘‘ই মোক গবা মাৰি ধৰিবলৈ চেষ্টা কৰিছিল … মই বাথৰুমৰ পৰা ওলাবলৈ লওঁতেই ই বাথৰুমৰ দৰ্জাখনৰ ওচৰত ৰৈ আছিল আৰু মই ওলোৱাৰ লগে লগে মোৰ বুকুত হাত লগাই বাথৰুমলৈ ঠেলি নিছিল …’’ আকাশখন খহি পৰাৰ দৰে লাগিল … অজয়ৰ দৰে এটা ল’ৰাই? ভাবিবলৈ মন নগ’ল একোকে … বৰুৱানীক সুধিলোঁ— ‘‘বৰুৱা ঘৰত নাই?’’ বৰুৱানীয়ে উত্তৰ দিলে— ‘‘আজিৰ ট্ৰেইনত তেওঁ কলকাতালৈ গৈছে, চাকৰি সংক্ৰান্তত …’’ মই ক’লোঁ— ‘‘এতিয়া?’’ বৰুৱানীয়ে ক’লে— ‘‘এই ৰাতিখন মই ক’লৈ যাওঁ? মোক এৰি বৰুৱা অকলে গৈছে, ইয়াক ইমান বিশ্বাসত লগত থৈ … ই এনে কাম কৰিব বুলি মই কেনেকৈ জানো?’’ অজয়ে পাকঘৰৰ একোণত চকুপানী টুকি আছে তেতিয়া … পুনৰ মাত লগালোঁ— ‘‘এটা কাম কৰক, তলৰ ফ্লেটত থকা তুলিকাক লগত লৈ শুই থাকক, তাই অকলেই থাকে … আপুনি ফোন কৰি মাতিলে তাই আহিব …আৰু অজয়, তই এতিয়া তোৰ বিছনাত শুই থাক, পুৱা তোৰ লগত ভালদৰে কথা হ’ম…’’ বৰুৱানীয়ে মাত লগালে— ‘‘ইয়াক আৰু ঘৰত নাৰাখোঁ মই, আজিয়েই খেদিম…’’ মই ক’লোঁ— ‘‘বৰুৱা অহালৈকে ৰ’লে ভাল আছিল, তথাপি ইমান ৰাতি একো সিদ্ধান্ত নল’ব, পুৱালৈকে বাট চাওক’’… বৰুৱানী অলপ শান্ত হ’ল আৰু তুলিকাক ফোন কৰিলে… তুলিকাই চকুকেইটা মোহাৰি মোহাৰি উঠি আহিল … থূলমূলকৈ কিবা এটা ক’লে বৰুৱানীয়ে, তুলিকাই নাৰ্ছ কৰে দিছপুৰ পলিক্লিনিকত, অকলে থাকে … নাইট ডিউটী নাই বাবে আজি ৰুমতে আছিল … বৰুৱানীক ক’লোঁ— ‘‘দুৱাৰত হুক লগাই শুই থাকক, ফোন কৰিব কিবা সহায় লাগিলে…’’ কৈয়ে মই ওলাই আহিলোঁ … কিবা এটা অস্বস্তি … অজয়ে? কিয়?\nপুৱা ৮ বজাত শুই উঠি দেখিলোঁ, বৰুৱানীয়ে অজয়ক বিদায় দিছে, হাতত গুজি দিছে দুই হাজাৰ টকা … আৰু চিঞৰি চিঞৰি তাক গালি দি আছে … অজয়ে চকুপানী টুকি টুকি হাতত সৰু বেগটো লৈ ওলাই আহিছে বৰুৱাৰ ৰুমৰ পৰা … বৰুৱাৰ সন্তান ইতিমধ্যে স্কুলভানত যাবলৈ সাজু হৈছে, তুলিকাই তাক লগত লৈ তললৈ নামি গ’ল … মই দুৱাৰৰ কাষৰ পৰা সকলো চাই আছিলোঁ … মই অজয়ক মাতিলোঁ— ‘‘অজয়, এইফালে আহ’’ … বিনা বাক্যই সি মোৰ ৰুমলৈ আহিল … মই চকীখন দেখুৱাই ক’লোঁ— ‘‘ইয়াত বহ … তই এনে কৰিবি বুলি মই কল্পনাও কৰা নাছিলোঁ … ইমান বিশ্বাস কৰিছিল বৰুৱাদায়ে তোৰ ওপৰত, তই এনে কাম কৰিলি?’’ অজয়ে এইবাৰ হুকহুকাই কান্দি দিলে … মই একো মাতিব পৰা নাছিলোঁ … সি কান্দি কান্দি কৈ গ’ল— ‘‘মোৰ কি হৈছিল মই সঁচায়ে গম পোৱা নাছিলোঁ … মূৰটো গৰম হৈ আছিল … সঁচাই মই কি কৰিলোঁ, মই নিজে নাজানো … মৰি যাবলৈ মন গৈছে মোৰ …’’ মই ক’লোঁ— ‘‘সকলো খুলি ক, ভয় নকৰিবি, তোক বৰুৱাদায়ে কিমান ভাল পায় মই জানো … নিজৰ ভাইটিৰ দৰে ব্যৱহাৰ কৰে, তই এই কাম কৰিলি বুলি শুনাৰ পিছত বৰুৱাদাৰ মনত কি ঘটিব পাৰে তই চিন্তা কৰি চাইছনে?কচোন, কি হৈছিল তোৰ?’’\nসি তাৰ স্বীকাৰোক্তিখিনি এইবাৰ দিবলৈ সাজু হ’ল … মূৰ দাঙি মোলৈ চাই চাই ক’লে— মোক বৰুৱাদায়ে ২০০৯ চনতে লগ পাইছিল আমাৰ গাঁৱলৈ যাওঁতে … গাঁৱত কিবা এন জি অ’ৰ কামত যাওঁতে মা-দেউতাক লগ পাইছিল আৰু আমাৰ ঘৰলৈ আহিছিল কেঁচা পায়খানা চাবলৈ … আমাৰ গাঁৱত কেৱল আমাৰ ঘৰতহে কেঁচা পায়খানা আছিল, গাঁৱৰ বাকীবোৰ মানুহৰ তুলনাত আমাৰ অৱস্থা শোচনীয় আছিল … দাদাই বিয়া কৰাই বেলেগে থাকিবলৈ ল’লে আৰু মই স্কুল এৰিছিলোঁ ক্লাছ ফাইভলৈকে পঢ়ি … দাদাই কিবা ছাৰ্ভে কৰি আমাৰ ঘৰ সোমাল আৰু মুঢ়া এটাত বহি কিবা-কিবি টুকি আছিল … মোলৈ চাই দাদাই কিহত পঢ়া বুলি সুধিলে … মই ক’লোঁ স্কুল যোৱা বাদ দিছোঁ … তেতিয়া দাদাই মা-দেউতাৰ মুখলৈ চালে … তলমূৰ কৰি থকা দেউতাই উত্তৰ দিলে— ‘‘ইমান টকা নাই ইয়াক পঢ়াবলৈ, কোনোমতে দিনহাজিৰা কৰি ভাতমুঠি মোকলাওঁ’’ … দাদায়ে মাত লগালে, তথাপি ইয়াক এনেকৈ পঢ়া-শুনা এৰাই ভাল কাম কৰিছে জানো? চৰকাৰে ইমান সুবিধা দিছে, আপোনালোকে তাৰ সুফল লৈছে জানো? দেউতাকে ক’লে— ‘‘পুৱাই ওলাই যাওঁ কামলৈ, বিয়লি ঘূৰি আহোঁ, চৰকাৰী কাৰ্যালয়লৈ যোৱাৰ সুবিধা কৰিব পৰা নাই, আপুনিয়ে কিবা এটা কৰিব নে?’’ দাদায়ে ক’লে— ‘‘কৰিবলৈ বহুত আছে, কিন্তু মই ইয়াত নাথাকোঁ, গুৱাহাটীত হে থাকোঁ, তথাপি ইয়াক মোৰ সৈতে লৈ যাব পাৰোঁ, মোৰ ঘৰত থাকিব আৰু কথা দিছোঁ, নিজৰ ভাইটিৰ দৰেই ৰাখিম, পঢ়া-শুনা কৰাম, আৰু হাত খৰছৰ বাহিৰে যি টকা দিব লাগে, সেয়া আপোনালোকৰ হাতত দিম …’’ দেউতাই মাৰ সৈতে কিবা কথা পাতিলে … দাদায়ে মোলৈ চাই ক’লে— ‘‘মোৰ সৈতে যাবানে? মোৰ ল’ৰা এটা আছে, তাক চাবা, সৰু-সুৰা বজাৰ-সমাৰ, বাইদেউক অলপ কামত সহায়, এইখিনি কৰিব পাৰিবা? বাকী সময়কণত তুমি পঢ়িব লাগিব …’’ মই তলমূৰকৈ শুনি আছিলোঁ দাদাৰ কথা … মোৰ দুপিয়ালোঁ, কাৰণ মোৰ গাঁৱত থকাৰ ইচ্ছা নাছিল … ঘৰৰ অৱস্থাটো চাই দুটামান টকা উপাৰ্জন কৰিবলৈ মোৰো মন আছিল … ভিতৰৰ পৰা দেউতা ওলাই আহি ক’লে— ‘‘বাৰু, ল’ৰা আপোনাক গতালোঁ, কিন্তু ইয়াৰ সম্পূৰ্ণ দায়িত্ব আপুনি ল’ব লাগিব …’’ দাদায়ে ক’লে— ‘‘হ’ব, আপুনি চিন্তা নকৰিব’’ … বিয়লি দাদায়ে গাঁৱৰ কেইঘৰমানত ছাৰ্ভে কৰি পুনৰ আমাৰ ঘৰলৈ আহি মোক লৈ গাড়ীত উঠাই লৈ আহিল গুৱাহাটীলৈ … বাইদেউক সকলো বিৱৰি ক’লে … সন্তান বিতুৰ সৈতে চিনাকি কৰাই দিলে … প্ৰথম কেইদিনমান খুব ভালদৰে পাৰ হ’ল … পুৱা উঠি বিতুক স্কুলভানত উঠাই দিয়াৰ পৰা আৰম্ভ কৰি বাইদেউক ব্ৰেকফাষ্ট বনোৱাত সহায় কৰি দিয়ালৈকে সকলো কৰিছিলোঁ … দাদা অলপ দেৰিকৈ উঠে, দাদা উঠাৰ পিছত দাদাক চাহকাপ দি মই দাদাই আনি দিয়া কিতাপবোৰ লৈ পঢ়িবলৈ বহোঁ … দাদা অফিচলৈ ওলাই যোৱাৰ পিছত বাইদেউ আৰু মই ঘৰত থাকোঁ … বাইদেউৱে চাকৰি কৰিছিল যদিও পিছত কিবা কথাত বেয়া পাই এৰি ঘৰতে থকা হৈছিল … লাহে লাহে বৰুৱা দাদাৰ ঘৰখন নিজৰ ঘৰৰ দৰেই ভাবি ল’লোঁ মই … কিন্তু বাইদেউৰ কিছুমান কাম-কাজে মোক এটা নতুন দৃষ্টিৰে চাবলৈ বাধ্য কৰালে … বাইদেউৱে ঘৰত থাকোঁতে সদায় চুৰিদাৰ পিন্ধি কাম কৰে যদিও বুকুখন স্পষ্টকৈ দেখা পাওঁ … বাথৰুমৰ পৰা ওলোৱাৰ সময়ত বাইদেউৱে কেতিয়াবা এখন টাৱেল পিন্ধি ওলায়, মোৰ চকু বাইদেউৰ শৰীৰটোত পৰে … কেতিয়াবা ল’ৰা বা দাদা ঘৰত থাকোঁতেও বাইদেউৱে এনেকৈ ঘূৰি ফুৰে … দাদাই কেতিয়াবা গালি দিয়ে যদিও বাইদেউৱে কয়— ‘‘ঘৰত থকাকেইটাৰ আগতহে থাকোঁ, বাকীবোৰৰ আগত এনেকৈ থাকোঁ নেকি?’’ মনটোত কিবা-কিবি ভাবিবলৈ বাধ্য হওঁ নিশা … কেতিয়াবা দাদা-বাইদেউৰ কাজিয়া হয়, কিবা কথাক লৈ … বাইদেউৱে উগ্ৰমূৰ্তি ধৰি দাদাক যিহকে-তিহকে বলকিবলৈ ধৰে … দাদা ওলাই যোৱাৰ পিছত মোক কিবা-কিবি শুনায়, যেন মোৰ বাবেই কাজিয়া হৈছে … তথাপি মই তলমূৰ কৰি নিজৰ কাম কৰি থাকোঁ … প্ৰায় প্ৰতিদিনেই কাজিয়াৰ পৰিমাণ বাঢ়ি আহিবলৈ ধৰিলে … কেতিয়াবা মোৰ আগতেই দাদাক ইমান অপমান কৰে, মোৰ খং উঠি যায় … মাজতে মই ঘৰলৈ গৈছিলোঁ … দুদিনমান ঘৰত থকাৰ পিছত বাইদেউৱে পুনৰ ফোন কৰি মাতি পঠিয়ালে … দাদাই মোক এটা ম’বাইল কিনি দিছিল, যিকোনো সময়তে কথা পাতিব পৰাকৈ খোলা ৰাখিবলৈ কৈছিল … মই আকৌ আহিলোঁ … বাইদেউৱে কেতিয়াবা পাকঘৰত কাম কৰি থাকোঁতে মোৰ আগত ইমান খোলাকৈ কাপোৰ পিন্ধি থাকে, বাইদেউৰ শৰীৰৰ গোপন সকলো মোৰ চকুত আগত ভাঁহি আহে … নিশা ছটফটাই থাকোঁ কিবা নোপোৱাৰ বেদনাত … মোৰ মূৰটো গৰম হৈ আহে মাজে মাজে … ইফালে দাদা-বাইদেউৰ কাজিয়াই চূড়ান্ত ৰূপ পাইছে … দাদা প্ৰায়ে ঘৰৰ পৰা ওলাই যায় কাজিয়াৰ পৰিস্থিতি আহিলে, কিন্তু বাইদেউৱে দাদা ঘৰলৈ আহিলেই কাজিয়াখন পুনৰ আৰম্ভ কৰে … দাদাই কেতিয়াবা মদ খায় … বটলৰ আধাখিনি মদ দাদাই এৰি খাব নোৱাৰে, মোক বটলটো পেলাই দিবলৈ কয় … মই লাহে লাহে দাদাই এৰি থৈ যোৱা মদখিনি খাবলৈ ল’লোঁ … নিশা শোৱাৰ আগত অলপ অলপকৈ মদ খালে ভাল লাগিবলৈ ধৰিলে … দাদা-বাইদেউৱে গম নাপায়, কাৰণ মই বটলটো পুৱাই উঠি পেলাই আহোঁ … কালি পুৱা দাদা-বাইদেউৰ মাজত আকৌ কাজিয়া হৈছিল … এটা সময়ত দাদা সময়তকৈ আগত গুচি গৈছিল … দাদাৰ ট্ৰেইন আছিল ৮ বজাত, কিন্তু দাদা সন্ধিয়াতে ওলাই গ’ল … বাইদেউৱে ফোন কৰিলেও দাদাই নধৰে … মোকেই যিহকে-তিহকে বলকিবলৈ ধৰিছিল বাইদেউৱে … নিশা ভাত-পানী খোৱাৰ পিছত বহুদিনৰ আগতে দাদাই এৰি থৈ যোৱা মদ অকণমান আছিল, সেইখিনি খালোঁ … খঙত মূৰটোৱে কাম কৰা নাছিল … বাইদেউৱে বুকুৰ প্ৰায় আধাখিনি উদং পোছাক পিন্ধি বাথৰুমত সোমাল … মই ৰুমৰ পৰা চাই আছিলোঁ … মোৰ ৰুমৰ পৰা বাথৰুমটো প্ৰায় সন্মুখত, গতিকে সকলো দেখা পাওঁ … হঠাৎ কি হ’ল নাজানো, বাইদেউক স্পৰ্শ কৰিবলৈ মন গ’ল … বাইদেউ বাথৰুমৰ পৰা ওলাই অহাৰ লগে লগে মোৰ হাতখন বাইদেউৰ বুকুলৈ গ’ল … বাইদেউৱে হয়তো মই বাথৰুমলৈ যাবলৈ লৰালৰি কৰিছোঁ বুলি ভাবি লৈছিল … হঠাৎ মই বাইদেউক বাথৰুমলৈ ঠেলি দিলোঁ … তেতিয়াহে বাইদেউৱে চিঞৰ-বাখৰ লগালে … মই সম্বিত ঘূৰাই পালোঁ … কি কৰিলোঁ মই নিজেই নাজানো … মই এনে কেতিয়াও নাছিলোঁ … দাদাৰ মুখখন মোৰ চকুৰ আগত আহিল … লৰালৰিকৈ মই নিজৰ ৰুমলৈ ঘূৰি আহিলোঁ … তাৰপিছৰখিনি আপুনি জানে …’’\nমই মৌন হৈ তাৰ কথাখিনি শুই আছিলোঁ … গালি দিম বুলি মাতি অনা ল’ৰাটোক গালি এটাও দিব নোৱাৰিলোঁ … মাত্ৰ তাক সুধিলোঁ— ‘‘এতিয়া কি কৰিবি?’’ সি ক’লে— ‘‘ঘৰলৈ ঘূৰি যাব নোৱাৰোঁ, … গুৱাহাটীতে কিবা এটা কৰিম, কিন্তু দাদাৰ চকুৰ আগলৈ কেতিয়াও আহিব নোৱাৰোঁ … দাদাৰ মুখামুখি হ’ব নোৱাৰোঁ মই … মই ডাঙৰ অপৰাধ কৰিছোঁ … ভাল মানুহ হেৰুৱালোঁ মই … দাদাৰ দৰে মানুহক হেৰুৱালোঁ, আপোনাৰ দৰে দাদাক হেৰুৱালোঁ …’’ সি পুনৰ হুকহুকাই কান্দিবলৈ ধৰিলে … মই ক’লোঁ— ‘‘চা অজয়, তই যি কৰিলি, তাৰ শাস্তিৰ কথা তই নাজান! তই ইয়াৰ পৰা যাগৈ, ক’ৰবাত কিবা এটা কৰ ভালদৰে, কিন্তু বিশ্বাস নাভাঙিবি … তোৰ কথাখিনি শুনিলোঁ, মই জানো, তই লাহে লাহে ডেকা হৈ আহিছ … এয়া তই কৰা নাছিলি, তোৰ ভিতৰৰ অসুৰ এটাই এইখিনি কৰিবলৈ উৎসাহ দিছিল … ভালদৰে থাকিবি সদায়’’ … পকেটৰ পৰা টকা ১০০ উলিয়াই তাৰ হাতত গুজি দিলোঁ আৰু ক’লোঁ, ‘‘ক’ত কাম কৰি আছ জনাবি, এদিন আকৌ তোক লগ পাম’’ … সি মাত্ৰ ক’লে— ‘‘আপোনাক জনাম, কিন্তু দাদাক নক’ব … দাদাৰ সৈতে মুখামুখি হোৱাৰ সাহস মই হেৰুৱালোঁ …টকা মোক নালাগে, মই নলওঁ আপোনাৰ টকা … বিতুক কিবা কিনি দিব …’’ এইবুলি সি টকাকেইটা টেবুলত থৈ পিছফালে ঘূৰি নোচোৱাকৈ ৰুমৰ পৰা ওলাই তললৈ নামি গ’ল … মই একেথৰে সি যোৱাৰ ফালে চাই ৰ’লোঁ … মনত এটা ভাবে বাৰে বাৰে খুন্দিয়াইছিল … সঁচাই অপৰাধী নে সি? উত্তৰটো বিচাৰি পোৱা নাছিলোঁ … এদিনৰ পিছত বৰুৱা ঘূৰি আহিল কলকাতাৰ পৰা … বৰুৱাৰ ঘৰত কি হৈছিল নাজানো, মাত্ৰ হাতত ম’বাইলটো লৈ মোৰ ৰুমত সোমাই বহুপৰ চকীখনত বহি থাকিল সন্মুখৰ দেৱালখনলৈ চাই চাই … মানুহজনে কান্দিব পৰা নাছিল …. এটা সময়ত ক’লে— ‘‘আজি মই পুনৰ অকলশৰীয়া হৈ পৰিলোঁ’’ … ম’বাইলত তেতিয়া জিলিকি আছিল অজয়ৰ এছ এম এছটো— ‘‘দাদা, ছ’ৰী’’ …\n← দুৰ্দান্ত চিন্তা (দিগন্ত বৰা)\nভালপোৱা… হয়তো এনেকুৱাই…(ময়ুৰী দত্ত) →\nযুদ্ধ — অংগনা ভট্টাচাৰ্য্য


হুৱাই Mate 20 Pro Price in India, Full Specs - 16th June 2021 | Digit\nহুৱাই Mate 20 Pro\nColor All Midnight Blue Emerald Green Twilight Pink Gold Black\n62,990 Available at Store\nRelease Date : 24 Sep, 2018\n6.39" (1440 x 3120)\n40 + 20 + 8 | 24 MP\nPrice : 62,990 (onwards) Available at Store\nCurrent Best Price of হুৱাই Mate 20 Pro is ₹ 62990\nColors All Midnight Blue Emerald Green Twilight Pink Gold Black\nAvailable 64GB 62,990\nOut of Stock 128GB 43,525\nহুৱাই Mate 20 Pro Specifications\nৱাৰেণ্টি আৰু নিৰ্মাণ তথ্য : Huawei\nম'ডেল : Huawei Mate 20 Pro\nLaunch date (global) : 25-11-2018\nৰঙসমূহ : Midnight Blue, Emerald Green, Twilight, Pink Gold, Black\nপ্ৰডাক্টৰ নাম : Huawei Mate 20 Pro\nScreen size (in inches) : 6.39\nScreen resolution (in pixels) : 1440 x 3120\nপিক্সেল ডেনচিটি (PPI) : 538\nপিছফালৰ কেমেৰা মেগাপিক্সেল : 40 + 20 + 8\nসৰ্বাধিক ভিডিঅ' ৰিজ'লিউশন (পিক্সেলত) : 2160p@30fps\nসন্মুখ কেমেৰাৰ মেগাপিক্সেল : 24\nBattery capacity (mAh) : 4200\nজি (গ্ৰেভিটি) চেনচ'ৰ : NA\nঅ'ৰিয়েণ্টেশ্বন চেনচ'ৰ : NA\nমেগনেট'মিটাৰ : NA\nধুলি আৰু পানী প্ৰতিৰোধক : NA\nCPU : HiSilicon Kirin 980\nCPU গতি : 2.6\nGPU : Mali-G76 MP10\nDimensions (lxbxh- in mm) : 157.8 x 72.3 x 8.6\nসংগ্ৰহ : 64GB\nহুৱাই Mate 20 Pro Brief Description\nহুৱাই Mate 20 Pro Smartphone প্ৰতি ইঞ্চি 538 -ৰ এটা পিক্সেল ঘনত্বত 1440 x 3120 পিক্সেল ৰিজ’লিউশ্বনৰ সৈতে 6.39 -ইঞ্চি Super AMOLED -ৰ সৈতে আহে৷ ফোনটো 2.6 Octa ক’ৰ প্ৰচেশ্বৰৰ দ্বাৰা সক্ষমিত আৰু ইয়াত 6GB ৰেম আছে৷ হুৱাই Mate 20 Pro Android9OS-ত চলে৷\nহুৱাই Mate 20 Pro Smartphone November 2018 -ত মুকলি কৰা হৈছে৷\nফোনটো HiSilicon Kirin 980 প্ৰচেশ্বৰৰ দ্বাৰা সক্ষমিত৷\nস্মাৰ্টফোনটোত 6GB ৰেমৰ সৈতে সংলগ্ন৷\nফোনটো 64GB ইণ্টাৰনেল ষ্ট’ৰেজৰ সৈতে আহে৷\nফোনটো 4200 mAh বেটাৰীৰ দ্বাৰা সক্ষমিত৷\nহুৱাই Mate 20 Pro -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nপ্ৰধান কেমেৰাটো 40 + 20 + 8 MP শ্বুটাৰৰ৷\nহুৱাই Mate 20 Pro -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording\nস্মাৰ্টফোনটোত 24 MP চেলফিৰ শ্বুটিং ক্ষমতাৰ ফ্ৰ’ণ্ট ফেচিং কেমেৰাও আছে৷\nহুৱাই Mate 20 Pro Price in India updated on 9th Apr 2019\nহুৱাই Mate 20 Pro Price In India Starts From Rs. 43525 The best price of হুৱাই Mate 20 Pro is Rs. 43525 on Tatacliq, which is 45% less than the cost of হুৱাই Mate 20 Pro on Amazon Rs.62990.This Mobile Phones is expected to be available in 64GB,128GB variant(s).\nTatacliq Huawei Mate 20 Pro 128 GB (Twilight)6GB RAM, Dual SIM 4G ₹ 43,525\nAmazon Huawei Mate 20 Pro LYA-L29 (Twilight, 6GB RAM, 128GB Storage) ₹ 62,990\nএপ'ল iPhone XR 256GB\nএপ'ল iPhone 8\nএপ'ল iPhone7256GB\nএপ'ল iPhone XS\nচেমচাং গেলেক্সী Note 6\nএপ'ল iPhone 12 mini\nচেমচাং গেলেক্সী S9 256GB\nহুৱাই P20 Pro\nRedmi9পাৱাৰ 64GB 4GB RAM\nওৱানপ্লাছ Nord 2\nভিভ' Y52 5G\nRedmi9পাৱাৰ 128GB 6GB RAM\nঅ'প' A95 5G\nচেমচাং গেলেক্সী M32\nচেমচাং গেলেক্সী A72 4G\nম'ট'ৰ'লা One 5G Ace\nঅ'প' A74 5G\nঝেড.টী.ই. নুবিয়া Red Magic6Pro\nজনপ্ৰিয় হুৱাই ম'বাইল-ফোনসমূহ\nহুৱাই Honor 6\nহুৱাই Honor 8x 128GB\nহুৱাই Honor9Lite


MadhupurSatra Main Entrance\nMain entrance to Madhupur Satra\nNaamGhar Satra Naam Ghar\nMadhupur Satra Naam Ghar\nMadhupurSatra মধুপুৰ সত্ৰ\nThe Vaishnava Saint Srimanta Sankardeva was born in Bordowa in Nowgong District od Assam (1449-1568) reverentially referred to as Mahapurush Srimanta Sankardeva all over Assam,...\nSatras in Koch Behar\nOn his first pilgrimage along with his devotees, while taking rest under the shadow ofaParalie Tree on the bank of Torsha the Vaishnav Guru noticed beehive on the tree top and honey falling from it ...\nAbout Madhupur Satra\nMadhupur isavery familiar name ofaplace, now under the geo-political jurisdiction of West Bengal. During the mediaval time it was within the Koch kingdom, ruled by Koch King Naranarayana. Prior to ...\nমধুপুৰ সত্ৰ সমিতিৰ প্ৰতিবেদন\nমহাপুৰুষ শংকৰদেৱে দ্বিতিয়বাৰ তীৰ্থ ভ্ৰমন কৰি আহোতে কোঁচবিহাৰত তোৰ্ষা নদীৰ বৃহৎ পাৰলি গছৰ ছাঁত বিশ্ৰাম লৈ তাত কৃষ্ণকথা অলোচনাৰ পাতনি মেলি ভক্ত সকলৰ লগত শাস্ত্ৰ অলোচনাৰ জৰিয়তে বৃন্দাবনৰ ছিত্ৰপট মানস পটত ভাঁহি উঠাত শ্ৰীকৃষ্ণৰ মধুৰ মূৰ্তিৰ সৰস বিৱৰণ ভক্ত সকলক বিলাই দি থাকোতে সেই পাৰলি গছৰ ওপৰৰ পৰা মৌ ৰস টোপাটোপে পৰিবলৈ ধৰাত পথশ্ৰান্ত ভক্ত সকলক মৌচাক পাৰি আনি ৰস পান কৰা আজ্ঞা প্ৰদান কৰাত সুমধুৰ প্ৰাকৃতিক শোভাই সকলোকে আচন্ন কৰি পেলাইছিল। তেতিয়াই গুৰুজনাই ভৱিষ্যৎ বাণী কৰি প্ৰাণবান্ধৱ মাধৱক কৈচিল – এদিন এই ঠাইতে ভক্তৰ মধুৰ ৰসে ৰসাপ্লুত কৰি হৰি নামৰ ৰস চৌদীশে বিলাবলৈ সক্ষম হ'ব।\nThe First Executive committe\nThe first executive committee members of the Madhupur Satra Samiti, 1960-61\nমধুপুৰ সত্ৰৰ উন্নয়ন আৰু সংৰক্ষণৰ প্ৰয়োজনীয় দিশসমূহ\nDevelopment and presevation of Madhupur Satra\nBasisthadev Sarma, Bura Satriya, Barpeta Satra\nNarayan Ch. Deva Goswami, Satradhikar, Natun Kamalabari Satra, Majuli\nLakshmi kanta Mahanta, Satradhikar, Madhupur Satra. Kochbehar


Assamese Quotes on Life - Assamese Facebook status for Life - Khagori : Assamese Jokes, Assamese Comedy, Assamese Quotes\nUp To Mark 9.3.18 assamese facebook status for life , Assamese quotes 10 Comments\nব্যক্তি এজনে জীৱনত\nদুটা বস্ত্তৰ লগতে হাৰি যায়,\nএটা হল, সময়,\nআন এটা হল প্ৰেম,\nসময় কেতিয়াওঁ কাৰো নহয়,\nপ্ৰেম কেতিয়াওঁ সকলোৰে নহয়।\nজীৱনত চলাচল কৰিবৰ বাবে দুটাই ৰাস্তা ,\nএটা হল সহজ, মসৃণ, চাঁৰে ভৰা,\nকঠিন, ওখোৰা-মোখোৰা, কণ্টক ভৰা।\nপ্ৰথম ৰাস্তাটোৰে গলে সহজেই দ্ৰুত গতিৰে গৈ থাকিব পাৰি কোনো কষ্ট নোহোৱাকৈ জীৱনৰ তাৎক্ষণিক মজা লৈ । এই পথৰ প্ৰত্যেকটো ক্ষণতে আনন্দ অনুভৱ হয় । জীৱনটো অইনক কষ্ট দি হলেও নিজৰ ইচ্ছা, আনন্দ আদিৰ পুৰ্তিৰ বাবেহে বুলি ভাব হয় ।\nদ্বিতীয় ৰাস্তাটোৰে গলে প্ৰথমতে অশেষ কষ্ট অনুভৱ হয়, পদে পদে কাঁইট, কেতিয়াবা হয়টো ৰাস্তাটো এনেদৰে বন্ধ হৈ যোৱা নিচিনা লাগিব,যে সেই স্থলত নিজেই ৰাস্তাটোৰ বাধাবোৰ আঁতৰাই হয়টো আগবাঢ়ি যাবলগীয়া হব পাৰে । এইটো ৰাস্তাত চলাচলৰ গতিবেগ সাধাৰণতে ধীৰ । কিন্ত্ত এই ৰাস্তাটোৰে কিছুদূৰ আগবঢ়াৰ পিছত পিচ হোহকিব লগীয়া নহয় । কিয়নো যাত্ৰাৰ আৰম্ভণিৰ পৰা পাই অহা বিভিন্ন বাধাবোৰ অতিক্ৰম কৰি অহা এক প্ৰকাৰ অভ্যাস হৈ যায়। সৰু সৰু সমস্যাই ব্যতিব্যস্ত নকৰে ।\nপ্ৰথম ৰাস্তাটো চুটি আৰু কিছুদূৰ যোৱাৰ পিছত এই ৰাস্তাৰ শেষত আছে অন্ধকাৰ দ' খাৱৈ । ইয়াত পোৱা জীৱনৰ অনুভৱে নিজ স্বাৰ্থ সিদ্ধি কৰে আৰু ই ক্ষণস্হায়ী ।\nদ্বিতীয় ৰাস্তাটো অতিকৈ দীঘল, ইয়াৰ শেষ নাই । ইয়াত পোৱা জীৱনৰ অনুভৱে নিজৰ লগতে অইনৰো( বিশেষকৈ পৰিয়াল) স্বাৰ্থ সিদ্ধি কৰে । ইয়াত শান্তি আছে, ইয়াত জ্ঞাণ আছে, ই জীৱনৰ মূল্য শিকায়, ই জীৱনৰ উদ্দেশ্য শিকায়, ই জীৱনটো সুচাৰুৰূপে চলাবলৈ শিকায় আৰু এই পথ দীৰ্ঘস্হায়ী ।\n(আপুনি কোনটো পথ বাচনি কৰিব, নিজেই বিবেচিত কৰক)\nসফলতাই আমাক জগতখনৰ লগত পৰিচয় কৰাই দিয়ে,\nঅসফলতাই জগতখনক আমাৰ লগত\nপৰিচয় কৰাই দিয়ে।\nআপুনি এই বুলি কোৱাটো এক ভ্ৰমৰ বাহিৰে আন একো নহয়,\n"মোৰ হাতত সময় নাই"\nপৃথিৱীৰ সফল আৰু মহান ব্যক্তি সকলৰ হাতটো "২৪ ঘণ্টা" সময়েই থাকে, যিটো আপোনাৰ হাতটো থাকে ।\nভালদৰে নিৰীক্ষণ কৰিলে দেখা যায়,\nকোনো আপোন নহয়,\nমনত ভাবি ললে,\nকোনো পৰ নহয়।\nযেতিয়ালেকে আমি অলপ অলপ বুজিব ধৰো যে,\nতেতিয়ালৈকে আমাৰ জীৱনৰ আধা পাৰ হৈ যায়।\nজীৱনটো নিজক সৃষ্টি কৰাৰ বাবেহে।\nজীৱনটো আচলতে সৰল,\nআমিহে ইয়াক খুতুৰি থাকি জটিল বনাই পেলাওঁ।\nজীৱনৰ পৰিস্হিতিত কেতিয়াবা এখন দৰ্জা বন্ধ হৈ গলে আন এখন খোল খায়,\nতৎসত্বেও আমি বন্ধ হৈ যোৱা দৰ্জাখনৰ পিনে চাই অনুতাপ কৰি বহি থাকো,\nআমি ইতিমধ্যে আমাৰ বাবে খোল খোৱা দৰ্জা খনৰ পিনে লক্ষ্য নকৰো।\nআমাৰ জীৱনত কেতিয়াবা এনেকুৱা সময় আহে,\nয'ত আমি বাচনি কৰিব লগা হয়,\nকিতাপখনৰ পাত লুটিয়াম\nকিতাপখন বন্ধ কৰিম।\nযি হবলৈ আছিল ইতিমধ্যে হৈ গল,\nকাৰণ এনেকুৱা হৈয়েই।\nতুমি কোনেও নেদেখাকৈ নৃত্য কৰি থাকিব পাৰা,\nতুমি কাকো ক্ষতি নকৰাকৈ প্ৰেম কৰি থাকিব পাৰা,\nতুমি কোনেও নুশুনাকৈ গীত গাই থাকিব পাৰা,\nজীৱনটো এই পৃথিৱীখন স্বৰ্গ বুলি ভাবি কটাই থাকিব পাৰা।\nকেতিয়াবা প্ৰশ্নবোৰ অতিকৈ জটিল হয়,\nইয়াৰ উত্তৰবোৰ তেনেই সৰল।\nএখন চাইকেল চলাই থকাৰ নিচিনা,\nভাৰসাম্য বজাই ৰাখিবলৈ নিৰন্তৰ পেদেল্ মাৰি থাকিবই লাগিব।\n"মই জীয়াই থকা জীৱনটো বিচাৰ কৰিবলৈ তুমি কোন?"\nমই জানো মই নিঁখুত (perfect) নহয়,\nকিজানি মই জীয়াই থাকিব নিবিচাৰো।\nমোৰ পিনে আঙুলি টোওৱাৰ আগতে নিজৰ হাতখন চাই লবা কিমান চিকুণ।\nজীৱনটো WhatsApp ৰ\n"Last Seen" ৰ নিচিনা,\nসকলোৱে নিজৰটো লুকাব খোজে,\nআনৰটো চাব খোজে।\nদ্বিতীয় সুযোগ কেৱল কাহিনীয়ে দিব পাৰে,\nখঙৰ ধুমুহাৰ কোব এনে ধৰণৰ হয়,\nযি বুদ্ধিৰ চাকিগচি নুমাই পেলায়।\nসম্বন্ধ যিমানেই বেয়া নহওঁক কিয়,\nইয়াক একেবাৰে চিঙি পেলাব নালাগে,\nঅপৰিস্কাৰ পানী খোৱাৰ উপযোগী নহলেওঁ,\nজুই নুমুৱাৰ বাবে উপযোগী হয় ।\nএটাৰ লগত আনটো খোপ্ জোৰা লগাই গলে শিকলি তৈয়াৰ হৈ যায়,\n"কৰ্ম আৰু পৰিশ্রম"ক জোৰা লগাই গলে ভাগ্য তৈয়াৰ হৈ যায় ।\n"ধনবান" হবলৈ এক এক কণ সংগ্ৰহ কৰিব লগা হয়,\n"সফল ব্যক্তি" হবলৈ এক এক ক্ষণ সদ্উপয়োগ কৰিব লগা হয়।\nএটি প্ৰশ্নৰ ইয়াতকৈ ভাল উত্তৰ আৰু কি হব পাৰে-\nপ্ৰশ্নটো আছিল এনে ধৰনৰ\n"গাওঁ আৰু চহৰৰ মাজত তফাৎ কি?"\nউত্তৰ : - গাওঁত কুকুৰ ৰাস্তাই ৰাস্তাই ঘুৰি ফুৰে আৰু গৰু ঘৰত আদৰেৰে পালা হয় য'ত নেকি চহৰত গৰু ৰাস্তাই ৰাস্তাই ঘুৰি ফুৰে আৰু কুকুৰ ঘৰত আদৰেৰে পালা হয় ।\nনদীৰ পানী মিঠা,\nকিয়নো ই সদায় প্ৰদান কৰি থাকে।\nসাগৰৰ পানী লুণীয়া,\nকিয়নো ই সদায় শোষণ কৰি থাকে।\nনলাৰ পানী দুৰ্গন্ধময়,\nকিয়নো ই সদায় ৰৈ থাকে।\nজীৱনটোও আচলতে এয়েই,\nযেতিয়ালৈকৈ প্ৰদান কৰি থাকিবা,\nতেতিয়ালৈকে সকলোৰে বাবে তুমি মিঠা হৈ ৰ'বা।\nযেতিয়া শোষণ কৰিবা,\nসকলোৰে বাবে তুমি তিতা (লুণীয়া) হৈ ৰ'বা।\nযেতিয়া ৰৈ যাবা,\nসকলোৰে বাবে তুমি নিৰস (দুৰ্গন্ধময়)\nপিতৃ-মাতৃৰ হৃদয় জিনিলে তুমি জীৱনত সফল হবা,\nনহলে গোটেই জীৱন যুঁজত তুমি জয়ী হৈও হাৰি যাবা ।\nLabels: assamese facebook status for life, Assamese quotes, assamese quotes about life, assamese quotes for facebook, assamese quotes on life, assamese whatsapp status for life\nAdmin4July 2018 at 15:18\nGood Work ....Keep it up..\nUnknown 25 January 2019 at 17:57\nPrithvi 19 February 2019 at 12:27\nPrithvi 23 February 2019 at 20:02\nUnknown 1 March 2019 at 21:04\nAdmin5July 2019 at 19:50\nnice quotes on life, I had come to know about your blog from my friend, i have read some posts of yours by now, and let me tell you, your blog gives the best and the most beautiful quotes on life. once again hats off to you!\nSofiqul Islam 18 August 2019 at 07:34\nAdmin 26 August 2019 at 11:32\nAllin1helpNBSG 28 September 2019 at 14:54\nUnknown6January 2020 at 13:06\nবহুত ভাল লাগিল পঢ়ি।\nCopyright 2021 Khagori All Right Reserved


ভাষা বিভ্ৰাট -ৰাজশ্ৰী শৰ্মা – ফটাঢোল\nAugust 1, 2020 লটিঘটি\t16 Comments\nভাষা বিভ্ৰাট -ৰাজশ্ৰী শৰ্মা\nআঠ-ন বছৰ আগৰ কথা দেই। আমাৰ বিয়াৰ তেতিয়ালৈকে কিছুদিন পাৰ হৈ গৈছিল যদিও মোৰ স্বামীৰ পৈতৃক ঘৰত বেছিদিন থকাকৈ যোৱা হোৱা নাছিল। কেতিয়াবা গ’লেও এৰাতি বা দুৰাতিৰ মাজত ঘূৰি আহিব লগীয়া হয়। স্বামী আৰু ননদ গুৱাহাটীৰ বাসিন্দা বহু আগৰ পৰাই, ইপিনে আকৌ দক্ষিণ কামৰূপৰ পলাশবাৰীৰ পৈতৃক ঘৰত দেৱৰ আৰু শাহুমা থাকে। দক্ষিণ কামৰূপৰ মানুহখিনিৰ কথিত ভাষাটো অলপ বেলেগ। গুৱাহাটীৰ লগত নিমিলে কিছুমান শব্দ। সুৰটোও অকমাণ বেলেগ। সৰুৰে পৰা গুৱাহাটীৰ উজনি নামনি খিছিৰি ভাষাত কথা কোৱা হয় যদিও পলাশবাৰী, মিৰ্জাৰ পিনৰ কোনো মানুহৰ সংস্পৰ্শলৈ নহা কাৰণে সেই ঠাইৰ ভাষা ইমান নাজানো।\nবিয়াৰ দুমাহমানৰ পিছত এদিন এওঁ ঘৰৰে আমকেইটামান পাৰিলে। ধুনীয়া মিঠা ৰসাল আমকেইটা দেখি ননদ আৰু মই খালোঁ কাটি। মই আগৰে পৰাই আমৰ গুটিটো খাই ভাল পাওঁ, বহুত সময় খাই থাকিব পাৰি যে! শাহুমাই ক’লে ভাত খোৱাৰ সময়ত আমসোপা খাবলৈ নালাগে, ভোক মৰিব। ময়ো গুটি তিনিটা ভাত খাই উঠি খাম বুলি বাতি এটাত থৈ ঢাকি থৈ দিলোঁ। ভাত পানী খাই টিভি চাই থাকোঁতে মায়ে ক’লে, “আমৰ বাৰাকেইটা যে থৈছিলি, খাই নথ কিয়া।”\nমই ভাবিলোঁ আমৰ বাৰা? কি আমৰ বাৰা! ঠানিডালটো পেলাই দিছোঁ কাটোতে! ঠানি আকৌ কিয় খাব লাগে? শাহুমাই মোক ইমান মৰম কৰে, তথাপিও মোক আমৰ ঠানি খাব কৈছে! শাহুমাবোৰে যে নতুন বোৱাৰীক খোৱা লোৱাত অত্যাচাৰ কৰে বুলি মানুহে কয়, এইবোৰেই নেকি তাৰমানে?….. আমৰ ঠানি পৰ্য্যন্ত খুৱায়!! হে ভগৱান, মোক বচোৱা।\nটিভিৰ আগৰ পৰা চলচলীয়া চকুৰে উঠি আহি পাকঘৰত ঘূৰ্মুটিয়াই আছো‍ঁ, আমৰ ঠানিকেইডাল ক’ত পাওঁ বুলি। ননদে পিছে বাকলি, ঠানি এইবোৰ পেলাই দিছিল কাৰণে নাপালোঁ। মই চিন্তাতে ইটো বাচনত চাওঁ, সিটো বাচনত চাওঁ। আমৰ বাৰা নাপাওঁ হে নাপাওঁ। হঠাতে পিছফালে চাই দেখোঁ মায়ে হাঁহি হাঁহি ৰৈ আছে পাকঘৰৰ দুৱাৰমুখত। ক’লে,\n“তেতিয়া যে বাতিত ঢাকান দি থৈছিলি এ আমৰ বাৰাকেইটা। ভাল পাহাৰা দে তয়ো মাইনু।”\nইয়ে, তেতিয়াহে গম পালোঁ পলাশবাৰীৰ পিনে যে আমৰ গুটিক বাৰা কয়! লাজ যে পালোঁ নহয় গধূলি, কাৰণ মায়ে এওঁ অফিচৰ পৰা অহাৰ পিছত ৰহণ সানি সানি কাহিনীটো ক’লে তেওঁক।\nকেইমাহমানৰ পিছত আমি সপৰিয়ালে গ’লোঁ পলাশবাৰীৰ ঘৰলৈ।কেইদিনমান থাকিম বুলি। আমিও গৈছোঁ, আকৌ এওঁলোকৰ জেঠীহঁতৰ বাইদেউ এগৰাকীও আহিল থকাকৈ। ঘৰ ভৰ্ত্তি তেতিয়া। এদিন দেৱৰটোৱে পিছফালৰ পথাৰত মাছ ধৰিলে। কেঁকোৰাও পাইছিল বোলে, কি কৰিলে গম নাপাওঁ। ভাত খোৱা সময় হোৱাত আটাইকে বাইদেৱে ভাত বাঢ়ি দিলে। মোক সুধিলে, “কাঁকৰাল পিটকা বনইছিলোঁ, খাবিনা? বাঁওনাতো নাখায়ে।”\nমই তেতিয়ালৈকে বিচূৰ্তি খালোঁ। কি বাঁওনা নোখোৱা কথা কয় এওঁ! বাঁওনা মানে বাওনা মানুহ বুলিহে জানো। আৰু কাঁকৰাল পিটকা?? বুজিলোঁ, দেৱৰে যে মাছৰ লগত কেঁকোৰাও পাইছিল, সেয়াই চাগৈ পিটিকা বনাইছে। হে হৰি, সাত্ত্বিক ব্ৰাহ্মণৰ ঘৰত বিয়া দিছিল মোক দেউতাই। আৰু এইবোৰ কি ভয়ানক কথা!\nভয়তে মোৰ মুখৰ অৱস্থা কেনেকুৱা হৈছিল নাজানো। বাইদেৱে কি কৈ আছে একো নুবুজি ননদৰ ফালে চালোঁ সহায়ৰ কাৰণে। তাই হাঁহি হাঁহি বাগৰি গৈছে তেতিয়ালৈকে মোৰ মুখৰ অৱস্থা দেখি। “কি হছি এ তোৰ” বুলি বাইদেৱে তাইক সোধোঁতে তাই মোক হাঁহি হাঁহিয়েই কোনোমতে বুজাই দিলে যে বাঁওনা মানে বাওনা মানুহ নহয়, বেঙেনা হে। আৰু কাঁকৰাল মানে? কেৰেলা!\n– এতিয়া শাহুমা নাই, ননদৰো বিয়া হ’ল। লাহে লাহে পলাশবাৰীও আপোন হৈ পৰিল। এতিয়া আৰু ভাষাবিভ্ৰাট নঘটে। তাৰ মাজতো দুই এটা শব্দ বুজি নাপালে এওঁ বুজাই দিয়ে। পলাশবাৰীত গৈ ব্ৰহ্মপুত্ৰৰ পাৰত বহি থকাৰো নিচা আছে। মাত্ৰ ভাষা যিয়েই নহওঁক, আপোনত্বই মূল।\n« জঞ্জাল, আহুকাল আৰু এটা সন্ধিয়াবেলা – মধুমিতা বৰুৱা শইকীয়া\nআকৌ কমিনাপন- ৰমেন কুমাৰ দাস »\nএই ভিন ভিন ভাষাবোৰেও বৰ লটিঘটি কৰে দেই মানুহৰ। ভাল লাগিল পঢ়ি।\nধন্যবাদ দেই পঢ়ি চোৱাৰ বাবে।\nধন্যবাদ জনালো দেই।\nহাঃ হাঃ। বঢ়িয়া\nবঢ়িয়া লিখিছ’ ৷দক্ষিণপাৰৰ ভাষাটো বুজা অলপ টান\nএতিয়া বুজি পাওঁ।\nহাঃ হাঃ বাওনাটো মইও বুজা নাছিলো৷ মজা লাগিল মাইনা\nধন্যবাদ জনালো দাদা। আৰু কিছু কিছু আছে😁\nবঢ়িয়া লাগিল ৰাজশ্ৰী\nধন্যবাদ জনালো ৰিণ্টু দা।\nভাল লাগিল পঢ়ি৷ আমাৰ মাই আমৰ বেৰী বুলি কৈছিল৷ এতিয়া শ্ৰীমতীয়েও কয়৷ আমাৰ ফালে আৰু কয়া বুলি কয়৷\nচৈয়দা জেবীন চাবীৰা শ্বাহ\nনতুন কথা শিকিলোঁ। আৰু আমোদ পালোঁ। 😃😃


"ৱিকিপিডিয়া:হট কেট"ৰ বিভিন্ন সংশোধনসমূহৰ মাজৰ পাৰ্থক্য - অসমীয়া ৱিকিপিডিয়া\n"ৱিকিপিডিয়া:হট কেট"ৰ বিভিন্ন সংশোধনসমূহৰ মাজৰ পাৰ্থক্য\nৱিকিপিডিয়া:হট কেট (সম্পাদনা কৰক)\n11:45, 19 April 2020ৰ সংস্কৰণ\n277 বাইট যোগ দিয়া হ’ল , 1 বছৰৰ পূৰ্বে\nBot: Replace deprecated <source> tag and "enclose" parameter; কসমেটিক পরিবর্তন\n09:42, 12 April 2020ৰ সংস্কৰণ (সম্পাদনা)\n-chanakyakdas (আলোচনা | বৰঙণি)\n(tutorial video added)\n11:45, 19 April 2020 অনুযায়ী বৰ্তমান সংস্কৰণ (সম্পাদনা) (পূৰ্ববত কৰক)\nXqbot (আলোচনা | বৰঙণি)\nঅ (Bot: Replace deprecated <source> tag and "enclose" parameter; কসমেটিক পরিবর্তন)\n[[Fileচিত্ৰ:Hot Cat - Tutorial.webm|thumb|Hot Cat - Tutorial]]\n[[Imageচিত্ৰ:HotCat_as.png|thumb|500px|HotCat ব্যৱহাৰ কৰাৰ উদাহৰণ]]\n== ইনষ্টল ==\n[[Imageচিত্ৰ:HotCat_in_Gadgets_tab.jpg|thumb|500px|আপোনাৰ পচন্দৰ ''Gadgets'' টেবত থকা ''HotCat'' অপচনটো নিৰ্বাচন কৰি সাঁচি ৰাখক]]\nHotCat ইনষ্টল কৰিবৰ বাবে [[বিশেষ:পচন্দ|আপোনাৰ পচন্দসমূলৈ]] গৈ ''Gadgets'' টেবত থকা ''HotCat'' অপচনটো নিৰ্বাচন কৰি সাঁচি ৰাখক।\n# তলৰ শাৰীতো কপি কৰি [[Specialবিশেষ:Mypage/skin.js|আপোনাৰ স্ক্ৰিপ্ট ফাইল]] পৃষ্ঠাৰ তলত পেষ্ট কৰক:
importScript('[[MediaWikiমিডিয়াৱিকি:Gadget-HotCat.js]]');\n# নতুন স্ক্ৰিপ্ট পৃষ্ঠাখন সাঁচি থওক, আৰু\n# আপোনাৰ [[:en:Wikipedia:Bypass your cache|ব্ৰাউজাৰৰ কেচ্ বাইপাচ]] কৰি সম্পূৰ্ণৰূপে ব্ৰাউজাৰক ৰিফ্ৰেচ কৰক।\n# এতিয়া আপুনি HotCat ব্যৱহাৰ কৰিবৰ বাবে সাজু। আপুনি প্ৰতিতো শ্ৰেণীৰ কাষত + আৰু - চিন দেখা পাব। এই চিনবোৰত ক্লিক কৰি শ্ৰেণীসমুহ সহজে সলনি, সংযোগ আৰু আঁতৰ কৰিব পাৰি।\n== কেনেকৈ ব্যৱহাৰ কৰিব ==\n[[Fileচিত্ৰ:HotCat as Category bar.png|800px|HotCat-এ সম্পাদনা কৰা এটি শ্ৰেণী তালিকা]]\n=== শ্ৰেণী এটা সলনি কৰা ===\n=== ইনপুট বক্স ===\n[[Fileচিত্ৰ:HotCat Input Box plain.png|right|The input box of HotCat]]\nThe indicator icon tells you whether or not the category name you've entered exists. A [[Fileচিত্ৰ:P_no.svg|20px]] icon means that there is no such category yet. You can still add the category, but it will show up asared link, and you should, after having added the category, click that red link and enterabrief description and parent categories to this new category. A [[Fileচিত্ৰ:P_yes.svg|20px]] icon shows that there already isacategory with the name you've entered.\n[[Fileচিত্ৰ:HotCat suggestions.png|right|HotCat's input box withasuggestion list]]\n[[Fileচিত্ৰ:HotCat suggestions 2.png|right|HotCat's input box withasuggestion list]]\n=== এটাতকৈ বেছি শ্ৰেণী সাল-সলনি কৰা ===\n[[Fileচিত্ৰ:HotCat save button.png|thumb|In multi-change mode, category changes are saved only when the "save" button is clicked.]]\n[[Fileচিত্ৰ:HotCat multimode.png|800px|In multi-change mode, changes are reflected on the page view, but are saved only when the "save" button is clicked.]]\nHotCat was initially developed for [[Wikimedia Commons]] by [[:commons:User:Magnus Manske|Magnus Manske]] and later adapted and improved by many users, including, but not limited to [[Userসদস্য:Lupo]], [[Userসদস্য:Dschwen]], [[Userসদস্য:TheDJ]], [[Userসদস্য:Superm401]] and [[Userসদস্য:Merlissimo]].\n== সংগতি ==\n* '''চাফাৰি ৩''' আৰু '''৪''': প্ৰমাণিত আৰু সম্পূৰ্ণৰূপে কাৰ্যক্ষম\n* '''চাফাৰি ২''': "change" (±) লিংকটো দেখুওৱাৰ ক্ষেত্ৰত এটি অক্ষতিকৰ সমস্যা\n* '''ম’জিলা ফায়াৰফক্স ২''' আৰু '''৩''' : প্ৰমাণিত আৰু সম্পূৰ্ণৰূপে কাৰ্যক্ষমg\n* '''ইন্টাৰনেট এক্সপ্ল’ৰাৰ ৬''', '''৭''' আৰু '''৮''': প্ৰমাণিত আৰু সম্পূৰ্ণৰূপে কাৰ্যক্ষম\n* '''গুগল ক্ৰ’ম''': প্ৰমাণিত আৰু সম্পূৰ্ণৰূপে কাৰ্যক্ষম\n* '''অপেৰা''': প্ৰমাণিত আৰু সম্পূৰ্ণৰূপে কাৰ্যক্ষম\nIt is also tested and confirmed to be working in combination with [[Wikipediaৱিকিপিডিয়া:Tools/Navigation popups|Navigation popups]], [[ৱিকিপিডিয়া:সম্পাদনাৰ কাৰণে WikiEd যতন কেনেকৈ ব্যৱহাৰ কৰিব|WikiEd]] and the modern skin.\n== সদস্যৰ তথ্যচক ==\n"https://as.wikipedia.org/wiki/বিশেষ:MobileDiff/221029"ৰ পৰা অনা হৈছে


উন্নত জাতৰ শালিধানৰ খেতি — Vikaspedia\nউন্নত জাতৰ শালিধানৰ খেতি\nক) সময়মতে কৰা শালি\nঘ) শেহতীয়া শালি\nমনিৰাম, কুশল আৰু পঙ্কজ: তাকৰীয়া অথচ ফুল ফুলালৈকে পানী থকা দ’চানেকীয়া মাটিৰ বাবে উপযোগী৷ দীৰ্ঘদিনীয়া (১৫০-১৫৫) অৰ্দ্ধচাপৰ জাত৷ ধানৰ আকাৰ মজলীয়া ৷\nপিয়লি, ৰঞ্জিত আৰু বাহাদুৰ: নিয়মীয়া পানী থকা দ’ মাটিৰ বাবে উপযুক্ত ৷ দীৰ্ঘদিনীয়া (১৫০) লাহি অৰ্দ্ধচাপৰ জাত ৷\nবৈদেহী (আই-ই-টি-১০০১৬) : দ’ মাটিৰ বাবে উপযুক্ত ৷ দীৰ্ঘদিনীয়া, অৰ্দ্ধচাপৰ, লাহি ধান৷\nমাচুৰী: মজলীয়া ধৰণৰ মাটিৰ বাবে উপযুক্ত৷ মধ্যমীয়া ওখ, দীৰ্ঘদিনীয়া (১৪৫) লাহি ধান৷\nসত্যৰঞ্জন, বসুন্ধৰা: মজলীয়া ধৰণৰ মাটিৰ বাবে উপযুক্ত৷ অৰ্দ্ধচাপৰ, মধ্যমদিনীয়া (১৩৫) ৰবি শস্যৰ বাবে মাটি সময়মতে আজৰি হোৱাকৈ চপাব পৰা লাহি ধান ৷\nমনোহৰ শালি : বেচি দ’ মাটিৰ বাবে উপযুক্ত ওখজাত৷ অতি সাৰুৱা মাটিত বাগৰি পৰে৷ মোটা ধান, দীৰ্ঘদিনীয়া (১৫০-১৬০) দিন ৷\nআঘোণী, ভোগালী : অৰ্দ্ধচাপৰ অধিক উৎপাদনক্ষম জাত ৷ দীৰ্ঘদিনীয়া (১৫৫ দিন) ৷ শালিৰ সময়মতে কৰিব পাৰি৷ চাউলৰ ৰং বগা৷\nৰঙিলী : অধিক উৎপাদনক্ষম ওখ জাত৷ শালিৰ সময় মতে কৰিব পাৰি ৷ চাউলৰ ৰং বগা, দীৰ্ঘদিনীয়া (১৫৫ দিন)৷\nকেতেকী জহা: অধিক উৎপাদনক্ষম সময়মতে কৰিব পৰা জহাধানৰ মধ্যমীয়া ওখ জাত, দীৰ্ঘদিনীয়া (১৫৫-১৬০ দিন)৷\nমনোহৰ শালি, এন্দ্ৰিউ শালি: বুঢ়া কঠীয়া (৬০ দিন) ভাদৰ পৰা আহিনৰ মাজ ভাগলৈকে ৰুব পাৰি৷\nপ্ৰসাদ ভোগ: বুঢ়া কঠীয়া (৬০ দিন) ভাদৰ তৃতীয় সপ্তাহলৈকে ৰুব পাৰি, লাহি ধান৷\nসত্যৰঞ্জন, বসুন্ধৰা : কুমলীয়া কঠীয়া (৩০-৩৫ দিন)৷ ভাদৰ মাজ ভাগলৈকে ৰুব পাৰি৷\nলুইত, কপিলী আৰু কালচাৰ ১: কুমলীয়া কঠীয়া (২১-২৫ দিন)৷ ভাদৰ শেষলৈকে ৰুব পাৰি মোটা ধান৷ এই কেইবিধ জাত কঠীয়া সিঁচাৰ দৰে, গজালি উলিয়াই বোকা মাটিত ভাদৰ ২৫ তাৰিখলৈকে সিঁচিও কৰিব পাৰি কমদিনীয়া জাত (১০০ দিন) ৷\nনিৰ্ভৰযোগ্য অনুস্হান বা ব্যক্তিৰ পৰা সংগ্ৰহ কৰা বীজহে ব্যৱহাৰ কৰিব৷\n৫ কঠা অৰ্থাৎ এবিঘা মাটি ৰুবৰ বাবে আধা কঠা কঠীয়াতলীৰ প্ৰয়োজন৷\nকঠীয়া পৰাৰ এমাহ মানৰ আগতে আধা কঠা মাটিত (এবিঘা ৰুবৰ বাবে) প্ৰায় ৮ পাচি মান গোবৰ বা পচন সাৰ প্ৰয়োগ কৰি হাল বায় থব৷\nবিঘাই প্ৰতি ৫ কিলোগ্ৰাম বীজৰ প্ৰয়োজন৷\nপ্ৰস্তুত কৰা কঠীয়াতলীখন ৪ ফুট বহলকৈ চিতা কৰি ল’ব৷\nপ্ৰতিটো চিতা ২৫-৩০ ফুট দীঘল জোখৰ হ’লে তেনে হিচাবত এবিঘা মাটি ৰুবৰ বাবে ৭-৮ খন চিতাৰ প্ৰয়োজন ৷ চিতাবোৰৰ চাৰিওফালে এফুট বহল নলা হোৱাকৈ মাটিবোৰ চিতাবোৰত দি দিব৷ সুবিধা অনুযায়ী চিতাবোৰৰ দীঘ বঢ়াইদি চিতাৰ সংখ্যা কমাইলৈও বীজ সিঁচিব পাৰি৷\nশেষৰ চাহ হালবাওঁতে প্ৰতি চিতাত ৮০ গ্ৰাম চুপাৰ ফচফেট আৰু ৪০ গ্ৰাম মিউৰিয়েট অৱ পটাচ প্ৰয়োগ কৰি ভালদৰে মাটিত মিহলাই দিব ৷\nফলিয়া বাহেঁৰে চিতাবোৰ সমান কৰি ল’ব ৷ তাৰপিচত ৫ কি: গ্ৰাম বীজ সমানে ভাগ কৰি চিতাবোৰত ছটিয়াব৷\nজুন মাহ (জেঠৰ দ্বিতীয় সপ্তাহৰ পৰা আহাৰৰ দ্বিতীয় সপ্তাহলৈ)ৰ ভিতৰত বীজ সিঁচক৷\nকঠীয়া তোলাৰ এদিন আগতে কঠীয়া তলীত পানী ভৰাই ল’ব যাতে কঠীয়াবোৰ তোলোতে সমুলি দুখ নাপায় আৰু শিপাবোৰ অলপো নষ্ট নহয় ৷\nপথাৰ ডৰা ৰোৱাৰ প্ৰায় ৩ সপ্তাহ – ১ মাহ আগতে প্ৰথম চাহ হালবায় থব ৷ তেনে কৰিলে বন-বাতবোৰ গেলি পচন সাৰ হোৱাত সহায় হয় ৷\nমাটিত সোমায় থকা পোক পৰুৱা ধ্বংশ হয় ৷\nপথাৰখন যিমান পাৰে সমান কৰিব লাগে ৷ তেনে কৰিলে পানী ৰাখিবলৈ ভাল আৰু সাৰ প্ৰয়োগত অধিক সুফল পোৱা যায় ৷\nপথাৰ ডৰাৰ চাৰিও কাষ পৰিষ্কাৰ কৰি ৰাখিলে পোক পৰুৱাৰ বংশ বৃদ্ধি আৰু আক্ৰমণ যথেষ্ট কমি থাকে ৷\nবিঘাই প্ৰতি ১৫০০ কিলোগ্ৰাম (আনুমানিক ১৫০ পাচি) পচন সাৰ বা গোবৰ শেহৰ চাহ হাল বাওঁতে ভালদৰে মাটিত মিহলি হোৱাকৈ প্ৰয়োগ কৰিব লাগে ৷\nচাপৰ জাতৰ বাবে প্ৰতি বিঘাত ১২ কিলোগ্ৰাম ইউৰীয়া, ১৭ কিলোগ্ৰাম একক চুপাৰ ফচফেট আৰু ৪ কিলোগ্ৰাম মিউৰিয়েট অৱ পটাচ প্ৰয়োগ কৰিব ৷\nওখ জাতৰ ধানৰ বাবে প্ৰতি বিঘাত ৬ কিলোগ্ৰাম ইউৰীয়া, ৮ কিলোগ্ৰাম চুপাৰ ফচফেট আৰু ২ কিলোগ্ৰাম মিউৰিয়েট অৱ পটাচৰ প্ৰয়োজন ৷\nডি: এ: পি: ব্যৱহাৰ কৰিলে বিঘাই প্ৰতি ৬ কিলোগ্ৰাম ডি, এ, পিৰ উপৰিও চাপৰ জাতৰ ক্ষেত্ৰত ১০ কিলোগ্ৰাম ইউৰীয়া আৰু ওখজাতৰ ক্ষেত্ৰত ৩ কিলোগ্ৰাম ডি, এ, পিৰ উপৰিও ৫ কিলোগ্ৰাম ইউৰীয়া প্ৰয়োগ কৰিব লাগে ৷\nডি, এ, পি ব্যৱহাৰ কৰিলে একক চুপাৰ ফচফেটৰ প্ৰয়োজন নাই ৷ কিন্তু পটাচৰ পৰিমাণ ওপৰত উল্লেখ কৰাৰ ধৰণে একেই থাকিব ৷\nকমদিনীয়া (১০০-১২০ দিন) জাতৰ বাবে\nশেহৰ বাৰ মাটি চাহ কৰাৰ সময়ত আধাভাগ ইউৰীয়া, সমুদায়একক চুপাৰ ফচফেট আৰু মিউৰিয়েট অৱ পটাচ্ প্ৰয়োগ কৰিব ৷\nবাকী থকা আধাভাগ ইউৰীয়া পোখা মেলাৰ সময়ত প্ৰয়োগ কৰিব ৷\nমধ্য মদিনীয়া আৰু দীৰ্ঘদিনীয়া (১৩০-১৫০ দিন) জাতৰ বাবে\nশেহৰ বাৰ মাটি বোকা কৰা সময়ত আধাভাগ ইউৰীয়া, সমুদায় একক চুপাৰ ফচফেট আৰু মিউৰিয়েট অৱ পটাচ প্ৰয়োগ কৰিব ৷\nবাকী থকা আধাভাগ ইউৰীয়া আকৌ সমানে দুভাগ কৰি এভাগ পোখা মেলাৰ সময়ত আৰু বাকী থকা ভাগ মণি ধৰাৰ সময়ত প্ৰয়োগ কৰিব ৷\nকঠীয়াৰ বয়স আৰু ৰোৱাৰ দূৰত্ব\nশাৰি আৰু পুলিৰ দূৰত্ব (চে.মি.)\n* অতি কমদিনীয়া জাত (১০০ দিন)\n১৫ x ১০ বা ১০ x ১০\n* কমদিনীয়া মধ্যমকালীন জাত (১২০ দিন)\n* মধ্যমকালীন জাত (১২০-১৩০ দিন)\n* দীৰ্ঘকালীন জাত (১৩০ দিনৰ বেচি)\n* মনোহৰ শালি আৰু অন্যান্য ওখ জাত\n* অধিক উৎপাদনক্ষম দীৰ্ঘদিনীয়া যেনে : বাহাদুৰ, ৰঞ্জিত আদি জাতৰ ক্ষেত্ৰত দূৰত্ব ২০ x ১৫ চে. মি. ও দিব পাৰি ৷\nগোছে প্ৰতি কঠীয়াৰ সংখ্যা :\nজুলাই মাহত (সময়মতে ৰোৱা) ৰোৱা খেতি ২-৩ ডাল ৷\nচেপ্তেম্বৰত অৰ্থাৎ শেহতীয়াকৈ ৰোৱা খেতিত (দীৰ্ঘকালীন বা ওখ জাত) ৬-৭ ডাল ৷\nকঠীয়া ৰোৱাৰ গভীৰতা :\nযি কোনো জাতৰ বা যিকোনো সময়তে ৰোৱা কঠীয়া ৪-৫ চে:মি: (১-২ ইঞ্চি) দ’ত ৰুব লাগে ৷\nবন-বাত নিয়ন্ত্ৰণ :\nকঠীয়া ৰোৱাৰ ২০-২৫ দিন আৰু ৪০-৪৫ দিনৰ ভিতৰত শাৰীবোৰৰ মাজত গছকি দি অথবা নিৰণি যন্ত্ৰৰ সহায়েৰে বন-বাত নিয়ন্ত্ৰণ কৰিব ৷ সেইসময়ত ইউৰীয়া টপড্ৰেচিং কৰিলে মাটিত ভালদৰে মিহলি হয় ৷\nপথাৰখন আগতিয়াকৈ হাল বাই থলে বন-বাত সহজে গজি উঠি অনিষ্ট কৰিব নোৱাৰে ৷\nসমান আৰু ভালকৈ প্ৰস্তুত হোৱা পথাৰত সদায় হিচাবত (২-৩ ইঞ্চি) পানী ৰাখিব পাৰিলে বন-বাত সহজে নগজে ৷\nবন-বাতবোৰ পথাৰৰ মাজত গছকি বা নিৰনি যন্ত্ৰৰে সুমুৱাই দিলে সেইবোৰ পঁচি সাৰ হয় ৷


কমনৱেলথ গেমছৰ পৰা কিয় নাম প্ৰত্যাহাৰ কৰিবলৈ বাধ্য হ’ল জনপ্ৰিয় বক্সাৰ এম চি মেৰী কম? - VOICE 24x7\nকমনৱেলথ গেমছৰ পৰা কিয় নাম প্ৰত্যাহাৰ কৰিবলৈ বাধ্য হ’ল জনপ্ৰিয় বক্সাৰ এম চি মেৰী কম?\nবিশ্ব চেম্পিয়নশ্বিপ আৰু এছিয়ান গেমছৰ পৰা কিয় নাম প্ৰত্যাহাৰ কৰিছিল খেলুৱৈগৰাকীয়ে ?\nভাৰতীয় ক্ৰীড়া জগতৰ বাবে এক দুখজনক খবৰ ৷ভৰিত পোৱা আঘাতৰ বাবে শুকুৰবাৰে কমনৱেলথ গেমছৰ ৪৮ কিলোগ্ৰাম ট্ৰায়েলৰ মাজতে নাম প্ৰত্যাহাৰ কৰিবলৈ বাধ্য হৈছে অভিজ্ঞ আৰু জনপ্ৰিয় ভাৰতীয় বক্সাৰ এম চি মেৰী কম। ৪৮ কিলোগ্ৰাম ছেমি ফাইনেলৰ প্ৰথম ৰাউণ্ডত ছয়বাৰকৈ বিশ্ব চেম্পিয়ন হচাপে পৰিগণিত হোৱা খেলুৱৈগৰাকীৰ খেল প্ৰত্যাহাৰৰ লগে লগে হাৰিয়ানাৰ নীতুৱে ইন্দিৰা গান্ধী আন্তঃৰাষ্ট্ৰীয় ষ্টেডিয়ামত অনুষ্ঠিত কমনৱেলথ গেমছৰ ট্ৰায়েলৰ ফাইনেলত প্ৰৱেশ কৰে। উল্লেখযোগ্য যে যোৱা কমনৱেলথ গেমছৰ (২০১৮) স্বৰ্ণ পদক বিজয়ী মেৰী কম বাউটৰ প্ৰথম ৰাউণ্ডত ৰিঙত পৰিছিল।\nতথাপিও ৩৯ বছৰীয়া বক্সাৰগৰাকীয়ে নিজৰ সমস্ত শক্তিৰে উঠি প্ৰতিযোগিতা কৰিবলৈ চেষ্টা কৰিছিল, কিন্তু অলপ পিছতে তেওঁৰ ভাৰসাম্য ৰক্ষা কৰাত ব্যৰ্থ হ’ল আৰু বাওঁ ভৰি সাৱটি বহি পৰে মেৰী কম। তাৰ পিছত তেওঁ ৰিঙৰ বাহিৰলৈ যাব লগা হয় আৰু ৰেফাৰীয়ে নীতুক বিজয়ী ঘোষণা কৰে। এগৰাকী সফল ভাৰতীয় বক্সাৰ এম চি মেৰী কমে অহা মাহত বাৰ্মিংহামত অনুষ্ঠিত হ’বলগীয়া কমনৱেলথ গেমছত মনোনিবেশ কৰিবৰ বাবেই বিশ্ব চেম্পিয়নশ্বিপ আৰু এছিয়ান গেমছৰ পৰাও নাম প্ৰত্যাহাৰ কৰিছিল।\nবঙাইগাঁও জিলাৰ মাণিকপুৰৰ নিকটৱৰ্তী বাওঁবাৰীত অঘটন


তুলসী গৌড়া - অসমীয়া ৱিকিপিডিয়া\nভাৰতৰ ৰাষ্ট্ৰপতি ৰাম নাথ কোৱিন্দৰ পৰা পদ্মশ্ৰী সন্মান গ্ৰহণ কৰি থকা সময়ত পৰিৱেশ কৰ্মী তুলসী গৌড়া\n১৯৪৪ (বয়স ৭৭–৭৮)\nউত্তৰ কানাড়া, কৰ্ণাটক, ভাৰত\nতুলসী গৌড়া (ইংৰাজী: Tulsi Gowda) হৈছে কৰ্ণাটক ৰাজ্যৰ অন্তৰ্গত উত্তৰ কানাড়া জিলাৰ হোন্নালী গাঁৱৰ এগৰাকী ভাৰতীয় পৰিৱেশকৰ্মী৷ তেখেতে ১০,০০০ জোপাতকৈও অধিক বৃক্ষপুলি ৰোপণৰ লগতে বন বিভাগৰ নাৰ্ছাৰীসমূহ প্ৰতিপালনৰ দায়িত্বও পালন কৰিছে ৷ কোনোধৰণৰ আনুষ্ঠানিক শিক্ষা নোহোৱাকৈ তুলসী গৌড়াই পৰিৱেশৰ সুৰক্ষালৈ অনবদ্য বৰঙণি আগবঢ়াবলৈ সক্ষম হৈছে৷ ভাৰত চৰকাৰৰ উপৰি অন্যান্য সংস্থাই তেখেতৰ এই কৰ্মক সন্মান জনাই বিভিন্ন সময়ত স্বীকৃতি প্ৰদান কৰিছে ৷ তুলসী গৌড়া 'বননিৰ বিশ্বকোষ' বা 'এনচাইক্লোপেডিয়া অৱ ফৰেষ্ট' হিচাপে পৰিচিত৷ \n২০২১ বৰ্ষৰ ৮ নৱেম্বৰ তাৰিখে ভাৰত চৰকাৰে তেখেতক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে ৷\n১৯৪৪ চনত হাক্কালী নামৰ এটি জনজাতীয় পৰিয়ালত তুলসী গৌড়াৰ জন্ম হয়৷ কৰ্ণাটকৰ উত্তৰ কানাড়া জিলাত অৱস্থিত গ্ৰাম্য আৰু নগৰীয়া ক্ষেত্ৰৰ মধ্যবিন্দুত থকা হোন্নালী গাঁৱৰ এক আৱাসস্থলী আছিল তেখেতৰ জন্মস্থান ৷কৰ্ণাটক হৈছে দক্ষিণ ভাৰতৰ এখন ৰাজ্য, যি পৰিৱেশ-পৰ্যটনৰ বাবে জনাজাত৷ কৰ্ণাটকত পাঁচখন ৰাষ্ট্ৰীয় উদ্যান আৰু পছিশখনতকৈও অধিক বন্যপ্ৰাণী অভয়াৰণ্য আছে ৷ \nতুলসী গৌড়াৰ নামৰ প্ৰথমটো শব্দ প্ৰকৃতিৰ লগত প্ৰত্যক্ষভাৱে সম্পৰ্কিত আৰু শব্দটো তুলসী নাইবা তুল্‌সী নামৰ কানাড়া শব্দৰ পৰা লোৱা হৈছে ৷ ইয়াৰ অৰ্থ হৈছে হিন্দু ধৰ্মৰ পবিত্ৰ তুলসী গছ, (Ocimum tenuiflorum)৷ \nএটি দৰিদ্ৰ পৰিয়ালত তুলসী গৌড়াৰ জন্ম হৈছিল৷ দুবছৰ বয়সত তেখেতে পিতৃক হেৰুৱায় ৷ ইয়াৰ বাবে তেখেতে মাতৃৰ লগত এখন স্থানীয় নাৰ্চাৰীত শ্ৰমিক হিচাপে খুব সৰুৰেপৰাই কাম কৰিবলগা হৈছিল৷ ফলত পঢ়া-শুনা কৰাত বাধা আহি পৰিছিল৷ সেইকাৰণে তুলসী গৌড়া অশিক্ষিত হৈ থাকে৷ তেওঁলোকৰ জনজাতিৰ ভাষা হৈছে কানাড়া ৷ ইয়াৰ এটা অল্প-পৰিচিত নাম হৈছে-কানাৰিছ৷ কিশোৰী অৱস্থাতে তুলসী গৌড়াক বয়সত ডাঙৰ এজন ব্যক্তি গোৱিন্দে গৌড়াৰ লগত বিবাহ সম্পন্ন কৰোৱা হয়৷ তেতিয়া তেখেতৰ আনুমানিক বয়স আছিল দহ বা বাৰ৷ তেখেতে পঞ্চাছ বছৰ অতিক্ৰম কৰাৰ কেইবছৰ মানৰ পাছতে স্বামীৰ দেহাৱসান ঘটে৷ নাৰ্চাৰীত তুলসী গৌড়াক বৃক্ষপুলিৰ পৰিচৰ্যা কৰাৰ দায়িত্ব দিয়া হৈছিল৷ পাছত এইবোৰ পুলিক কৰ্ণাটকৰ বন বিভাগৰ অধীনত বিকাশ আৰু ফচল সংগ্ৰহ কৰা হৈছিল৷ আগাছুৰ বীজশয্যাৰ অংশ হ'বলগীয়া পুলিবোৰৰ তেখেতে বিশেষভাৱে যত্ন লৈছিল৷  মাতৃৰ লগত তুলসী গৌড়াই দৈনিক হাজিৰা কৰ্মী হিচাপে পয়ত্ৰিছ বছৰ ধৰি কাম কৰিছিল ৷ ইয়াৰ পাছতহে সংৰক্ষণ আৰু উদ্ভিদ বিজ্ঞানৰ প্ৰতি থকা অগাধ জ্ঞানৰ স্বীকৃতিস্বৰূপে তেখেতক এটা স্থায়ী পদ প্ৰদান কৰা হৈছিল ৷ সত্তৰ বছৰ বয়সত অৱসৰ গ্ৰহণ কৰাৰ পূৰ্বে সেই স্থায়ী পদটোত তেখেতে পোন্ধৰ বছৰতকৈও অধিক কাল কাম কৰে ৷ নাৰ্ছাৰীত কটোৱা এই দীৰ্ঘকালীন সময়ছোৱাত, তুলসী গৌড়াই বৃক্ষৰোপনৰ হকে বন বিভাগৰ লগত প্ৰত্যক্ষভাৱে কাম কৰে আৰু অভিজ্ঞতাৰ জৰিয়তে লাভ কৰা পৰম্পৰাগত জ্ঞানৰ জৰিয়তে অৱদান আগবঢ়ায় ৷\nপৰিৱেশবিদসকলে তুলসী গৌড়াক "বনানিৰ বিশ্বকোষ" (encyclopedia of the forest) বুলি অভিহিত কৰিছে ৷ আনহাতে জনজাতীয় লোকৰ মাজত তুলসী "বৃক্ষ দেৱী" হিচাপে পৰিচিত ৷ বনাঞ্চল আৰু বনাঞ্চলত বিকশিত হোৱা বৃক্ষ সম্বন্ধে তুলসীৰ বিস্তৃত জ্ঞান আছে ৷ তাৰবাবেই তেখেতক এই দুয়োটা নাম দিয়া হৈছে ৷  গছৰ প্ৰতিটো প্ৰজাতিৰেই মাতৃ বৃক্ষজোপা চিনাক্ত কৰাৰ এক বিশেষ দক্ষতাৰ অধিকাৰিনী তুলসী গৌড়া; লাগিলে গছজোপাৰ স্থান য'তেই নহওক কিয় ৷  অৰণ্যত থকা মাতৃ বৃক্ষজোপাই ইয়াৰ আকাৰ আৰু বয়সৰ বাবে বিশিষ্টতা লাভ কৰে আৰু ইয়াৰ লগতেই অৰণ্যৰ সৰ্বাধিকসংখ্যক বৃক্ষবিন্দু সংযুক্ত হৈ থাকে ৷ মাটিৰ তলত থকা এই বিন্দু (Node)বোৰৰ জৰিয়তে মাতৃবৃক্ষৰ লগত পুলিবোৰে সংযোগ স্থাপন কৰে আৰু নাইট্ৰ'জেন আৰু অন্যান্য পৰিপুষ্টিৰ যোগান ধৰে ৷ বীজ সংগ্ৰহৰ ক্ষেত্ৰত তুলসী গৌড়াই উৎকৃষ্টতা অৰ্জন কৰিছে ৷ বৃক্ষৰ প্ৰজাতিৰ পুনৰ সৃষ্টি আৰু পুনৰ বৃদ্ধি কৰিবলৈ মাতৃবৃক্ষৰ পৰা বীজ আহৰণ কৰাটোৱেই হৈছে বীজ সংগ্ৰহৰ উদ্দেশ্য৷ এইটো এটা অতি কঠিন প্ৰক্ৰিয়া৷ কিয়নো পুলিবোৰ জীয়াই থকাটো নিশ্চিত কৰিবলৈ মাতৃবৃক্ষৰ পৰা গজালি ওলাবলৈ ধৰা শীৰ্ষতম সময়তে বীজ সংগ্ৰহ কৰিব লাগিব, আৰু গৌড়াই এই সময়ৰ আগমন সম্বন্ধে সম্পূৰ্ণ জ্ঞাত৷ \nঅৰণ্য সম্বন্ধে এনে বিস্তৃত জ্ঞান তুলসী গৌড়াই কিদৰে আহৰণ কৰিলে-সেইটো এটা কৌতূহলোদ্দীপক প্ৰশ্ন ৷ ইয়াৰ ব্যাখ্যা আগবঢ়োৱাটো তেখেতৰ পক্ষে সম্ভৱ নহ'ব বুলি জানিবলৈ দিয়ে৷ তেখেতৰ মতে, তেখেত বোধহয় অৰণ্যৰ ভাষা বুজি পোৱাকৈ সক্ষম৷  উল্লেখনীয় যে, তুলসী গৌড়াৰ 'হাল্লাকী ভোক্কালিগা' জনজাতিৰ এটা বৰ গভীৰ ঐতিহ্য আছে৷ তেওঁলোকে মাতৃত্ব আৰু প্ৰকৃতিৰ মাজত এক ঘনিষ্ঠ সম্পৰ্ক বজাই ৰাখে আৰু ভূপৃষ্ঠৰ পৰিচৰ্যাকাৰীৰ দায়িত্ব পালন কৰে ৷ \nতুলসী গৌড়াই কৰ্ণাটকত নিজা উদ্যোগত এক লাখ বৃক্ষৰ পুলি ৰোপন কৰিছে ৷  এই অৱদানসমূহে তেখেতৰ সমূদায়তো প্ৰভাৱ বিস্তাৰ কৰিবলৈ সক্ষম হৈছে৷ উত্তৰ কানাড়া জিলাৰ নাগৰাজা গৌড়াই হালাক্কী জনজাতিৰ হকে কাম কৰে ৷ তেখেতৰ মতে,তুলসী তেওঁলোকৰ বাবে গৌৰৱ৷\nয়েলাপ্পা ৰেড্ডী হৈছে এগৰাকী অৱসৰপ্ৰাপ্ত বিষয়া৷ তেখেতেও তুলসী গৌড়াৰ অতুলনীয় কৰ্মক প্ৰশংসা কৰি মন্তব্য কৰিছে যে-তুলসী গৌড়াই তিনিশতাধিক ঔষধী গছ চিনাক্ত কৰিছে আৰু ৰোপন কৰিছে যাৰ জৰিয়তে গাঁৱৰ ব্যাধিগ্ৰস্ত লোকৰ চিকিৎসা কৰাত সুবিধা হৈছে ৷ \nকৰ্ণাটক বন বিভাগৰ পৰা অৱসৰ লৈছে যদিও তুলসী গৌড়াই জীৱনৰ অৱশিষ্ট সময়খিনি গাঁৱৰ শিশু-কিশোৰক বনানিৰ গুৰুত্ব বুজাবলৈ ব্যৱহাৰ কৰিছে ৷ ইয়াৰ লগতে পুলি আহৰণ আৰু পৰিচৰ্যাকৰণো তেখেতে শিশুহঁতক শিকাইছে ৷ \nপৰিৱেশ-কৰ্মৰ লগতে তুলসী গৌড়াই নিজৰ গাঁৱত নাৰীৰ অধিকাৰ সম্বন্ধে মাত মাতি আহিছে৷ এগৰাকী হালাক্কি মহিলাক যেতিয়া বিবাদৰ পিছত বন্দুকৰে ভাবুকি দিয়া হৈছিল, তেতিয়া গৌড়াই তেওঁক সহায় কৰিবলৈ গৈ কৈছিল যে-"অপৰাধীক শাস্তি নিদিলে তীব্ৰ প্ৰতিবাদ কৰিম।"\nকৰ্ণাটক বন বিভাগত দীৰ্ঘকাল সেৱা আগবঢ়োৱা তুলসী গৌড়াই বৃক্ষপুলি বিকাশ আৰু সংৰক্ষণৰ বাবে অনেক বঁটা আৰু সন্মান লাভ কৰিছে ৷\n১৯৮৬ চনত তুলসীয়ে ইন্দিৰা প্ৰিয়দৰ্শিনী বৃক্ষমিত্ৰ বঁটা লাভ কৰে ৷ এই বঁটাক 'IPVM' বঁটা বুলিও কোৱা হয় ৷ বনানীকৰণ আৰু পতিতভূমি বিকাশৰ ক্ষেত্ৰলৈ অৱদান আগবঢ়োৱা ব্যক্তিবিশেষ আৰু প্ৰতিষ্ঠানলৈ এই বঁটা আগবঢ়োৱা হয় ৷  পৰিৱেশ আৰু বন মন্ত্ৰণালয়ৰদ্বাৰা উক্ত বঁটা ১৯৮৬ চনত প্ৰৱৰ্তন কৰা হৈছিল আৰু তেতিয়াৰ পৰা প্ৰতি বছৰে ৭টা ভিন্ন শিতানত এই বঁটা প্ৰদান কৰা হয় ৷\n১৯৯৯ চনত তুলসী গৌড়াক কৰ্ণাটক ৰাজ্যোৎসৱা বঁটা প্ৰদান কৰা হয় ৷ এয়া হৈছে কৰ্ণাটক ৰাজ্য চৰকাৰৰ দ্বিতীয় সৰ্বোচ্চ অসামৰিক সন্মান৷   এই বঁটাত এটি সোণৰ পদক আৰু দহলাখ ধনৰাশি আগবঢ়োৱা হয় ৷\n২০২০ চনৰ ২৬ জানুৱাৰী তাৰিখে ভাৰত চৰকাৰে তুলসী গৌড়ালৈ সন্মানীয় পদ্মশ্ৰী বঁটা ঘোষণা কৰে৷ বঁটা গ্ৰহণ কৰি তুলসী গৌড়াই নিজৰ উদ্দেশ্য পুনৰ প্ৰতিষ্ঠিত কৰি কয় যে-বঁটা গ্ৰহণ কৰি মই আহ্লাদিত, কিন্তু বনানি আৰু বৃক্ষৰ মূল্যক মই অগ্ৰাধিকাৰ দিওঁ৷"\n↑ "Tulsi Gowda to be felicitated". Samachar. http://www.samachar.com/Snake-Marshal-and-Tulsi-Gowda-to-be-felicitated-lgccLQdadbi.html.\n↑ "‘Plant two saplingsayear'". The Hindu.6June 2011. http://www.thehindu.com/todays-paper/tp-national/tp-karnataka/plant-two-saplings-a-year/article2080738.ece.\n↑ "‘Snake' Marshal and Tulsi Gowdato be felicitated". The Hindu.2June 2011. http://www.thehindu.com/todays-paper/tp-national/tp-karnataka/article2070134.ece?css=print.\n↑ 5.0 5.1 "Karnataka Government". www.karnataka.gov.in. https://www.karnataka.gov.in/page/Awards/State+Awards/Rajyotsava+Awards/en। আহৰণ কৰা হৈছে: 2021-10-19.\n↑ M. A., English Literature. "What You Should Know About Tulsi or the Holy Basil" (en ভাষাত). Learn Religions. https://www.learnreligions.com/tulsi-the-holy-basil-1770040। আহৰণ কৰা হৈছে: 2021-10-19.\n↑ 7.0 7.1 7.2 7.3 7.4 "Tree goddess Tulasi Gowda, the barefoot Indian activist protecting the forest" (en-US ভাষাত). LifeGate. 2020-09-01. https://www.lifegate.com/tulasi-gowda-forests-india। আহৰণ কৰা হৈছে: 2021-10-19.\n↑ 8.0 8.1 Thacker, Hency (2020-02-26). "Tulasi Gowda - One Woman can change the world" (en-GB ভাষাত). The CSR Journal. https://thecsrjournal.in/tulasi-gowda-one-woman-can-change-the-world/। আহৰণ কৰা হৈছে: 2021-10-19.\n↑ 9.0 9.1 9.2 9.3 9.4 9.5 Menon, Arathi; Chinnappa, Abhishek N. (2021-06-10). "Tulsi Gowda: Barefoot Ecologist Brings Forests to Life" (en-US ভাষাত). The Beacon Webzine. https://www.thebeacon.in/2021/06/10/tulsi-gowda-barefoot-ecologist-brings-forests-to-life/। আহৰণ কৰা হৈছে: 2021-10-19.\n↑ "About Mother Trees in the Forest" (en-US ভাষাত). The Mother Tree Project. https://mothertreeproject.org/about-mother-trees-in-the-forest/। আহৰণ কৰা হৈছে: 2021-10-19.\n↑ "Karnataka Forest Department - Home page". aranya.gov.in. https://aranya.gov.in/aranyacms/(S(u5shf1ytgsyqjwahlapbuoz1))/English/Home.aspx। আহৰণ কৰা হৈছে: 2021-10-19.\n"https://as.wikipedia.org/w/index.php?title=তুলসী_গৌড়া&oldid=306028"ৰ পৰা অনা হৈছে\nএই পৃষ্ঠাখন ১১ নৱেম্বৰ, ২০২১ তাৰিখে ২১:৫৫ বজাত অন্তিম সংশোধন কৰা হৈছিল।


আপদীয়া পদ্য – Page5– ফটাঢোল\nMarch 1, 2021 আপদীয়া পদ্য\t2 Comments\nআমাৰ গাঁও – যোগেশ ভট্টাচাৰ্য\nশুৱনি আমাৰ গাঁওখন অতি আমি শুৱনি গাঁৱৰ লৰা গাল ভৰি ভৰি ৰজনী চোবাই বাইকত ঘূৰি ফুৰা। শুৱনি আমাৰ ধাননি পথাৰ বাৰিষা বানত বুৰে ধাননি পথাৰত ফেক্টৰী সাজি বণিকে বেপাৰ কৰে৷ চালত কোমোৰা, লাও, জিকা, ভোল গছত তামোল-পাণ তাকে বিকিয়েই পৰিয়াল পোহে নাহে ৰজাঘৰৰ দান। গছৰ ডালত শুৱনি চৰাইৰ মাত শুনিবলৈ নাই মোবাইল টাৱাৰৰ ৰেডিয়েচন পাই দূৰণিলৈ গুচি যায়। ঘৰে ঘৰে ৰং ধেমালিও নাই আই পিতাইৰ নাই সুখ চহৰীয়া পুতেকৰ সময় যে তাকৰ চাবলৈ সিহঁতৰ মুখ। ভাওনা সবাহ দেখিবলৈ\nFebruary 1, 2021 আপদীয়া পদ্য\t15 Comments\nআপদীয়া পদ্য-তাবিবৰ ৰহমান\n১) ৰজাই নিৰ্বাচনী সভা পাতে প্ৰজাৰ হিতৰ ভাও ধৰি প্ৰজাই সভালৈ যায় সকলো কাম বন এৰি, ৰজাই আশা দেখুৱায় প্ৰজাই তালি বজায় ক্ষমতা পায় ৰজাই প্ৰজাৰ কথা যায় পাহৰি। ২) অঞ্চল-সমাজ ভালে থকাটো সকলোৱে বিচাৰে সজাগতা আনিবলৈ কিন্তু কোনেও আগ নাবাঢ়ে হঠাৎ অঘটন ঘটি যায় নেতা আহি উপস্থিত হয় চল চাতুৰীৰে নেতাবোৰে নিজৰ উপাৰ্জন কৰে। ৩) পৰিয়ালত সন্তান বুলিবলৈ এটিয়েই মাথোঁ ল’ৰা কেৰিয়াৰ গঢ়াৰ সপোন লৈ ওলাই গ’ল ঘৰৰপৰা কেৰিয়াৰ গঢ়িলে ঘৰলৈ পাহৰিলে মাক-দেউতাকৰ দুখ হ’ল কুলাই পাচিয়ে নধৰা। ☆\nFebruary 1, 2021 আপদীয়া পদ্য\t3 Comments\nফটালিমাৰিক : ধনজিৎ বৰুৱা\n(১) সাধুৰ শিয়াল বান্দৰ সিংহ সকলো ইয়াতে আছে চিনাকি কিছু মুখা পিন্ধিলৈ আমাৰ কাষতে নাচে মনৰ নষ্ট স্বাৰ্থ গোপন আবেগ মাত্র হেনো ৰাসায়ন আন্ধাৰত হানি পোহৰত কান্দি সমবেদনা যাচে। (২) তুমি একো নক’লেও ভাই হাতী সদায় হাতী অংকুশৰ খোঁচ নপৰিলে নাথাকে তোমাক মাতি দুৰ্বল কিছু থল সমাজৰ কিছু মল গৰ্বৰ হাৱাবাজীৰ বেলুন পলকতে যায় ফাটি৷ (৩) প্ৰেম-পিৰিতি, ইস্ক-মোহব্বত মৰম-লিলিমাই কৰাৰ ধৰণত আবেগে ভিন ভিন নাম পাই বটল বেলেগ বেলেগ আচাৰ একে বিধ খাই কয় এইবাৰৰপৰা আৰু খোৱাত নাই। ☆ ★\nFebruary 1, 2021 আপদীয়া পদ্য\tOne comment\nকণ কবিতা-দিলীপ কুমাৰ শৰ্মা\n১ থিয়ৈ থিয়ৈ শুলে ঘোঁৰা, নিবিষাই নেকি ভৰিৰ জোৰা? ২ মেকুৰীৰ মোছ হোৱাত দীঘল, নিগনিয়ে কাটিলে এদিন চাই চল। ৩ ধুনতী চৰাই দূৰৰপৰাই, নেউলক পঠিয়ালে বুজাই-বঢ়ায়। ৪ ৰ’দ নাই কি উপায়, শীতত দেখোঁ প্ৰাণ যায়। ৫ নঙলাত ওলমি আবেলি ধেমালি, নলঙাত পিছে আহুধানৰ খেতি। ( নলঙা বা নৰঙা মানে আহু খেতিৰ তলি) ৬ গঁড়টোৰ গণনা গড়মিল বৰ, গণকক ক’লে- বাপু হিচাপ কৰ ৭ মাহীয়ে বজাই বাঁহৰ বাঁহী, চাহ খালে মাৰি হাঁহি। ৮ ওজাৰ পিঠিত বজাৰৰ বোজা, তাত নাই এপাতো মোজা।\nFebruary 1, 2021 আপদীয়া পদ্য\t10 Comments\nবৰ্ণমালাৰ মেল-নীলাঞ্জনা মহন্ত\nকই বোলে আনা কলম, লিখিম এটা পদ্য৷ খই বোলে আনা মলম, খৰ হৈছে বৈদ্য৷৷ গই বোলে পৰিছে গৰম, আনা এঘটি পানী৷ ঘই বোলে ঘামত তিতি ছিগিল ফটাকানি৷৷ ঙই বোলে খঙতে হেনো পৰিল ৰঙাচিঙা৷ চই বোলে চকুত পৰিছে কিবা চগাৰ পাখি৷ ছই বোলে ছাঁতে শুকাল মুঠিতে লুকাল দেখি৷৷ জই বোলে জহকাল নাহোঁতেই কিহৰ বিননি ঝই বোলে ঝৰ্ণাৰ পানীকে দিম নেকি আনি৷ ঞই বোলে চিঞৰিব নালাগে হেৰা মহাৰাণী৷৷ টই বোলে টাকুৰী ঘূৰাদি আছোঁ তাঁতবাতি৷ ঠই বোলে ঠগি নাখাওঁ নিজৰে কাঁহীবাতি৷৷ ডই বোলে\nFebruary 1, 2021 আপদীয়া পদ্য\t2 Comments\nঅভিমান কৰিছোঁ তোলৈ খং কৰিছোঁ তোলৈ জন্ম মোৰ তোৰেই স্বাৰ্থৰ কাৰণে তই শান্তিত থকাতো বিচাৰোঁ মই উচুপি উঠোঁ যেতিয়া তোক কলুষিত কৰে কোনোবাই নোৱাৰে যে একো কৰিব তোৰ হিতৰ কাৰণে৷ হয়তো মোৰ জন্মৰ আগৰেপৰাই তোৰ প্ৰতি অন্যায় নহয়নে? তইতো দিছ অনুমতি এইবোৰ কৰিবলৈ? কেতিয়াওতো উভতি ধৰা নাই তই? কেনেকৈ ধৰিবি তই যে সমাজ৷ ☆ ★ ☆ ★ ☆\nপঞ্চপদী পদ্য-হেমেন ডেকা\n(১) সৰলভাৱে কাকনো ভাবিছিলোঁ সহোদৰ ভালকৈ চিনিলোঁ তেৰা বদনৰে বংশধৰ চকুত ঐতিহাসিক ঘৃণা আপোন পাহৰা দিনকণা পৰৰ গোলাম হৈ মাৰে দম্ভালি হাস্যকৰ৷ (২) পিন্ধে জাতীয়তাবাদীৰ মুখা বুকুত জাত্যভিমানৰ পোখা মুখত শ্লোগান মিছা অভিমান জাতি ৰক্ষক বহু শূৰ্পণখা৷ (৩) আন্তঃআঞ্চলিক বিদ্বেষৰ হোতা দেখুৱায় নিজকে জাতিৰ নেতা কণ্ঠত সুৰীয়া আহ্বান একতাৰ কি ভেশচন দেখি-শুনি অতিষ্ঠ দৰ্শক-শ্ৰোতা৷ (৪) আচলতে প্ৰতিশ্ৰুতি সৱ মিছা ক্ষমতা লালসাই কেৱল সঁচা বহুতেই বুজি পায় নীৰৱে মাথোন ৰয় ভিতৰতেচোন চলে হনা-খোঁচা! (৫) জাতি-জনগোষ্ঠীৰ গঢ়িব সম্প্ৰীতি খহনীয়াৰপৰা ৰাখিব ভেটি-মাটি মনত\nJanuary 1, 2021 আপদীয়া পদ্য\tLeaveacomment\nমুখা – পৰীস্মিতা দাস\n(১) মুখলৈ চালেই ধৰিব পাৰি কাৰনো কিমান সুখ কাৰনো বুকুত লুকাই আছে কত কিমান দুখ হঠাতে আহিল কৰ’ণা মানুহৰ হ’ল যাতনা মুখাৰ আঁৰত লুকাই পৰিল অনেক বৰণৰ মুখ (২) মুখাৰ আঁৰত লুকাই পৰিল অনেক বৰণৰ মুখ কোনেও নেদেখা হ’ল কাৰ কি সুখ কাৰ দুখ কিনো মনলৈ আহে মুখাৰ\nওলট পালট (হেকাদা ভাৰ্চন) – যোগেশ ভট্টাচাৰ্য\nএক আছিল হেকা দাদা সদায় চেলাই নহৰু আদা কথাই কথাই এদিন দাদাই বাইদেউক দিলে ৰন্ধাৰ ৱাদা দাদাই ক’লে ফিতাহি মাৰি নিজহাতে ধৰি বেলনা মাৰি, আবেলিটো তুমি যিমান ৰান্ধা মিনিটৰ মোৰ কাম, মিছা কৈছোঁ যদি অমুকা হেকাই এমাহ একো নাখাম। বাইদেৱেও উঠিল দাং খাই উত্তৰ দিলে দাদালৈ চাই, বিয়াৰ পিছতে এদিন আবেলি ৰান্ধিছিলা তুমি ভাত, সেইদিন ধৰি দুনাই লোৱা নাই পাকঘৰৰ পিনে বাট। কাইলৈ বাৰু পৰমান চাম নহৰু বাকলি ময়েই গুচাম। তুমি হ’বা মেইন ৰান্ধনি দিবা মোক গাড়ীৰ চাবি মছলা পাতি\nকণ কবিতা – দিলীপ কুমাৰ শৰ্মা\n/১/ উৰহে বোলে অলপ বহ, তেজ পিম আহিলেই মহ। /২/ তেজ খাবলৈ পালে মহে, হাতৰ চাপৰ আৰামত সহে।। /৩/ ৰামৰ নাই অলপো বিৰাম, কাম কৰে নকৰি আৰাম।। /৪/ গোপাল পালৰ কিযে কঁপাল, এপাল গৰুলৈ পালেগৈ নেপাল। /৫/ ৰূপালী ৰঙৰ পিন্ধি কঁপালি, ভূপালীয়ে কৰে বৰ সোৰোপালি।। /৬/ ওফৰাজেং বেবেৰিবাং, জেঙেৰে ভৰিল পাভটি চাং।। /৭/ হুৰ হুৰ বটা চৰাই, হুৰমুৰ নকৰ দিম কৰাই।। /৮/ বটা চৰায়ে পালে বঁটা, বটা আৰু শিলৰ পটা। /৯/ বিচাৰি সিদিনা বৰহমথুৰি, খালোঁ বৰকৈ হাবাথুৰি।।


Lancer (Divine Lifecare) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lancer (Divine Lifecare) ar byavahar, ppali, parshwakriya, upkaar, kriya-pratikriya aaru satarkatabani\nLancer (Divine Lifecare) ৰ লাভ আৰু ব্যৱহাৰসমূহ- Lancer (Divine Lifecare) Benefits & Uses in Assamese- Lancer (Divine Lifecare) ar laabh aaru byavaharsamuh\nLancer (Divine Lifecare) ৰ পালি আৰু সেয়া কেনেদৰে ল'ব- Lancer (Divine Lifecare) Dosage & How to Take in Assamese - Lancer (Divine Lifecare) ar paali aaru xeya kenedore lobo\nLancer (Divine Lifecare) ৰ পাৰ্শ্চক্ৰিয়াসমূহ- Lancer (Divine Lifecare) Side Effects in Assamese- Lancer (Divine Lifecare) ar parshwakriyasamuh\nLancer (Divine Lifecare) সংক্ৰান্ত সতৰ্কতাবাণীসমূহ- Lancer (Divine Lifecare) Related Warnings in Assamese- Lancer (Divine Lifecare) xonkranta xatarkatabanisamuh\nঅইন দৰৱৰ সৈতে Lancer (Divine Lifecare)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lancer (Divine Lifecare) with Other Drugs in Assamese- Oinor xoite Lancer (Divine Lifecare) ar gurutor kriya-pratikriya\nLancer (Divine Lifecare) মতভেদসমূহ- Lancer (Divine Lifecare) Contraindications in Assamese- Lancer (Divine Lifecare) nishedhsamuh\nLancer (Divine Lifecare) ৰ বিষয়ে সততে সোধা প্ৰশ্নসমূহ- Frequently asked Questions about Lancer (Divine Lifecare) in Assamese- Lancer (Divine Lifecare) ar bikhoye satate xodha prashnasamuh\nখাদ্য আৰু মদৰ সৈতে Lancer (Divine Lifecare) ক্ৰিয়া-প্ৰতিক্ৰিয়া- Lancer (Divine Lifecare) Interactions with Food and Alcohol in Assamese- khadya aaru modor xoite Lancer (Divine Lifecare) kriya-pratikriya\nLancer (Divine Lifecare) ৰ লাভ আৰু ব্যৱহাৰসমূহ - Lancer (Divine Lifecare) Benefits & Uses in Assamese - Lancer (Divine Lifecare) ar laabh aaru byavaharsamuh\nLancer (Divine Lifecare) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLancer (Divine Lifecare) ৰ পালি আৰু সেয়া কেনেদৰে ল'ব - Lancer (Divine Lifecare) Dosage & How to Take in Assamese - Lancer (Divine Lifecare) ar paali aaru xeya kenedore lobo\nLancer (Divine Lifecare)-ৰ উপাদানসমূহ - Lancer (Divine Lifecare) Active Ingredients in Assamese - Lancer (Divine Lifecare)-ar upadaansamuh\nLancer (Divine Lifecare) ৰ পাৰ্শ্চক্ৰিয়াসমূহ - Lancer (Divine Lifecare) Side Effects in Assamese - Lancer (Divine Lifecare) ar parshwakriyasamuh\nগৱেষণাৰ ভিত্তিত, Lancer (Divine Lifecare) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLancer (Divine Lifecare) সংক্ৰান্ত সতৰ্কতাবাণীসমূহ - Lancer (Divine Lifecare) Related Warnings in Assamese - Lancer (Divine Lifecare) xonkranta xatarkatabanisamuh\nLancer (Divine Lifecare)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLancer (Divine Lifecare) এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Lancer (Divine Lifecare) খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nLancer (Divine Lifecare)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Lancer (Divine Lifecare) ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Lancer (Divine Lifecare) কি প্ৰভাৱ দেখা গৈছে?\nLancer (Divine Lifecare)ৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Lancer (Divine Lifecare) কি প্ৰভাৱ দেখা গৈছে?\nLancer (Divine Lifecare)ৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Lancer (Divine Lifecare) ৰ কি প্ৰভাৱ দেখা গৈছে?\nহৃদয় ৰ বাবে Lancer (Divine Lifecare) ক্ষতিকাৰক নহয়।\nঅইন দৰৱৰ সৈতে Lancer (Divine Lifecare)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lancer (Divine Lifecare) with Other Drugs in Assamese - Oinor xoite Lancer (Divine Lifecare) ar gurutor kriya-pratikriya\nLancer (Divine Lifecare) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLancer (Divine Lifecare) মতভেদসমূহ - Lancer (Divine Lifecare) Contraindications in Assamese - Lancer (Divine Lifecare) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lancer (Divine Lifecare) লোৱা অনুচিত যাতে -\nLancer (Divine Lifecare) ৰ বিষয়ে সততে সোধা প্ৰশ্নসমূহ - Frequently asked Questions about Lancer (Divine Lifecare) in Assamese - Lancer (Divine Lifecare) ar bikhoye satate xodha prashnasamuh\nএই Lancer (Divine Lifecare)-এ অভ্য়াস বা নিচাৰ সৃষ্টি কৰে নেকি?\nLancer (Divine Lifecare)ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nLancer (Divine Lifecare) লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, Lancer (Divine Lifecare) সম্পুৰ্ণ নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Lancer (Divine Lifecare)ৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Lancer (Divine Lifecare) ক্ৰিয়া-প্ৰতিক্ৰিয়া - Lancer (Divine Lifecare) Interactions with Food and Alcohol in Assamese - khadya aaru modor xoite Lancer (Divine Lifecare) kriya-pratikriya\nখাদ্য আৰু Lancer (Divine Lifecare)ৰ ক্ৰিয়া-প্ৰতিক্ৰিয়া\nখাদ্যৰ সৈতে Lancer (Divine Lifecare) লোৱাট নিৰাপদ।\nমদ আৰু Lancer (Divine Lifecare)ৰ মাজৰ প্ৰতিক্ৰিয়া\nLancer (Divine Lifecare) আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nLancer (Divine Lifecare) ৰ অনুকল্প - Substitutes for Lancer (Divine Lifecare) in Assamese\nআপুনি বা আপোনাৰ পৰিয়ালৰ কোনোবাই Lancer (Divine Lifecare) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lancer (Divine Lifecare) ব্যৱহাৰ কৰিছিল নেকি?\nআপুনি কিমান পৰিমাণে Lancer (Divine Lifecare) সেৱন কৰিছিল?\nআপুনি Lancer (Divine Lifecare) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lancer (Divine Lifecare) সেৱন কৰে?


নিষিদ্ধ হব নেকি আপোনাৰ WhatsApp ? – Probhati.com\nমাত্ৰ ৪৫ দিনত ৩০ লাখৰো বেছি ভাৰতীয়ৰ একাউণ্ট নিষিদ্ধ, তালিকাত আছে নেকি আপোনাৰো নাম?\nকোম্পানীয়ে নতুন তথ্য প্ৰযুক্তি বিধি ২০২১ অনুসৰি, ১৬ জুনৰ পৰা ৩১ জুলাইলৈ ৪৬ দিনৰ বাবে তেওঁলোকৰ দ্বিতীয় কমপ্লায়েন্স ৰিপ’ৰ্ট প্ৰকাশ কৰিছে। তেওঁলোকে জনাইছে যে যি নম্বৰসমূহৰ ওপৰত নিষেধাজ্ঞা জাৰি কৰা হৈছে তাৰ ভিতৰত ৯৫ শতাংশৰো অধিক একাউণ্ট স্পাম মেছেজৰ বাবে ব্যৱহাৰ কৰা হৈছিল। দ্বিতীয় কমপ্লায়েন্স ৰিপ’ৰ্টত সংস্থাটোৱে জনাইছে যে তেওঁলোকৰ ওচৰত ৩১৬টা একাউণ্ট নিষিদ্ধ কৰাৰ অনুৰোধ আহিছে।\n[email protected] ত কৰা ইমেইল বা হেল্প চেণ্টাৰত প্ৰকাশিত হোৱাট্এপৰ একাউণ্টসমূহ সম্পৰ্কীয় প্ৰশ্ন বা পোষ্টৰ জৰিয়তে ইণ্ডিয়া গ্ৰিভান্স অফিচাৰৰ প্ৰাপ্ত মইলসমূহৰ মাধ্যেমেৰে সম্প্ৰতি সংস্থাটোৱে এই পদক্ষেপ লৈছে।\nআনহাতে, ফেচবুকে জনাইছে যে একে সময়তে ১৬ জুনৰ পৰা ৩১ জুলাইৰ ভিতৰত ১৫০৪টা অভিযোগ আৰু ইনষ্টাগ্ৰামত ২৬৫ টা অভিযোগ পাইছে আৰু তেওঁলোকৰ বিৰুদ্ধে ব্যৱস্থা লোৱা হৈছে।\nWhatsApp–এ জনাইছে যে ইয়াৰ পূৰ্বে ১৫ মে’ৰ পৰা ১৫ জুনৰ ভিতৰত তেওঁলোকে ২ মিলিয়ন ভাৰতীয় ব্যৱহাৰকাৰীক নিষিদ্ধ কৰিছে। ছাৰ্চ ইঞ্জিন জায়েণ্ট গুগলে জনাইছে যে মে’ আৰু জুন মাহত প্ৰাপ্ত অভিযোগৰ ভিত্তিত ১.৫ লাখৰো অধিক কনটেণ্ট ৰিমুভ কৰা হৈছে আৰু ইয়াৰ ভিতৰত ৯৮ শতাংশৰো অধিক কপিৰাইট সম্পৰ্কীয়\nCategories নিউজ Tags Whatsapp, whatsapp_ban_in_india Post navigation\nবৃদ্ধি হ’ল ৰন্ধন গেছৰ মূল্য


ভেৰগাঁৱত কৃতী শিক্ষাৰ্থীক সম্বৰ্দ্ধনা বি. এছ. ইউ. ৰ – First News Report\nHome / আঞ্চলিক / ভেৰগাঁৱত কৃতী শিক্ষাৰ্থীক সম্বৰ্দ্ধনা বি. এছ. ইউ. ৰ\nStaff Reporter June 14, 2019\tআঞ্চলিক Leaveacomment 51 Views\nভেৰগাঁৱত কৃতী শিক্ষাৰ্থীক সম্বৰ্দ্ধনা বি. এছ. ইউ. ৰ ঃ\nশিক্ষাৰ্থীক সমাজৰ সুপ্ৰতিষ্ঠিত ব্যক্তি ৰূপে গঢ় দিয়াৰ আহ্বান ।\nডিমাকুছি, ১৪ জুন::\nওদালগুৰি জিলাৰ ভেৰগাঁওত বড়োলেণ্ড ছাত্ৰ সন্থা (বি .এছ. ইউ.)ৰ ভেৰগাঁও ব্লক সমিতিৰ উদ্যোগত কালি ভেৰগাঁৱৰ মহকুমাধিপতিৰ কাৰ্যালয়ৰ সভাকক্ষত হাইস্কুল শিক্ষান্ত পৰীক্ষা আৰু উচ্চতৰ মাধ্যমিক চূড়ান্ত পৰীক্ষাত সুখ্যাতিৰে উত্তীৰ্ণ হোৱা ছাত্ৰ – ছাত্ৰী সকলক সম্বৰ্দ্ধনা জনায় । উক্ত সভাত সদ্যঘোষিত হাইস্কুল শিক্ষান্ত আৰু উচ্চতৰ মাধ্যমিকৰ চূড়ান্ত পৰীক্ষাৰ ফলাফলত ডিষ্টংচন আৰু ষ্টাৰ নম্বৰসহ প্ৰথম বিভাগত উত্তীৰ্ণ ভেৰগাঁও পৰিষদীয় সমষ্টিৰ বিভিন্ন অঞ্চলৰ প্ৰায় অৰ্ধশতাধিক কৃতী শিক্ষাৰ্থীক ছাত্ৰ সংগঠনটোৰ তৰফৰ পৰা একোখনকৈ গামোচা, মানপত্ৰ আৰু একোটাকৈ কলমেৰে সম্বৰ্দ্ধনা জনোৱা হয়। বি এছ ইউৰ ভেৰগাঁও ব্লক সমিতিৰ সভাপতি গৌতম শৰ্মাৰ সঞ্চালনাত অনুষ্ঠিত সভাখন উদ্বোধন কৰে ভেৰগাঁৱৰ মহকুমাধিপতি গকুল চন্দ্ৰ ব্ৰহ্মই। সভাত অতিথি হিচাপে অংশগ্ৰহণ কৰি পানেৰীৰ বিধায়িকা কমলী বসুমতাৰীয়ে কঠোৰ সংগ্ৰামৰ জড়িয়তে সমাজৰ একোজন সুপ্ৰতিষ্ঠিত ব্যক্তি ৰূপে নিজক গঢ় দিবলৈ শিক্ষাৰ্থী সকলক আহ্বান জনায়। তেওঁ ভাষণ প্ৰসংগত বোকাতে পদুম ফুলে বুলি উল্লেখ কৰি কয়— পৰীক্ষাত উন্নত ফলাফল লাভ কৰাৰ ক্ষেত্ৰত দৰিদ্ৰতা কেতিয়াও হেঙাৰ হ’ব নোৱাৰে। ঠেলা- ৰিক্সা চলোৱা বা দিন হাজিৰা কৰা আদি বহু দৰিদ্ৰ পৰিয়ালৰ সন্তানো বিগত পৰীক্ষা সমূহত কৃতিত্বৰে উত্তীৰ্ণ হোৱা বুলি বিধায়িকা গৰাকীয়ে কয়। তেওঁ লগতে কয় যে ভাল ফলাফল পাবলৈ শিক্ষক, শিক্ষাৰ্থী আৰু অভিভাৱক এই তিনিটাৰ মাজত এক গভীৰ সু-সম্পৰ্ক থকাৰো প্ৰয়োজন আছে । কিন্তু শিক্ষক, অভিভাৱক আৰু ছাত্ৰ ছাত্ৰীৰ সু-সম্পৰ্ক গঢ়ি তোলাৰ পৰিৱৰ্তে পৰীক্ষাৰ ফলাফল বেয়া হ’লে অভিভাৱকে শিক্ষকক বা শিক্ষকে ছাত্ৰ- ছাত্ৰীক হে দোষ দিয়া পৰিলক্ষিত হয় বুলি তেওঁ মন্তব্য কৰে । আনহাতে সম্বৰ্দ্ধনা অনুষ্ঠানত\nবিটিচিৰ উপাধ্যক্ষ নেৰচন বড়োৱে সভাত অংশ লৈ ভাষন প্ৰসংগত শিক্ষাৰ ক্ষেত্ৰত ৰাজ্যৰ ভিতৰতে ওদালগুৰি জিলাখন বহু পিচপৰি থকাত গভীৰ আক্ষেপ প্ৰকাশ কৰে । শিক্ষাৰ উন্নয়নৰ লক্ষ্যৰে চিকিৎসা বিঞ্জান, আই এম এম, গৱেষণা, ইউ পি এছ চিৰ ক’ছিং গ্ৰহণ কৰা মেধাৱী শিক্ষাৰ্থীক বি টি চি প্ৰশাসনে এক লাখৰ পৰা তিনি লাখ টকালৈ আৰ্থিক সাহায্য আগবঢ়োৱা হ’ব বুলি উল্লেখ কৰি তেওঁ জিলা খনৰ শিক্ষাৰ্থী সকলক এই সুবিধা গ্ৰহণ কৰাৰ বাবে কঠোৰ অধ্যয়ন কৰিবলৈ আহ্বান জনায়। ভেৰগাঁও জিলা মহিলা বি পি এফৰ সভানেত্ৰী জুলি শৰণীয়াই সামাজিক বাতাবৰণে শৈক্ষিক ক্ষেত্ৰত বিশেষ প্ৰভাৱ পেলায় বুলি উল্লেখ কৰি এই দিশত সকলোকে সচেতন হ’বলৈ আহ্বান জনায়। সভাত বি এছ ইউৰ ভেৰগাঁও জিলা সমিতিৰ সভাপতি বাবুল দৈমাৰীয়েও ভাষণ দিয়ে। আনহাতে সম্বৰ্দ্ধনা সভাৰ লগত সংগতি ৰাখি কেৰিয়াৰ কাউন্সেলিংৰ অনুষ্ঠান এটাৰো আয়োজন কৰা হয়। স্নাতক আৰু স্নাতকোত্তৰ পৰ্যায়ৰ শতাধিক শিক্ষাৰ্থী অংশগ্ৰহণ কৰা এই অনুষ্ঠানটোত সমল ব্যক্তি হিচাপে কোকৰাঝাৰৰ কেন্দ্ৰীয় প্ৰযুক্তি প্ৰতিষ্ঠান( চি আই টি)ৰ সহকাৰী প্ৰবক্তা হিৰিম্বেশ্বৰ বসুমতাৰীয়ে অংশগ্ৰহণ কৰি কেৰিয়াৰ সম্বন্ধে বিভিন্ন পৰামৰ্শ প্ৰদান কৰে। সভাত বিপিএফৰ নেতা অজয় সিং গোঁড় আৰু মিজিংচা বসুমতাৰী প্ৰমুখ্যে বি এছ ইউৰ নেতৃবৃন্দকে ধৰি অসংখ্য ব্যক্তি উপস্থিত থাকে ৷\nPrevious ব্য়ৱসায়ীয়ে সংস্থাৰ প্ৰতিনিধিৰে খাদ্য, অসামৰিক যোগান মন্ত্ৰী ফণীভূষণ চৌধুৰীৰ সভা\nNext শ্বহীদ হল ডিমু পালাৰাৰ কোব্ৰা ৰেজিমেন্টৰ জোৱান সুনীল কলিতা


বন্ধ দুৱাৰখন খুলি - কৌশিক দাস - সাহিত্য ডট অৰ্গ\nআজি আকাশ আৰু আশাই যুগ্মজীৱনৰ তৃতীয় বৰ্ষ সম্পূৰ্ণ কৰিলে৷ তেওঁলোকৰ একমাত্ৰ ছোৱালীজনীৰো আজিৰ দিনটোতে জন্ম হৈছিল৷ বিবাহ-বাৰ্ষিকী আৰু জন্মদিনৰ যৌথ আয়োজনত ৰঙীন হৈ পৰিছে পঞ্চতাৰকাযুক্ত হোটেলখন৷ কোনোবাৰ বহু প্ৰতিক্ষীত উদ্বিগ্নতাৰ মাজতো তিনি-চাৰি জনীয়া একোটা জুম ফালি ওলাই আহিছে হাঁহিৰ খিলখিলনি…৷ কিছুমানে দূৰৈৰ পৰা চিঞৰিছে……“হাই”, “হেল্ল”, “ডাৰ্লিং”৷ বিকৃত তালত… সকলোৰে হাতে-মুখে আলিঙ্গন আকুল প্ৰকাশভঙ্গী! ! গগণচুম্বী অট্টালিকাটোৰ ভিতৰৰ বেপৰোৱা কোলাহলে অৱশ্যে আকাশক আগুৰি পেলাবলৈ সক্ষম হোৱা নাই৷ তেওঁৰ উদাসীন মুখমণ্ডল নিয়ন্ত্ৰণ কৰিছে বেলেগ এটা বিষয়েহে৷ ড্ৰীম লাইটৰ মায়াক অসহায়ভাবে সাৱটি ধৰা এইবোৰ মানুহৰ সান্নিধ্যত আকাশে আগলৈও পাৰ কৰিব লাগিব এনে বহু দিন আৰু ৰাতি৷ তেওঁলোকেও আকাশক অতিক্ৰম কৰি চলিব নোৱাৰে৷ সেয়া পৰস্পৰৰ কৰ্মক্ষেত্ৰ নিৰ্ভৰ বাধ্যবাধকতা৷\n“সন্মূখৰ অচিন বাটৰুৱাবোৰে আমালৈ ভাবুক দৃষ্টি নিক্ষেপ কৰি হয়তো ইতিকিঙৰ সুৰতে হাঁহে! নাহাঁহিব! ! ! ! ! থুওৱা যে নাই! ! আমি কিবা লেখত ল’বলগীয়া নিচানত উপনীত হৈছো নেকি যে ধূপ-চাকি জ্বলাই পূজা কৰিব! ! ! ভাল কামৰ উপযোগী ক্ষমতা আৰু দক্ষতাখিনি বিসৰ্জন দি দি জীৱনটো নিকৃষ্টহে কৰি পেলালোঁ! !”\n“ কি ভাবি আছা, আকাশ?”….\nআত্মগ্লানিত জৰ্জৰ আকাশৰ সামান্য সম্বিত ঘূৰি আহিল আশাৰ মাতত ……অলপ পৰ মনে মনে ৰৈ “সকলোৰে আগত কৈ আছো ৰবা” বুলি জোৰকৈ হাঁহি এটা উলিওৱাৰ চেষ্টা কৰিলে৷\n: চাবা আকৌ৷ অতিথি দেৱো ভৱ৷ কোনোবাই অসন্তুষ্ট হৈ ওলট পালট লগাই নিদিলে হ’ল৷\n: চিন্তা নকৰিবা৷ আৰু তুমিতো মোক জানাই, …কেনেকৈ জীয়াই থাকি ভাল পাওঁ! !\nআকাশৰ নীলা চোলাটোৰ পৰা সৰু পৰুৱা জাতীয় কিবা এটা এৰুৱাই দিয়াৰ চলেৰে কান্ধত স্পৰ্শ কৰি আশাই সঁহাৰি জনায়……\n: জানো বাবেইতো তোমাক খুৱ ভাল পাওঁ, বুদ্ধু৷\n: বাৰু, কোৱাচোন তুমি “শ্ৰীবিদ্যা”ৰ দৰে পত্নী/ মাতৃ আমাৰ মাজত থকাৰ কথা কেতিয়াবা ভাবিব পাৰানে?\n: কোন শ্ৰীবিদ্যা?\n: তামিলনাডুৰ এবোদ জিলাৰ উপায়ুক্ত ড° আৰ.আনন্দ কুমাৰৰ পত্নী৷ তোমাৰ দৰে তেৱোঁ এগৰাকী সৰ্বভাৰতীয় প্ৰশাসনিক সেৱাৰ প্ৰবল প্ৰতাপী বিষয়া৷\n: কি কৰিলেনো তেওঁ?\nআকাশৰ ফাইলটোৰ পৰা ওলাই অহা পুৰণি কাকতখনৰ নিৰ্দিষ্ট বাতৰিটোত সকলোৰে দৃষ্টি নিবদ্ধ হ’ল৷ ……উপায়ুক্ত ড° আনন্দ কুমাৰে তেওঁৰ ছয়বছৰীয়া জীয়ৰী গোপিকাক স্থানীয় চৰকাৰী প্ৰাথমিক বিদ্যালয় এখনত নামভৰ্তি কৰাইছিল৷ সেই সময়ত পৰিয়ালৰ কিছু লোক, সহকৰ্মী বন্ধু আনকি তামিলনাডু প্ৰশাসনৰ ফালৰ পৰা বহু বাধা আহিছিল৷ নিৰাপত্তা, ষ্টেটাচ আদিবোৰৰ কথালৈ৷ কিন্তু নিজৰ স্থিতিৰ পৰা এখোজো লৰচৰ নহ’বলৈ মানুহজনীয়ে(শ্ৰীবিদ্যা) তেওঁক মানসিকভাবে সহায় কৰিছিল৷\n: বন্ধুসকল, ৰাজহুৱা অনুষ্ঠানক লৈ প্ৰচলিত অস্পৃশ্যতাক ড° আনন্দই জনোৱা প্ৰত্যাহ্বানক আমি কিমানে গ্ৰহণ কৰিব পাৰিছো!\nকাঁহ পৰি জীন যোৱা পৰিবেশটোৰ সুযোগ বুজি আকাশে এজন জ্যেষ্ঠ বিষয়াক লক্ষ্য কৰি ল’লে………………\nআপুনি স্বাস্থ্য বিভাগৰ সঞ্চালক, আৰু মই শিক্ষা বিভাগৰ ৷ দুয়োটা বিভাগীয় আইন আৰু আঁচনিবোৰ আমিয়েই কাৰ্যকৰী নকৰো জানো?\n: হয় কৰো\n: তেনেহ’লে ৰাইজে আমাক উচ্চস্তৰীয় অপদাৰ্থ বোলাত কিবা আপত্তি আছে জানো?\n: কি কলা? অপদাৰ্থ! ! ম–ম–মই কিয় হ’ম অপদাৰ্থ! ! তোমাৰ এনে তিৰস্কাৰ শুনিম বুলি জানিলেতো আজিৰ নিমন্ত্ৰণেই ৰক্ষা নকৰিলোহেতেন!\n: হেইয়া, বৰুৱা চাহাব! মাত্ৰ আপোনাকে বুলি কোনে ক’লে? আমাৰ মাজত হাজৰিকা, কলিতা, শইকীয়া, বসুমতাৰী, পেগু সকলো আছে৷ ঠিক আছে আপোনাক বাদ দিলোঁ! ! শইকীয়া চাৰ, আপুনিতো শিক্ষা বিভাগৰ যুটীয়া সঞ্চালক! আপোনাৰ ল’ৰা-ছোৱালীয়ে জানো চৰকাৰী স্কুলত পঢ়িছিল? নাই পঢ়া৷ আপুনি অসুখৰ নিৰাময় বিচাৰি কেতিয়াবা চৰকাৰী মেডিকললৈ গৈ পাইছেনে? নাই পোৱা৷ তেনেহ’লে অনুভৱ নকৰেনে …… ইমানসোপা ক্ষমতা আৰু কৃতিত্ব অধিকাৰ কৰি থাকিও আমিবোৰ আচলতে যে বিকলাংগ …! আমাৰ কৰ্মৰ নমুনা নিজে উপলব্ধি কৰোঁ বাবেই হয়তো…ল’ৰা-ছোৱালীৰ উচ্চাকাংক্ষা পূৰণ নহ’ব বুলি নিশ্চিত থাকোঁ আৰু সেই অনুষ্ঠানবোৰৰ সেৱা গ্ৰহণ কৰিবলৈ প্ৰস্তুত নহওঁ! ! খোজ কাঢ়ি, গাড়ীত অহা-যোৱা কৰা ৰাজহুৱা পথটোৰ বাহিৰে আমাৰ ৰাজত্বত থকা গোটেই বিভাগবোৰতে দেখোন আমাৰ অস্তিত্ব শূন্য! ! “\nনিস্তব্ধ আৰু নিস্তেজ মুখবোৰৰ মাজত এজন বিষয়াও উন্নত শিৰেৰে থিয় হ’ব পৰা অৱস্থাত নাছিল৷ আশাৰ হাঁহি আৰু আকাশৰ প্ৰকাশে স্পষ্ট কৰিছিল… তেওঁ অতি সোনকালেই ড° আনন্দৰ যাত্ৰাৰ অংশীদাৰ হ’ব৷\nআই.এ.এছ বিষয়া আকাশ আৰু আশাই সহকৰ্মী সকলক নিমন্ত্ৰণ কৰি নিজৰ অভিব্যক্তি প্ৰকাশৰ বাবে গ্ৰহণ কৰা ব্যৱহাৰ কোনোবাই সৌজন্যমুক্ত বুলি কলেও নৈতিকভাবে সম্পুৰ্ণ শুদ্ধ আছিল৷ বন্ধ দুৱাৰখন খুলি দিয়াৰ স্বাৰ্থত৷\n← বাঁহ গাজৰ স’তে ইলিচ মাছ – ভায়লেট মুনমুন দাস\nবুধিয়ক সদাগৰ – মিতালী নাথ →\n“ৰাহিৰ আঠটকা”: দীপচান চাংমাই


চকু নমা বা জয়বাংলা\nশীতত প্ৰয়োজন ফলমূল আৰু শাক – পাচলি-\nচুলি সৰাৰ কাৰণ :\nশীতত সজীৱ আৰু উজ্জ্বল ছালৰ বাবে\nকেঁচুৱাৰ চকু নামিলে বা জয়বাংলা হ’লে মাকৰ গাখীৰতকৈ উৎকৃষ্ট দৰৱ একো নাই। মাকৰ গাখীৰ চামুচত লৈ নহয়, চকুটো মেলি লৈ চেপি দিব লাগে। এনেদৰে ২/৩ দিন দিলে ভাল হৈ যায়। আনকি ডাঙৰ মানুহৰ চকুতো তেনেদৰে চেপি দিলে ভাল হৈ যায়।\nলেখিকা : চম্পাৱতী দেৱী।\nউৎস : নন্দিনী।\nকমলা : শীতকালৰ এই ফালে আমাৰ শৰীৰত যথেষ্ট ইন্ধন যোগায়। শৰীৰটোক ঠাণ্ডাৰ পৰা বচাই ৰখাত সহায় কৰাৰ উপৰিও কমলাত থকা এণ্টি অক্সিডেণ্টৰ বাবে ৰোগ প্ৰতিৰোধ কৰা ক্ষমতাও বৃদ্ধি হয়।\nপালেং শাক : এই বতৰত আন আন শাকৰ উপৰিও পালেং শাক যথেষ্ট পৰিমাণে ওলোৱা দেখা যায়। পালেং শাকত যথেষ্ট পৰিমাণে লৌহ পদাৰ্থ মজুত থকাৰ উপৰিও পুষ্টিকাৰক উপাদান পোৱা যায়।\nমধুৰিআম : শীতত হৃদযন্ত্ৰৰ শক্তি বঢ়াবলৈ মধুৰিআম খাওক। লৌহ পদাৰ্থৰ উপৰিও লাইক’পিন থকা বাবে আমাৰ শৰীৰৰ বাবে অতি প্ৰয়োজনীয়।\nগাজৰ : গাজৰত ভিটামিন এ, বি, চি, ডি, ই আৰু কে আদি সকলো ভিটামিনেই পোৱা যায়। কেঁচাকৈ খোৱাৰ উপৰিও হালোৱা তৈয়াৰ কৰিও খাব পাৰে।\nকিৱি : বিদেশী ফল হ’লেও আজিকালি ইয়াৰ খেতি ভাৰততো কৰা হয়। প্ৰচুৰ পৰিমাণে ভিটামিন চি থকা হেতুকে ই আমাৰ শৰীৰৰ বাবে অতি প্ৰয়োজনীয়।\nআপেল : প্ৰতিদিনে এটাকৈ খালে নানা ধৰণৰ ৰোগৰ পৰা হাত সাৰিব পৰা যায়। আপেলত এণ্টি অক্সিডেণ্ট থকাৰ উপৰিও প্ৰ’টিনেৰে ভৰপূৰ, যাৰ দ্বাৰা শৰীৰ মজবুত হয়।\nইয়াৰোপৰি শীতত ওলোৱা সকলো ধৰণৰ শাক খোৱাৰ উপৰিও পাচলিৰ ভিতৰত ৰঙালাউ আৰু পিঁয়াজ প্ৰচুৰ পৰিমাণে খাব লাগে। আকৌ বাদাম তেলত ভজা হওক্ বা শুকান – শৰীৰটো গৰমাই ৰাখিবলৈ ইয়াক খাব লাগে। বজাৰত কিনিবলৈ পোৱা বাদাম টফী লগত ৰাখিব পাৰে।\nশীতৰ চেঁচা আৰু শুকান বতাহে আমাৰ ছাল খন নষ্ট কৰে, ফলত ছাল তথা হাত – ভৰি আদিৰ যতন ল’ব লগা হয়। আকৌ অধিক খাদ্য গ্ৰহণৰ উপৰিও এলাহৰ বাবে ব্যায়াম, খোজকঢ়া কমি যোৱাৰ বাবে ওজন বাঢ়িবলৈ ধৰে, কিন্ত উপায় নোহোৱা হয়।\nকেইটিমান ভেষজ টিপ্‌চ ছালৰ বাবে :\nআধা চামুচ সৰিয়হৰ তেল, এচামুচ বেচন, অকণমান গাখীৰেৰে এটা পেষ্ট তৈয়াৰ কৰি মুখত সানক। কিছুসময় ৰাখি লাহে লাহে ঘঁহি এৰুৱাই পেলাওক। পৰিষ্কাৰ পানীৰে ধুই পেলাব। মুখ মণ্ডল বগা, কোমল হ’ব।\nব্ৰাউন চুগাৰ আৰু অলিভ অইল মিহলাই লাহে লাহে মুখ খনত মালিচ কৰাৰ দৰে লগাওক। পৰিষ্কাৰ পানীৰে ধোৱক, মুখ খন সুন্দৰকৈ পৰিষ্কাৰ হ’ব।\nএই বতৰত বজাৰত ষ্ট্ৰ’বেৰি পোৱা যায়। এটা ষ্ট্ৰ’বেৰি ভাঙি মুখ মণ্ডলত সানক, চকুৰ গুৰিত নলগাব। দহ মিনিট সময়ৰ পিছত ধুই ময়শ্বাৰাইজাৰ লগাব। এই পেকে মৃত কোষবোৰ আঁতৰ কৰে। ফলত মুখলৈ উজ্জ্বলতা আনে।\nবিলাহীৰ ৰসত বাদাম পিহি এটা পেষ্ট তৈয়াৰ কৰি ল’ব। এই পেষ্ট শৰীৰত সানি দহ মিনিট মান ৰখাৰ পিছত ঘঁহি ঘঁহি ধোৱক, ছাল মিহি হ’ব।\nছানবাৰ্ণৰ পৰা ৰক্ষা পাবলৈ মাটিদাইল পিহি দৈৰ সৈতে মিহলাই লগাওক। বিশ মিনিটমান ৰখাৰ পিছত ঠাণ্ডা পানীৰে ধোৱক।\nব্লেকহেড্‌চৰ পৰা মুক্তি পাবলৈ হালধি গুড়িৰ লগত ধনিয়া শাকৰ পেষ্ট মিহলাই লগাওক।\nমুখৰ ছালৰ স্থিতিস্থাপকতা বজাই ৰাখিবলৈ মাকৈ-আটাৰ লগত গাখীৰৰ সৰ মিহলাই লেপ তৈয়াৰ কৰি সানি থওক। শুকালে ধুব। এই লেপে মৃত কোষবোৰ আঁতৰই ছালখন কোমল কৰে।\nএচামুচ (সৰু) মিল্ক পাউডাৰ, কণীৰ বগা অংশ আৰু আধা চামুচ মৌ মিহলাই মুখমণ্ডলক লগাওক। ই সৰু সৰু বলিৰেখা দূৰ কৰিব।\nচকুৰ তলৰ ক’লা দাগ আঁতৰ কৰিবলৈ বাদাম এৰাতি তিয়াই থৈ ৰাতিপুৱা পিহি নেমুৰ ৰসৰ সৈতে মিহলাই প্ৰভাৱিত হোৱা ঠাইৰ ওপৰত লেপ লগাই কিছু সময় ৰাখি ধোৱক।\nহাত-ভৰিৰ যতন কেনেদৰে ল’ব ?\nশীতৰ এই বতৰত মুখ মণ্ডলৰ যতন আমি যেনেতেনে লওঁ, কিন্ত হাত আৰু ভৰি দুখন অৱহেলিত হৈ পৰে। হাত আৰু ভৰিৰ ছালত তৈল গ্ৰন্থি কম, সেয়ে শীতত ইয়াৰ যতন বেছিহে ল’ব লাগে। তাতে আকৌ মহিলা সকলে চাবোন আৰু পানীৰ কাম বেছি কৰিব লাগে।\nবাচন, কাপোৰ আদি ধোৱাৰ পৰত চাৰ্জিকেল গ্ল’ভছ পিন্ধি ল’ব পাৰে।\nহাত-ভৰি অধিক শুকান হ’লে বাদাম তেল অলপ গৰম কৰি মালিচ কৰিব পাৰে।\nবেচন, দৈ আৰু হালধি একেলগে মিহলাই স্নান কৰিবলৈ যোৱাৰ আগতে পেষ্ট তৈয়াৰ কৰি সানি থওক। বিশ মিনিটমানৰ পিছত লাহে লাহে ঘঁহি কুহুমীয়া পানীৰে ধোৱক।\nকেতিয়াবা হাতখন কোমল কৰিবলৈ গৰম পানীত কিছু সময় ডুবাই থওক।\nএই বতৰত কমলা যথেষ্ট পৰিমাণে পোৱা যায়। এটা কমলা কাটি ৰসবোৰ হাত – ভৰিত লগালে দেখিব ছালখন কোমল হৈছে।\nনখবোৰলৈ উজ্জ্বলতা আনিবলৈ নেমুৰ বাকলিৰে ঘঁহি দিব।\nনখবোৰ বাৰে বাৰে ভাঙি গ’লে ডাক্টৰৰ পৰামৰ্শ অনুসৰি কেলছিয়াম গ্ৰহণ কৰিব পাৰে।\nবাহিৰলৈ ওলাই গ’লে সদায় বন্ধ জোতা পিন্ধিব লাগে।\nবহু মহিলাৰে ঘৰত খালী ভৰিৰে থকা অভ্যাস, কিন্ত শীতৰ এই সময় ছোৱাত ঠাণ্ডা তথা শুকান বতৰৰ বাবে অধিক ক্ষতিহে কৰিব। অৰ্থাৎ ছাল শুকান তথা টান হৈ পৰে।\nবাহিৰৰ পৰা অহাৰ পিছত কুহুমীয়া গৰম পানীৰে ভৰি দুখন ভালকৈ ধুই ফুটক্ৰীম সানিব পাৰে।\nকপাহী মোজা পিন্ধিব যাতে ধূলি – মাকতি সোমাব নোৱাৰে।\nখোজকঢ়াৰ অভ্যাস কৰক, কাৰণ ইয়াৰ দ্বাৰা তেজ চলাচল ভালকৈ হয়।\nশীতত বাঢ়ি অহা ওজন – আন এক সমস্যা :\nসাধাৰণতে শীত কালত খোৱা – বোৱাৰ প্ৰতি অধিক আগ্ৰহ হয়। আনহাতে উৎসৱ – পাৰ্বণ আদিৰ উপৰিও খ্ৰীষ্টমাছ, নতুন বছৰত বিবাহ আদিৰ আনন্দতো ভিন্ন ধৰণৰ খাদ্য আমাৰ খোৱা হয়। তাতে আকৌ শীত বুলি আমাৰ এলাহো কিছু বৃদ্ধি হয়, ফলত শুই – বহি থকাৰ সময় বাঢ়ি গৈ লাহে লাহে আমাৰ ওজন বাঢ়িবলৈ ধৰে। কিন্ত অকণমান সতৰ্কতা অৱলম্বন কৰিলে মনৰ পছন্দ অনুসৰি খালেও আমাৰ ওজন বৃদ্ধি নোহোৱাকৈ ৰাখিব পাৰি।\nশীতকালত অনেক বিবাহ হয়। সাধাৰণতে এখন বিয়াত অনেক ধৰণৰ খাদ্যৰ উপৰিও অধিক তেল-মছলা, মাছ-মঙহ, ড্ৰাই ফ্ৰুটচ্‌যুক্ত ডিচ, মিঠাই আদিৰ সমাহাৰ ঘটে। যিকোনো এজনে এনে খাদ্যৰ পৰা নিজকে দূৰৈত ৰাখিব নোৱাৰে। ফলত এনে খাদ্যই ওজন বৃদ্ধিত অৰিহণা যোগায়। গতিকে এই জাতীয় খাদ্য প্ৰয়োজনতকৈ অলপ কমাই খাবলৈ যত্ন কৰক।\nঅধিক ঠাণ্ডাৰ সময়ছোৱাত সাধাৰণতে ব্যায়াম কৰি থকা সকলেও ব্যায়াম কৰা বন্ধ কৰে। খোজকঢ়া বন্ধ কৰে। ফলত ফেট বাৰ্ণ হোৱা সকলো পথেই বন্ধ হৈ পৰে। সেয়ে এনে অভ্যাস সমূহ আগৰ দৰেই চলাই থাকিবলৈ যত্ন কৰক।\nশীতকালত সাধাৰণতে আমাৰ পানী খোৱা একেবাৰে কমি যায়। পানী কমাই খোৱাও শকত হোৱাৰ আন এক কাৰণ, কিয়নো শৰীৰটোৰ পৰা বিভিন্ন কাৰণত হোৱা টক্সিনসমূহ ওলাই যাবলৈ নাপায়।\nশীতকালত ব্যায়াম আমাৰ বাবে অতি দৰকাৰী। ব্যায়ামৰ দ্বাৰা কেৱল আমাৰ ওজনহে সীমিত কৰি ৰাখিব পাৰি এনে নহয়, শৰীৰটো গৰম কৰি ৰখাটো সহায় কৰে। কিয়নো ব্যায়ামৰ দ্বাৰা বেজল মেটাবলিক ৰেট BMR নিয়ন্ত্ৰণত থকাৰ ফলত অনাৱশ্যকীয় চৰ্বি আঁতৰ কৰাত সহায় কৰে।\nকম কেল’ৰিৰ খাদ্য খাওক। মিঠা খাদ্যৰ ওপৰত নিয়ন্ত্ৰণ ৰাখক। ঘিউ, মাখন, ক্ৰীম জাতীয় খাদ্য খোৱাৰ ক্ষেত্ৰত সাৱধানতা অৱলম্বন কৰিব লাগিব।\nআঁহযুক্ত আহাৰ খোৱাৰ দৰকাৰ।\nগোটেই বছৰটোৰ ভিতৰত শীতকালতেই অধিক ফলমূল, শাক-পাচলি আদিৰে বজাৰ ভৰি পৰে, গতিকে আপুনিও ইয়াৰ পৰা সম্পূৰ্ণ লাভাম্বিত হ’বলৈ যত্ন কৰক। গাজৰ, মূলা, শাক-পাচলি সম্পূৰ্ণৰুপে গ্ৰহণ কৰিবলৈ চেষ্টা কৰক। এই সমূহৰ চূপ তথা চালাড তৈয়াৰ কৰি খাব পৰা যায়।\nইয়াৰোপৰি বিলাহী, পালেং, নহৰু, কমলা আৰু অমিতা আদি কেৱল মাথোন আমাৰ ছালৰ বাবে নহয়, সঠিক মাত্ৰাত ওজন ধৰি ৰখাতো সহায় কৰে। তাৰোপৰি পালেং শাকৰ দ্বাৰা কেলছিয়াম তথা হিমগ্ল’বিন দুয়োটাই পোৱা যায়।\nওজন কমাবলৈ শকত নহ’বলৈ এটা গুৰুত্বপূৰ্ণ কথা হ’ল – কোনো ধৰণৰ ক্ৰছডায়েট বা বহু দীঘলীয়া সময়লৈকে নোখোৱাকৈ নাথাকিব। এনে উপযুক্ত নিয়ম পালন কৰিলে মেটাবলিজিম সঠিক হো থকাৰ উপৰিও ওজন নিয়ন্ত্ৰিত হোৱাৰ উপৰিও স্বাস্থ্যবান হৈ থাকিব।\nমুঠতে শীতৰ সময়ছোৱাত সম্পূৰ্ণ আনন্দ লাভ কৰক, কেৱল অলপ সতৰ্কভাৱে।\nকেইটিমান জৰুৰী টিপচ্ :\nসেউজীয়া শাক – পাচলি আহাৰত সন্নিবিষ্ট কৰক।\nফল আৰু শাক – পাচলি প্ৰচুৰ পৰিমাণে খাওক।\nসদায় আঁহযুক্ত খাদ্য খাওক।\nবাদাম আদি তেলেৰে নাভাজি সেকি অৰ্থাৎ শুকানকৈ ভাজি খোৱাত গুৰুত্ব দিয়ক।\nখাদ্যত কম তেল ব্যৱহাৰ কৰিবলৈ যত্ন কৰিব লাগে।\nঅধিক সময়লৈ ভোকত নাথাকিব।\nশীতৰ দিন কেইটাত কুহুমীয়া পানী খাবলৈ যত্ন কৰক।\nচুলি সৰাৰ কাৰণ বহুত হ’ব পাৰে। উফি, বীজাণু সংক্ৰমণ, ৰাসায়নিক পদাৰ্থৰ ব্যৱহাৰ, অতি বেছি গৰম বা ঠাণ্ডা পোৱাটো। ড্ৰায়াৰৰ ব্যৱহাৰ, ষ্ট্ৰং আয়ৰণ আদি ব্যৱহাৰ কৰিলেও চুলি সৰিব ধৰে। ষ্ট্ৰেইটেনিং, স্মুথনিং, ৰিবণ্ডিং আদি বেছিকৈ কৰিলেও চুলি ঋব পাৰে। শাৰীৰিক অসুস্থতা যেনে প্ৰসূতি ৰোগ, কৰ্কট ৰোগ, থাইৰয়ড, ৰক্তচাপ, হৃদৰোগ, মধুমেহ, বহুমূত্ৰ আদি ৰোগত চুলি সৰিব পাৰে। ইয়াৰ উপৰিও জণ্ডিচ, টায়ফয়ড, গেষ্ট্ৰিক আদিত চুলি সৰিব পাৰে। অইন নেলাগে পানী লগা জ্বৰ বা গ্ৰহণীৰ ৰোগতো চুলি সৰাৰ ভয় থাকে। ভয় লাগি যায় নহয়নে? এয়া শৰীৰৰ পৰিৱৰ্তনৰ ফল। মানসিক অশান্তি, টোপনি নোহোৱা আদি কাৰণতো চুলি সৰিব পাৰে। আনকি খাদ্যৰ অসন্তলনৰ কাৰণেও চুলি সৰে।\nসাধাৰণতে চুলি সৰিলে অৱশ্যে লা কেৰাটিন প্লাছ আৰু পাৰ্ল নেচাৰেল ব্যৱহাৰ কৰিলেই ভাল হয়। ইয়ৰ উপৰিও নৰসিংহ পাতৰ ৰস আৰু সৰিয়হ পিহা সমান পৰিমাণত ল’ব। ইয়াক কাপোৰেৰে এটা টোপোলা বান্ধিব। নাৰিকল তেল আৰু তিলতেল গৰম কৰিব। এই টোপোলাটো তাতে ডুবাই থ’ব। ইয়াক ৮-১০ ঘণ্টা এনেকৈ ৰাখিব। এই তেল চুলিত ৰাতি লগাব।ৰাতিপুৱা ঔটেঙাৰ বীজেৰে ধুব। ইয়াক তিনি মাহ কৰিব। সুফল পাব।\nচুলিৰ আগ ফাটিলে :\nচিঞ্জিং কৰালে ভাল পাব। ঘৰতে লা কেৰাটিন প্লাছ ৰাতি লগাব। ৰাতিপুৱা পাৰ্ল নেচাৰেল চেম্পুৰে ধুব। পিত্ৰইছ বেলেঞ্চ ২ মিনিট লগাই চুলি অঁতাব। ভাল পাব। ইয়াৰ উপৰিও ২ টা কণী সম্পূৰ্ণ ৰুপে ফেটিব, ২ চামুচ মৌৰ লগত মিহলাই চুলিৰ গুড়িৰ পৰা আগলৈ লগাব। ১ ঘণ্টা ৰাখি পাৰ্ল নেচাৰেল শ্বেম্পুৰে ধুব। স্বাভাৱিক শুকাবলৈ দিব।\nইয়াৰ উপৰিও যিমান পাৰে খাদ্য গ্ৰহণ কৰাত অধিক মনোযোগ দিব। বতৰৰ ফলমূল যেনে ৰবাৰ টেঙা, কমলা, ঢুপকণা, চকলা আদি খাব। ইয়াত যথেষ্ট পৰিমাণত খাদ্যপ্ৰাণ খ, গ থাকে। আৰ্দ্ৰতা থাকে আৰু অত্যাৱশ্যকীয় সুগন্ধি তেল থাকে, যিয়ে চুলিৰ স্বাস্থ্য ভাল কৰে। চুলি বৃদ্ধি কৰে। জলফাই, বগৰীত যথেষ্ট খাদ্যপ্ৰাণ থকাৰ উপৰিও কলাজেন থাকে বাবে চুলিৰ গুৰি মজবুত কৰে। উফি আদি হোৱাত বাধা দিয়ে।\nগাখীৰ, ঘিউ, মৌ ইত্যাদি নিয়মিত ৰুপত খালে চুলিৰ কোনো সমস্যাই নহয়। মাছ, চয়াবিন চুলিৰ বাবে বৰ ভাল। গাজৰ, পালেং, বন্ধাকবি, মূলা আদি খালে চুলিৰ বাবে অত্যন্ত ভাল। ইয়ত যথেষ্ট পৰিমাণত খাদ্যপ্ৰাণ আৰু খনিজ থাকে, যাৰ ফলত চুলিৰ স্বাস্থ্য উন্নত হয়। বিটা কেৰাটিন থাকে গাজৰত, যাৰ ফলত চুলি বঢ়াৰ লগতে সৰা বন্ধ কৰে আৰু স্বাভাৱিক জ্যোতি বাঢ়ে।\nচুলিৰ উফি :\nচুলিৰ উফি নোহোৱা কৰিবলৈ টি ট্ৰী চিকিৎসা কৰাব পাৰে। নাইবা বৈদ্যুবুতী কটিকা আয়ুৰ্বেদিক তেল ৰাতি লগাই থওক। ৰাতিপুৱা পাৰ্ল নেচাৰেল চেম্পুৰে ধুব। একেৰাহে সাত-দহ দিন কৰিলে ভাল পাব। ঘৰতে পোৱা পদিনা পাতৰ ৰস আৰু টেঙেচি পাতৰ ৰস সম পৰিমাণত মিহলাই লগালেও সুফল লাভ কৰিব পাৰিব।\nলেখিকা : মধুমিতা শইকীয়া।\nশীতকালত ল’বলগীয়া ছালৰ যতনৰ কেইটিমান কিটিপ উল্লেখ কৰা হ’ল :\nএটা কল পিটিকি লৈ তাত দুচামুচ মৌ মিলাওক। কলত প্ৰচুৰ পৰিমাণৰ ভিটামিন থাকে আৰু ই এবিধ এণ্টি এজিং এজেণ্ট (Anti aging agent) হিচাপে কাম কৰে। মৌ ছালৰ এবিধ প্ৰাকৃতিক ময়শ্বাৰাইজাৰ। এই মিশ্ৰণৰ ব্যৱহাৰে আপোনাৰ ছাল খন পুনৰুজ্জীৱিত কৰাত সহায় কৰে।\nএটা পকা কল পিটিকি তাৰ লগত একাপ অ’টমিলৰ গুড়ি আৰু অলপ মান কুহুমীয়া গাখীৰ মিলাই লওক। এই মিহি মিশ্ৰণটো আপোনাৰ মুখ মণ্ডলত লগাই ১০-১৫ মিনিট থৈ দিয়ক। পিছত ঠাণ্ডা পানীৰে মিশ্ৰণটো ধুই পেলাওক। সপ্তাহত এবাৰকৈ এই মিশ্ৰণটো ব্যৱহাৰ কৰক।\nঠাণ্ডা বতৰে আপোনাৰ চুলি খিনি শুকান আৰু ঠুনুকা কৰে। তলত শীত কালত ল’ব লগা চুলিৰ যতনৰ কেইটিমান উপায় উল্লেখ কৰা হ’ল :\nআপোনাৰ চুলি খিনি গৰম পানীৰে ধোৱাৰ পৰা আঁতৰি থাকক। পানী খিনিৰ উষ্ণতা কুহুমীয়াৰ পৰা মধ্যমীয়া কৰি লওক।\nপ্ৰতিবাৰ চুলি ধোৱাৰ পিছত কণ্ডিচনাৰ ব্যৱহাৰ কৰাটো নিশ্চিত কৰক।\nHair Straighteners, Curlers আৰু হেয়াৰ ড্ৰায়াৰৰ ব্যৱহাৰ সীমিত কৰক। অগত্যা যদি Hair styling কৰিব লগা হয়, এবিধ ধুব নলগা কণ্ডিচনাৰ চুলিত প্ৰথমে লগাই লওক।\nনিয়মীয়াকৈ চুলিৰ আগ কটাওক (Trim)। আপোনাৰ চুলি খিনি শুকান আৰু ফাটি যোৱা চুলিৰ আগ খিনি নোহোৱা কৰিবলৈ ই এক সহজ উপায়।\nঠাণ্ডা আৰু বতাহ বলি থকা বতৰত চুলি খিনি এটা টুপী অথবা এখন স্কাৰ্ফেৰে ঢাকি ৰাখক।\nচুলি আৰ্দ্ৰতা পূৰ্ণ কৰি ৰাখিবলৈ হেয়াৰ ছিৰাম ব্যৱহাৰ কৰক।\nসপ্তাহত দুবাৰকৈ মূৰটো (Scaip) অলিভ অইলেৰে মালিচ কৰক। ই আপোনাৰ মূৰৰ তেজ চলাচল বৃদ্ধি কৰাৰ লগতে চুলিৰ গুৰিত থকা প্ৰাকৃতিক তেলৰ ক্ষতিপূৰণত সহায় কৰে।\nঠাণ্ডা বতৰে আপোনাৰ হাত আৰু ভৰিৰ ছালো শুকান কৰি তোলে। এই সমস্যাৰ কিছু প্ৰতিকাৰ তলত উল্লেখ কৰা হ’ল :\nআপোনাৰ ভৰি খন নিয়মীয়াকৈ নানান দুৰ্ব্যৱহাৰৰ সন্মুখীন হয়। ইয়াৰ প্ৰতিক্ৰিয়া হিচাপে ভৰিৰ গোৰোহাৰ ছাল খন টান হো পৰে। এনে হোৱাৰ সকলোতকৈ উল্লেখযোগ্য কাৰণ হ’ল খালী ভৰিৰে খোজ কঢ়া। আপোনাৰ ভৰি খনৰ উপযুক্ত যতন নল’লে গোৰোহাৰ এই টান ছাল খন ফটাৰ সম্ভাৱনা বৃদ্ধি পায়। ইয়াক ৰোধ কৰিবলৈ ভৰিৰ উপযুক্ত যত্ন লোৱাৰ লগতে মোজা পিন্ধি থকাটো বাঞ্ছনীয়।\nৰাতি শোৱাৰ আগতে ৩-৫ টা ভিটামিন ‘E’ Capsule ফালি লৈ অন্তৰ্বস্তু (Content) খিনি এটা বাটিত লৈ লওক। ইয়াৰ লগত এচামুচ অলিভ অইল লৈ এটা মিশ্ৰণ তৈয়াৰ কৰক। হাত – ভৰি কুহুমীয়া পানীৰে ভালকৈ ধুই এই মিশ্ৰণটোৰে মালিচ কৰক। ৰাতিপুৱা হাত – ভৰিৰ ছালত পাৰ্থক্যটো নিজেই অনুভৱ কৰিব।\nলেখিকা : কৃষ্ণা ভাগৱতী, সৌন্দৰ্য বিশেষজ্ঞ।